ഉരുള്‍പൊട്ടിയ സ്ഥലത്തെ രക്ഷാപ്രവര്‍ത്തനം എങ്ങനെയായിരിക്കണം - മുരളി തുമ്മാരുകുടി എഴുതുന്നു | muralee thummarukudy on Landslide rescue operation| kerala flood 2019| heavy rain 2019\nഉരുള്‍പൊട്ടിയ സ്ഥലത്തെ രക്ഷാപ്രവര്‍ത്തനം എങ്ങനെയായിരിക്കണം - മുരളി തുമ്മാരുകുടി എഴുതുന്നു\nഈ വര്‍ഷം കൂടുതല് മരണം സംഭവിച്ചത് ഉരുള്‍പൊട്ടലിലാണ്. ഈ സാഹചര്യത്തെ എങ്ങനെ കൈകാര്യം ചെയ്യണം? രക്ഷാപ്രവര്‍ത്തനത്തില് ശ്രദ്ധിക്കേണ്ടതെന്തൊക്കെ? ഐക്യരാഷ്ട്രസഭ ദുരന്ത ലഘൂകരണ വിഭാഗം മേധാവി മുരളി തുമ്മാരുകുടി എഴുതുന്നു.\nവയനാട് പുത്തിമലയില് ഉരുള്‍പൊട്ടിയുണ്ടായ ചാലിനുകുറുകെ വടംകെട്ടി രക്ഷാപ്രവര്‍ത്തനം നടത്തുന്നവര്. ഫോട്ടോ: ഷമീര് മച്ചിങ്ങല്\nഉരുള്‍പൊട്ടലും മണ്ണിടിച്ചിലും തമ്മില് സാങ്കേതികമായ ചില മാറ്റങ്ങള് ഉണ്ട്. പ്രായോഗികമായി രണ്ടിലും സംഭവിക്കുന്നത് മണ്ണും കല്ലും വെള്ളവും ഒക്കെക്കൂടി താഴേക്ക് ഊര്‍ന്ന് വരികയോ ഒഴുകി വരികയോ ആണ്. അതിന്റെ രീതിയിലും രക്ഷാപ്രവര്‍ത്തനത്തിലും പ്രതിരോധത്തിലും ഉള്ള സാമ്യം കാരണം തല്‍ക്കാലം ഈ വിഷയത്തെ കുറിച്ച് ചര്‍ച്ച ചെയ്യുമ്പോള് ഉരുള്‍പൊട്ടല് എന്ന് പറയാം.\nഈ വര്‍ഷം കൂടുതല് മരണം സംഭവിച്ചത് ഉരുള്‍പൊട്ടലിലാണെന്നാണ് റിപ്പോര്‍ട്ടുകള് പറയുന്നത്. ഇത് മറ്റു സ്ഥലങ്ങളില് നിന്നുള്ള അനുഭവങ്ങള് നോക്കുമ്പോള് സമാനമാണ്. ഉരുള്‍പൊട്ടലിന്റെയോ മണ്ണിടിച്ചിലിന്റെയോ പാതയില് പെട്ടാല് ജീവിച്ചിരിക്കാനുള്ള സാധ്യത കുറവാണ്. കാരണം:\n1. പ്രളയം പോലെ പതുക്കെയല്ല, ഉരുള്‍പൊട്ടല് സംഭവിക്കുന്നത്. വൃഷ്ടിപ്രദേശത്ത് മഴ പെയ്താല് ഓരോ തവണയും പുഴയില് വെള്ളം ഉയരുമെന്നത് കൃത്യമായ ശാസ്ത്രം ആകുമ്പോള് കുന്നിന് മുകളില് മഴ പെയ്താല് കുന്നിടിഞ്ഞു വരുമെന്നത് അത്ര സ്വാഭാവികമല്ല. അതുകൊണ്ടുതന്നെ മുന്നറിയിപ്പുകള് നല്‍കുക എളുപ്പമല്ല. ഇതാണ് ഉരുള്‍പൊട്ടലില് ഏറെ ആളുകള് മരിക്കാന് കാരണം. തലമുറകളായി ഒരേ കുന്നിന്റെ താഴെ താമസിക്കുന്നവരായിരിക്കും, വര്‍ഷങ്ങളോളം മഴക്കാലത്ത് ഒരു കുഴപ്പവും ഇല്ലാതിരുന്ന മലയും ആയിരിക്കും. അതുകൊണ്ട് ഓരോ മഴക്കാലത്തും അവര് അവിടെ നിന്നും മാറിത്താമസിക്കില്ല. പക്ഷെ ചില വര്‍ഷങ്ങളില് ഒന്നില് കൂടുതല് സാഹചര്യങ്ങള് ഒരുമിച്ചു വരുമ്പോള് കുന്നിടിഞ്ഞു താഴേക്ക് വരും, ആളുകള് അടിയില്‍പ്പെടുകയും ചെയ്യും.\nകവളപ്പാറയിലെ രക്ഷാപ്രവര്‍ത്തനം. ചിത്രം: മാതൃഭൂമി\n2. സാധാരണഗതിയില് ഉരുള്‍പൊട്ടലിന്റെ വീഡിയോ ചിത്രങ്ങള് ലഭ്യമാകാറില്ല. പക്ഷെ ലഭ്യമായ അപൂര്‍വ്വം വീഡിയോകള് കണ്ടാല് അറിയാം എത്ര ഭീതിതമായ വേഗത്തിലാണ് അത് സംഭവിക്കുന്നതെന്ന്. അതില് നിന്നും ഓടി രക്ഷപ്പെടുക എളുപ്പമല്ല. രാത്രിയിലാണെങ്കില് നമ്മള് അറിയുക കൂടി ഇല്ലല്ലോ.\n4. മണ്ണും വെള്ളവും ചിലപ്പോള് കല്ലും കൂടിയാണ് കുത്തിയൊഴുകി വരുന്നത്. അതിനകത്ത് പെട്ടാല് നമ്മള് മരിക്കുന്നതിന് മുന്‍പുതന്നെ നമുക്ക് നന്നായി പരിക്ക് പറ്റും. വെള്ളത്തില് പെടുന്നവര്‍ക്ക് നീന്തി രക്ഷപെടാനുള്ള ഒരു സാധ്യത എങ്കിലും ഉണ്ട്. മണ്ണൊലിപ്പില് പെടുന്നവര്‍ക്ക് അതിനുള്ള ആരോഗ്യമോ ബോധമോ പലപ്പോഴും ഉണ്ടാകില്ല.\n5. ഉരുള് പൊട്ടലിലും മണ്ണിടിച്ചിലും പെടുന്ന ഭൂരിഭാഗം പേരും വേഗം തന്നെ മരിച്ചിരിക്കും. ഇനി അഥവാ ഏതെങ്കിലും പാറയുടെയോ ഭിത്തിയുടെയോ മറവില് ജീവനോടെ ഉണ്ടെങ്കിലും ബോധം മറഞ്ഞിരിക്കാനാണ് കൂടുതല് സാധ്യത. ഇത്തരം സാഹചര്യങ്ങള് അപൂര്‍വ്വമാണ്.\nനിലമ്പൂർ ഭൂദാനം കവളപ്പാറയിലെ ഉരുൾപൊട്ടലുണ്ടായ സ്ഥലം\n1. ഉരുള് പൊട്ടിയ പ്രദേശത്ത് ആളുകള് ജീവനോടെ ബാക്കി ഉണ്ടാകാനുള്ള സാധ്യത ഏറ്റവും കുറവാണെന്ന് പറഞ്ഞല്ലോ. അതുകൊണ്ടുതന്നെ ഏറ്റവും വേഗത്തില് രക്ഷാപ്രവര്‍ത്തനം തുടങ്ങുക എന്നതല്ല, ഏറ്റവും സുരക്ഷിതമായി പ്ലാന് ചെയ്തു പ്രവര്‍ത്തനം നടത്തുക എന്നതാണ് ശരിയായ കാര്യം. ഇക്കാര്യം നാട്ടുകാരെയും ബന്ധുക്കളേയും പറഞ്ഞു മനസിലാക്കുക എളുപ്പമല്ലെങ്കിലും ശ്രമിക്കേണ്ടതാണ്.\n2. മണ്ണിടിച്ചിലും ഉരുള്‍പൊട്ടലും ഉണ്ടായ പ്രദേശം ഏറെ അസ്ഥിരമായിരിക്കുമെന്നതിനാല് അവിടെ വീണ്ടും മണ്ണിടിച്ചില് ഉണ്ടാകാനുള്ള സാധ്യതയുണ്ട്. ഈ കാര്യം മനസ്സിലാക്കിവേണം വീണ്ടെടുക്കല് പ്രവര്‍ത്തനം തുടങ്ങാന്. രാത്രിയിലോ കനത്ത മഴ പെയ്തുകൊണ്ടിരിക്കുമ്പോഴോ വീണ്ടെടുക്കല് പ്രവര്‍ത്തനം നടത്തുന്നത് എല്ലാവരുടെയും അപകട സാധ്യത വര്‍ദ്ധിപ്പിക്കുകയാണ്. ആളുകളുടെ സമ്മര്‍ദ്ദം ഉണ്ടാകുമെങ്കിലും അത് ചെയ്യാതിരിക്കുന്നതാണ് ശരിയായ രീതി.\n3. മണ്ണടിച്ചിലും ഉരുള്‍പൊട്ടലും നടന്ന സ്ഥലം അസ്ഥിരമായതിനാല് ഏറെ വാഹനങ്ങളും, പ്രത്യേകിച്ച് ജെ സി ബി യും ഹെവി വാഹനങ്ങളും എത്തിക്കുന്നത് അപകട സാധ്യത കൂട്ടുകയാണ്. ആളുകള് മണ്ണില് പുതഞ്ഞു ജീവനോടെ കിടക്കുന്നുണ്ടോ എന്ന് കണ്ടുപിടിക്കലാണ് ഏറ്റവും ആദ്യമായി ചെയ്യേണ്ടത്. അതിന് ഹെവി വാഹനങ്ങളല്ല, ശാസ്ത്രീയമായ ഉപകരണങ്ങളാണ് വേണ്ടത്.\n4. ഏറ്റവും കുറച്ചാളുകള്, അതും പരിശീലനം ലഭിച്ചവര് മാത്രമേ ആദ്യ ഘട്ടത്തില് രക്ഷാപ്രവര്‍ത്തനത്തിന് ഇറങ്ങാവൂ. മണ്ണിനടിയില് ആളുകള് ഉണ്ടോ എന്നറിയാനുള്ള ചെറിയ റഡാര് ഉപകരണങ്ങള്, മണ്ണിനടിയില് കിടക്കുന്ന ആള് ജീവനോടെ ആണോ എന്ന് പരിശോധിക്കാന് കഴിയുന്ന ഇന്‍ഫ്രാ റെഡ് ഉപകരണങ്ങള്, ചെറിയ ഒച്ച പോലും പിടിച്ചെടുക്കാന് കഴിയുന്ന പ്രോബ് മൈക്രോഫോണ്, ദുരന്തമുള്ള പ്രദേശത്തേക്ക് പോകാതെ സുരക്ഷിതമായി നിന്ന് ആകാശ വീക്ഷണം നടത്താന് പറ്റിയ ഡ്രോണുകള് എന്നിങ്ങനെ അനവധി ആധുനിക സംവിധാനങ്ങള് രക്ഷാ സംവിധാനത്തില് ഉണ്ടാകണം.\n7. രക്ഷാ പ്രവര്‍ത്തനത്തിന്റെ സംയോജനവും പ്രഥമ ചികില്‍സയും രക്ഷാപ്രവര്‍ത്തകര്‍ക്ക് ഭക്ഷണവും മറ്റു പ്രാഥമിക സൗകര്യങ്ങളുമെല്ലാം ദുരന്ത പ്രദേശത്തു നിന്നും മാറി സുരക്ഷിതമായ ഒരു സ്ഥലത്ത് മാത്രമേ സെറ്റ് ചെയ്യാവൂ (ഓണ് സൈറ്റ് കമാന്‍ഡ് ആന്‍ഡ് റെസ്‌ക്യൂ സെന്റര്). അവിടെ നിന്നും ദുരന്ത പ്രദേശത്തേക്ക് പോകുന്നത് പരിശീലനം ലഭിച്ച രക്ഷാപ്രവര്‍ത്തകര് മാത്രം ആകണം. അവരുടെ കൃത്യമായ എണ്ണം വേണം. ഒരു ബഡി സംവിധാനത്തില് പ്രവര്‍ത്തിക്കുകയും വേണം (എപ്പോഴും രണ്ടു പേര് ഒരു ടീം ആയി).\n9. ദുരന്തത്തില് അകപ്പെട്ടവരുടെ അടുത്ത ബന്ധുക്കളേയും സുഹൃത്തുക്കളേയും ദുരന്തമുഖത്തു നിന്നും മാറ്റുന്നതാണ് അവരുടെ മാനസിക ആരോഗ്യത്തിനും രക്ഷാപ്രവര്‍ത്തനത്തിന്‍റെ പ്രൊഫഷണലിസത്തിനും നല്ലത്. അല്ലെങ്കില് ഇരു കൂട്ടരും മാനസിക സമ്മര്‍ദ്ദത്തില് ആകും, അക്രമംവരെ ഉണ്ടാകാം.\n10. ദുരന്തത്തില് എത്ര പേര് പെട്ടിട്ടുണ്ട് എന്നതിനെപ്പറ്റി ആദ്യമേ കിട്ടുന്ന വിവരങ്ങള് പൊതുവെ തെറ്റും പെരുപ്പിച്ചതും ആയിരിക്കും. ഈ വിവരങ്ങള് ഏറ്റവും കൃത്യമായി ശേഖരിക്കാന് ആ നാട്ടിലെ പഞ്ചായത്ത് മെമ്പറും പോലീസും ഉള്‍പ്പെട്ട ഒരു ചെറിയ ഗ്രൂപ്പ് വേണം. അപകടത്തില് പെടാത്ത ആളുകളെ തിരഞ്ഞു സമയം കളയുകയും ദുരന്ത സാധ്യത കൂട്ടുകയും ചെയ്യരുതല്ലോ.\nഉരുള്‍പൊട്ടിയ പുത്തുമലയില് നടക്കുന്ന രക്ഷാപ്രവര്‍ത്തനം\n11. രക്ഷാ പ്രവര്‍ത്തനത്തിനിടക്ക് മഴ കനക്കുകയോ അപകട സാധ്യത കൂടുകയോ ചെയ്യുന്നതായി തോന്നിയാല് രക്ഷാ - റിക്കവറി പ്രവര്‍ത്തനങ്ങള് ഉടന് നിര്‍ത്തിവെക്കാന് ഉന്നത ഉദ്യോഗസ്ഥന് തീരുമാനിക്കണം. ഈ തീരുമാനം മറ്റുള്ളവര്, ജനപ്രതിനിധികള് ഉള്‍പ്പടെ അംഗീകരിക്കുകയും വേണം.\n12. ആദ്യമേ പറഞ്ഞതുപോലെ മണ്ണിടിച്ചിലിന്‍റെ സാഹചര്യത്തില് ആളുകള് രക്ഷപെടാനുള്ള സാധ്യത വളരെ കുറവാണ്. പലപ്പോഴും മരിച്ച ആളുടെ മൃതശരീരം പോലും ലഭ്യമായില്ല എന്നുവരാം. ഇക്കാര്യം എല്ലാവരും മനസ്സിലാക്കണം, നാട്ടുകാരേയും ബന്ധുക്കളേയും പറഞ്ഞു മനസ്സിലാക്കുകയും വേണം.\nഒരു വര്‍ഷത്തെ പ്രളയവും അടുത്ത വര്‍ഷത്തെ പ്രളയവും തമ്മില് പരസ്പര ബന്ധമില്ല. പക്ഷെ മണ്ണിടിച്ചിലിന്റെ കാര്യം അങ്ങനെയല്ല. ഒരു വര്‍ഷം മണ്ണിടിഞ്ഞ് അസ്ഥിരമായ സ്ഥലത്ത് അടുത്ത വര്‍ഷവും മണ്ണിടിയാനുള്ള സാധ്യതയുണ്ട്, പലപ്പോഴും കൂടുതലുമാണ്. കഴിഞ്ഞ വര്‍ഷത്തെ പെരുമഴ ഈ വര്‍ഷം മണ്ണിടിച്ചിലിന്റെയും ഉരുള് പൊട്ടലിന്റെയും സാധ്യത വളരെ വര്‍ദ്ധിപ്പിച്ചിട്ടുണ്ട്. ഈ വര്‍ഷം ചെറിയ മഴയില് പോലും ഇനിയും വലിയ മണ്ണിടിച്ചില് ഉണ്ടാകാം. വരും വര്‍ഷങ്ങളില് ഇത് തുടരും. മുന്‍കരുതലുകള് എടുക്കുക എന്നത് പ്രധാനമാണ്.\nContent Highlights: muralee thummarukudy on Landslide rescue operation, kerala flood 2019, heavy rain 2019


ഈ പുതിയ ഓറല് ബി ജീനിയസ് എക്‌സ് ഇലക്‌ട്രിക്ക് ടൂത്ത്ബ്രഷ് നിങ്ങളെ അത്ഭുതപ്പെടുത്തും | Oral-B Launches AI-Infused toothbrush For $220; Alerts When Brushed Poorly - Malayalam Gizbot\nഇന്ന് നമ്മുടെ എല്ലാ നിത്യപയോഗ സാധനങ്ങളെല്ലാം സ്മാർട്ടായിക്കൊണ്ടിരിക്കുകയാണ്. സാങ്കേതികത എത്രമാത്രം വളർന്നു കഴിഞ്ഞു എന്നതിനുള്ള തെളിവാണ് നമുക്ക് ചുറ്റുമുള്ള സ്മാർട്ട് ഉപകരണങ്ങൾ. ഇപ്പോഴിതാ, നമ്മുടെ ടൂത്ത്ബ്രഷും സ്മാർട്ടായി കഴിഞ്ഞു. പല്ല് എങ്ങനെ തേയ്ക്കണമെന്നും, ഏതാണ് ശരിയായ രീതിയെന്നതും ഈ പുതിയ സ്മാർട്ബ്രഷ് നിങ്ങൾക്ക് പറഞ്ഞുതരും. ഈ പുതിയ ടൂത്ത് ബ്രഷ് വികസിപ്പിച്ചിരിക്കുന്നത് ഓറൽ-B ആണ് ഓറല് ബി ജീനിയസ് എക്‌സ് ഇലക്‌ട്രിക്ക് ടൂത്ത്ബ്രഷ് എന്നാണ് ഇതിന് ഇട്ടിരിക്കുന്ന പേര്.\nഓറല് ബി ജീനിയസ് എക്‌സ് ഇലക്‌ട്രിക്ക് ടൂത്ത്ബ്രഷ്\nപല്ല് തേയ്‌ക്കുന്നത് ശരിയായ രീതിയിലാണോ എന്ന് അറിയാന് ടൂത്ത് ബ്രഷ് നിങ്ങൾക്ക് പറഞ്ഞുതരും. ഓറൽ-B ആണ് ഓറല് ബി ജീനിയസ് എക്‌സ് ഇലക്‌ട്രിക്ക് ടൂത്ത്ബ്രഷ് എന്ന ആർട്ടിഫിഷ്യൽ ഇന്റലിജൻസ് അടിസ്ഥാനമാക്കി പ്രവർത്തിക്കുന്ന പുതിയ ടൂത്ത്ബ്രഷ് പുറത്തിറക്കിയിരിക്കുന്നത്. 220 ഡോളറാണ് ബ്രഷിന്റെ വില, അതായത്, ഏകദേശം 15,000 ഇന്ത്യൻ രൂപ വില മതിക്കുന്നതാണിത്. ബ്ലൂടൂത്ത് വഴി ടൂത്ത്ബ്രഷ് മൊബൈല് ആപ്ലിക്കേഷനുമായി ബന്ധിപ്പിച്ചാണ് ഈ സ്മാർട്ട് ടൂത്ത്ബ്രഷ് പ്രവര്‍ത്തിക്കുക. ബ്രഷ് ചെയ്യാന് ആരംഭിക്കുമ്പോള് ആപ്പില് ടൈമർ ഉൾപ്പെടെയുള്ള ബ്രഷ് ചെയ്യാനുള്ള നിര്‍ദേശങ്ങൾ ലഭിക്കും. എവിടെയാണ് അടുത്തതായി ബ്രഷ് ചെയ്യേണ്ടതെന്നും ചെയ്യുന്ന രീതി ശരിയാണോ എന്നും പറഞ്ഞുതരും.\nബ്ലൂടൂത്ത് സവിശേഷതയുള്ള ടൂത്ത്ബ്രഷ്\nകൂടാതെ നിങ്ങൾ കൂടുതൽ ശക്തി പ്രയോഗിച്ച് തെറ്റായ രീതിയില് ബ്രഷ് ചെയ്താല് തിരുത്താനുള്ള നിര്‍ദേശങ്ങളും ഉടന് നിങ്ങളുടെ ബ്ലുടുത്തുമായി ബന്ധപ്പെടുത്തിയ മൊബെെലില് കാണിക്കും. സെൻസറിൽ നിന്നും ആപ്പിലേക്ക് വിവരങ്ങൾ നൽകിയാണ് ഇത് സാധ്യമാക്കുന്നത്. ജീനിയസ് എക്‌സ് എ.ഐ അൽഗരിതം ഉപയോഗിച്ചാണ് ആപ്പ് സെൻസർ ഡാറ്റ അടിസ്ഥാനമാക്കി എവിടെയെല്ലാം കൂടുതൽ നന്നായി ബ്രഷ് ചെയ്യണം എന്ന് നിങ്ങളെ നിർദേശിക്കുന്നത്. അവസാനം ബ്രഷിങ്ങിന്റെ റേറ്റിങ്ങും നല്‍കുന്ന രീതിയിലാണ് ഈ ആപ്പിന്റെ പ്രവര്‍ത്തനം സജ്ജമാക്കിയിരിക്കുന്നത്.\nഎ.ഐ സവിശേഷതയോട് കൂടിയ ടൂത്ത്ബ്രഷ്\nഓറൽ-B യുടെ ആദ്യത്തെ കണക്ടഡ് ടൂത്ത്ബ്രഷ് അല്ല ഓറല് ബി ജീനിയസ് എക്‌സ് ഇലക്‌ട്രിക്ക് ടൂത്ത് ബ്രഷ്. 2014-ൽ കമ്പനി ബ്ലൂടൂത്ത് സൗകര്യമുള്ള ടൂത്ത്ബ്രഷ് അവതരിപ്പിച്ചിരുന്നു. പക്ഷെ ഈ ടൂത്ത്ബ്രഷ് ഒരു ഡെന്റിസ്റ്റിന്റെ സഹായത്തോടെ മാത്രമേ ഉപയോഗിക്കാനാവൂ. 2016-ൽ കമ്പനി ജീനിയസ് ശ്രേണിയിലുള്ള ടൂത്ത്ബ്രഷുകൾ പുറത്തിറക്കിയിരുന്നു പക്ഷേ ഈ മോഡലുകളെല്ലാം ഒരു സ്മാർട്ഫോൺ ക്യാമറ ഉപയോഗിച്ചാൽ മാത്രമേ പ്രവർത്തിപ്പിക്കാൻ കഴിയുമായിരുന്നുള്ളൂ. ഇനി പല്ലുതേക്കുമ്പോള് അതിന് മുമ്പായി ബ്രഷും ഫോണും ബ്ലൂടൂത്ത് വഴി ബന്ധിപ്പിക്കുകയും വേണം.\nഫോണിലെ ആപ്പുമായി ബന്ധപ്പെടുത്തിയിരിക്കുന്നു\nഇപ്പോൾ നമ്മുടെ മൊബൈൽ ഫോണുകൾ മാത്രമല്ല, ടൂത്ത് ബ്രഷ് വരെ സ്മാർട്ടായി മാറിയ അവസ്ഥയാണ് ഇപ്പോൾ കാണുവാൻ സാധിക്കുന്നത്. ഈ പുതിയ ഓറല് ബി ജീനിയസ് എക്‌സ് ഇലക്‌ട്രിക്ക് ടൂത്ത് ബ്രഷ് ഒരു പക്ഷെ വളരെ കൗതുകമുണർത്തുന്നതായിരിക്കാം എന്നുള്ളത് തീർച്ച. എന്തൊക്കെത്തന്നെ ആയാലും ഈ പുതിയ സ്മാർട്ട് ടൂത്ത് ബ്രഷ് നിങ്ങൾക്ക് വേറിട്ട അനുഭവമായിരിക്കും സമ്മാനിക്കുക എന്നുള്ളത് തീർച്ച. നിങ്ങൾ‌ക്ക് ഈ ടൂത്ത് ബ്രഷിനെക്കുറിച്ച് ബന്ധപ്പെട്ട കാര്യങ്ങളറിയുവാനായി ആഴത്തിൽ പോകാൻ താൽ‌പ്പര്യമുണ്ടെങ്കിൽ, യൂട്യൂബ് ചാനലിൽ ഇതിനെകുറിച്ച് 25 മിനിറ്റ് അവലോകനമുണ്ട്. ഇത് വീക്ഷിക്കുകയാണെങ്കിൽ നിങ്ങൾക്ക് ഈ പുതിയ സ്മാർട്ട് ടൂത്ത് ബ്രഷിനെ കുറിച്ച് നല്ലൊരു ധാരണ ലഭിക്കുമെന്നത് തീർച്ചയാണ്. ഈ പുതിയ ഓറല് ബി ജീനിയസ് എക്‌സ് ഇലക്‌ട്രിക്ക് ടൂത്ത് ബ്രഷ് ഒരു താരമാകുവാൻ ഇനി അധികം താമസമില്ല.\nOral-B says the toothbrush uses sensors to know when you’re applying too much pressure or not brushing long enough inacertain spot, and then sends data from the sensors to the app. The app takes this sensor data and uses the “Genius X AI algorithm” to tell you where you need to brush better and give youarating on how well you brushed.


P. O. C ബൈബിള്, പഴയ നിയമം,2സാമുവല്, അദ്ധ്യായം 20 | Thiruvachanam | Malayalam Bible\nHome >> P. O. C ബൈബിള് >> പഴയ നിയമം >>2സാമുവല് >> അദ്ധ്യായം 20\n1 : ഷേബ എന്നു പേരുള്ള ഒരു നീചന് ഉണ്ടായിരുന്നു. ബഞ്ചമിന് ഗോത്രത്തില് പെട്ട ബിക്രിയുടെ മകനായ അവന് കാഹളമൂതി വിളിച്ചുപറഞ്ഞു: ദാവീദുമായി നമുക്കു പങ്കില്ല. ജസ്‌സെയുടെ പുത്രനുമായി നമുക്ക് ഇടപാടില്ല. ഇസ്രായേലേ, നിങ്ങള് വീട്ടിലേക്കു മടങ്ങുവിന്.\n2 : അങ്ങനെ ഇസ്രായേല്യര് ദാവീദിനെ വിട്ടു ബിക്രിയുടെ മകന് ഷേബയോടു ചേര്‍ന്നു. യൂദായിലെ ജനമാകട്ടെ ദാവീദു രാജാവിനോടു കൂടെ ഉറച്ചുനിന്ന് ജോര്‍ദാന് മുതല് ജറുസലെം വരെ അവനെ അനുഗമിച്ചു.\n3 : ദാവീദ് ജറുസലെമില് തന്റെ കൊട്ടാരത്തിലെത്തി. കൊട്ടാരം സൂക്ഷിക്കാന് ഏല്‍പിച്ചിരുന്ന പത്ത് ഉപനാരികളെ വീട്ടു തടങ്കലിലാക്കി. അവരുടെ ജീവിതാവശ്യങ്ങള് നല്‍കിയെങ്കിലും അവരുമായി അവന് ശയിച്ചില്ല. അവര് മരണംവരെ വീട്ടുതടങ്കലില് വിധവകളെപ്പോലെ ജീവിച്ചു.\n4 : രാജാവ് അമാസയോടു പറഞ്ഞു: യൂദായിലെ പുരുഷന്‍മാരെയും കൂട്ടി മൂന്നു ദിവസത്തിനകം എന്റെ മുന്‍പില് വരുക.\n5 : അമാസ അവരെ വിളിച്ചുകൂട്ടാന് പോയി. എന്നാല്, രാജാവു കല്‍പിച്ചിരുന്ന സമയത്ത് അവന് തിരിച്ചെത്തിയില്ല.\n6 : അതുകൊണ്ട്, ദാവീദ് അബിഷായിയോടു പറഞ്ഞു: ബിക്രിയുടെ മകന് ഷേബ അബ്‌സലോമിനെക്കാള് കൂടുതല് ശല്യംചെയ്യും. അതുകൊണ്ട് സൈന്യവുമായി അവനെ പിന്തുടരുക. അല്ലെങ്കില്, അവന് കോട്ടകളുള്ള വല്ല പട്ടണങ്ങളും കൈക്കലാക്കി നമ്മെ ശല്യപ്പെടുത്തും.\n7 : അങ്ങനെ യോവാബും ക്രേത്യരും പെലേത്യരും സകല വീരന്‍മാരും ബിക്രിയുടെ മകന് ഷേബയെ പിന്തുടരാന് ജറുസലെമില് നിന്നു പുറപ്പെട്ടു.\n8 : അവര് ഗിബയോനിലെ വലിയ പാറയുടെ അടുത്തെത്തിയപ്പോള് അമാസ അവരെ സ്വീകരിക്കാന് വന്നു. യോവാബ് പടച്ചട്ടയും അതിനു മീതേ വാള് ഉറപ്പിച്ച അരപ്പട്ടയും ധരിച്ചിരുന്നു. അവന് മുന്നോട്ടു നടന്നപ്പോള് വാള് പുറത്തേക്കു തള്ളിനിന്നു.\n9 : സഹോദരാ, സുഖം തന്നെയോ എന്നു ചോദിച്ചുകൊണ്ട് യോവാബ് അമാസയെ ചുംബിക്കാന് വലത്തു കൈകൊണ്ട് അവന്റെ താടിക്കു പിടിച്ചു.\n10 : യോവാബിന്റെ കൈയിലുണ്ടായിരുന്ന വാള് അമാസ ശ്രദ്ധിച്ചില്ല. യോവാബ് അവന്റെ വയറ്റത്തു കുത്തി. കുടല് തറയില് തെറിച്ചുവീണു; രണ്ടാമതു കുത്തേണ്ടി വന്നില്ല; അവന് മരിച്ചു. പിന്നെ യോവാബും അവന്റെ സഹോദരന് അബിഷായിയും ബിക്രിയുടെ മകന് ഷേബയെ അനുധാവനം ചെയ്തു.\n11 : യോവാബിന്റെ പടയാളികളിലൊരുവന് അമാസയുടെ മൃതശരീരത്തിനരികെ നിന്നു വിളിച്ചുപറഞ്ഞു: യോവാബിന്റെയും ദാവീദിന്റെയും പക്ഷത്തുള്ളവര് യോവാബിനെ അനുഗമിക്കട്ടെ.\n12 : അമാസയുടെ ശരീരം രക്തത്തില് മുങ്ങി വഴിമധ്യേ കിടക്കുകയായിരുന്നു. കടന്നുവന്നവര് അതു കണ്ടുനിന്നു. എല്ലാവരും നില്‍ക്കുന്നു എന്നു കണ്ടിട്ട് ഒരുവന് അമാസയുടെ ശരീരം വലിച്ച് വയലിലിട്ട് ഒരു തുണികൊണ്ടു മൂടി.\n13 : അവനെ വഴിയില്‍നിന്നു നീക്കംചെയ്തപ്പോള് സകലരും ബിക്രിയുടെ മകന് ഷേബയെ പിടികൂടാന് യോവാബിനോടു കൂടെ പോയി.\n14 : ഷേബ എല്ലാ ഇസ്രായേല് ഗോത്രങ്ങളുടെയും പ്രദേശങ്ങളില്‍കൂടി കടന്ന് ആബേല്‍ബേത്ത് - മാഖായില് എത്തി. ബിക്രിയുടെ കുലത്തില്‍പ്പെട്ടവരെല്ലാം ഒരുമിച്ചുകൂടി പട്ടണത്തിലേക്ക് അവനെ അനുഗമിച്ചു.\n15 : യോവാബിന്റെ അനുയായികള് ആബേല്‍ബേത്ത് - മാഖാ വളഞ്ഞു. പട്ടണത്തിനു നേരേ അവര് ഒരു മണ്‍തിട്ട ഉയര്‍ത്തി. മതില് ഇടിച്ചുവീഴ്ത്താന് തുടങ്ങി.\n16 : അപ്പോള് വിവേകവതിയായ ഒരുവള് പട്ടണത്തില്‍നിന്നു വിളിച്ചുപറഞ്ഞു: കേള്‍ക്കുക, ഞാന്, യോവാബിനോടു സംസാരിക്കേണ്ടതിന് അവനോട് ഇങ്ങോട്ടു വരാന് പറയുക.\n17 : യോവാബ് അവളുടെ അടുത്തുചെന്നു. നീ യോവാബോ? അവള് ചോദിച്ചു. അതേ, ഞാന് തന്നെ, അവന് പറഞ്ഞു. നിന്റെ ദാസി പറയുന്നതു ശ്രവിച്ചാലും, അവള് അപേക്ഷിച്ചു. ഞാന് ശ്രദ്ധിക്കുന്നു, അവന് മറുപടി പറഞ്ഞു.\n18 : അപ്പോള് അവള് പറഞ്ഞു: ആബേലില്‍ച്ചെന്ന് ഉപദേശം സ്വീകരിപ്പിന് എന്നു മുന്‍പൊക്കെ പറയുക പതിവായിരുന്നു.\n19 : അങ്ങനെ അവര് കാര്യം തീര്‍ത്തുവന്നു. ഇസ്രായേലിലെ സമാധാനപ്രിയരും വിശ്വസ്തരുമായവരില് ഒരാളാണ് ഞാന്. ഇസ്രായേലിലെ ഒരു മാതാവായ ഈ നഗരത്തെ നീ നശിപ്പിക്കാനൊരുങ്ങുന്നു. നീ കര്‍ത്താവിന്റെ അവകാശം വെട്ടി വിഴുങ്ങുമോ?\n20 : യോവാബ് മറുപടി പറഞ്ഞു: ഇല്ല, ഒരിക്കലുമില്ല; നിങ്ങളുടെ പട്ടണം നശിപ്പിക്കുകയോ തകര്‍ക്കുകയോ ചെയ്യുകയില്ല. അതല്ല ഞങ്ങളുടെ ഉദ്‌ദേശ്യം.\n21 : എഫ്രായിം മലനാട്ടില്‍നിന്നുള്ള ബിക്രിയുടെ മകന് ഷേബ എന്നൊരുവന് ദാവീദ് രാജാവിനെതിരേ കരം ഉയര്‍ത്തിയിരിക്കുന്നു. അവനെ മാത്രം ഏല്‍പിച്ചുതരുക; ഞാന് പട്ടണംവിട്ടു പൊയ്‌ക്കൊള്ളാം. ഇതാ, അവന്റെ തല മതിലിനുമീതേ കൂടി നിന്റെ അടുത്തേക്ക് എറിഞ്ഞുതരാം, അവള് പറഞ്ഞു.\n22 : അവള് ജനത്തെ സമീപിച്ച് തന്റെ ജ്ഞാനത്താല് അവരെ സമ്മതിപ്പിച്ചു. ബിക്രിയുടെ മകന് ഷേബയുടെ തല അവര് വെട്ടി യോവാബിന്റെ അടുത്തേക്ക് എറിഞ്ഞുകൊടുത്തു. അവന് കാഹളമൂതി; സൈന്യം പട്ടണംവിട്ടു സ്വന്തം വീടുകളിലേക്കു പോയി; യോവാബ് ജറുസലെമില് രാജാവിന്റെ അടുത്തേക്കും.\n23 : യോവാബ് ഇസ്രായേല് സൈന്യത്തിന്റെ അധിപതിയായിരുന്നു. യഹോയാദായുടെ മകന് ബനായ ക്രേത്യരുടെയും പെലേത്യരുടെയും തലവനും,\n24 : അദോറാമിന് അടിമകളുടെ മേല്‍നോട്ടമായിരുന്നു. അഹിലൂദിന്റെ മകന് യഹോഷാഫാത്ത് എഴുത്തുകാരനും\n25 : ഷെവാ കാര്യസ്ഥനും സദോക്കും, അബിയാഥറും പുരോഹിതന്‍മാരും ആയിരുന്നു.\n26 : ജായിറുകാരന് ഈരയും ദാവീദിന്റെ പുരോഹിതനായിരുന്നു.\nFri May 24 10:57:33 IST 2019


Ronaldo comes in support of Neymar in acting controversy-'മാധ്യമങ്ങള് വായില് തോന്നുന്നത് പടച്ചു വിടുന്നു'; നെയ്മറിന് പിന്തുണയുമായി ഇതിഹാസതാരം റൊണാള്‍ഡോ\nRonaldo Comes In Support Of Neymar In Acting Controversy\n'മാധ്യമങ്ങള് വായില് തോന്നുന്നത് പടച്ചു വിടുന്നു'; നെയ്‌മറിന് പിന്തുണയുമായി ഇതിഹാസതാരം റൊണാള്‍ഡോ\nFIFA World Cup 2018: നെയ്‌മറെ ഫൗള് ചെയ്യുമ്പോള് പലപ്പോഴും റഫറി വെറും നോക്കുകുത്തിയാണെന്നും റൊണാള്‍ഡോ പറയുന്നു\nJuly 05, 2018 05:21:42 pm\nFIFA World Cup 2018: ബ്രസീലിന്റെ സൂപ്പര് താരം നെയ്‌മറിനിത് സമ്മിശ്ര വികാരങ്ങളുടെ ലോകകപ്പാണ്. ഗോളടിക്കുമ്പോഴും ടീം വിജയിക്കുമ്പോഴും നെയ്‌മറിനെതിരെ വിമര്‍ശനങ്ങളും കടുക്കുന്നു. കളിക്കിടെ പരുക്ക് അഭിനയിക്കുന്നുവെന്നാണ് നെയ്‌മറിനെതിരെ ഉയരുന്ന ആരോപണം. ഫൗള് ചെയ്യപ്പെടുമ്പോള് നിലത്ത് കിടന്നു കരയുന്നത് നെയ്‌മറിന്റെ അഭിനയമാണെന്നാണ് സോഷ്യല് മീഡിയ അടക്കം പറയുന്നത്.\nതാരത്തെ വിമര്‍ശിച്ച് പ്രമുഖ താരങ്ങളടക്കം രംഗത്തെത്തിയിരുന്നു. എന്നാല് ഇപ്പോഴിതാ നെയ്‌മറിന് അഭിനന്ദനവുമായി മുന് ബ്രസീല് താരവും ഫുട്‌ബോള് ഇതിഹാസവുമായ റൊണാള്‍ഡോ രംഗത്തെത്തിയിരിക്കുകയാണ്. നെയ്‌മറിനെതിരെയുള്ള വിമര്‍ശനങ്ങളെ അസംബന്ധമെന്നാണ് റോണോ വിശേഷിപ്പിച്ചത്.\n‘ഫുട്ബോള് കണ്ടിട്ട് വേറെ എന്തൊക്കെ വിമര്‍ശനങ്ങള് ഉന്നയിക്കാം. ഇത് പക്ഷെ തീര്‍ത്തും അസംബന്ധമാണ്. ഈ വിമര്‍ശനങ്ങള്‍ക്കൊക്കെ എതിരാണ് ഞാന്. അതിസമര്‍ത്ഥനായ കളിക്കാരനാണ് നെയ്‌മര്. അദ്ദേഹത്തെ എതിരാളികള് മനഃപൂര്‍വം ഫൗള് ചെയ്യുകയാണ്. റഫറി നെയ്‌മര്‍ക്കനുകൂലമായി നടപടികള് കൈക്കൊള്ളുന്നില്ല’ എന്നും ഇതിഹാസ താരം പറയുന്നു.\n‘നെയ്‌മറെ ഫൗള് ചെയ്യുമ്പോള് പലപ്പോഴും റഫറി വെറും നോക്കുകുത്തിയാണ്. അദ്ദേഹത്തിനെതിരെ ഇങ്ങനെ ആക്ഷേപമുന്നയിക്കുന്നത് ഒരു തരത്തിലും ന്യായീകരിക്കാനാകുന്നതല്ല. മാധ്യമങ്ങള് കോളം നിറയ്‌ക്കാന് വായില് തോന്നിയത് പടച്ചുവിടുകയാണ്,’ റൊണാള്‍ഡോ പറഞ്ഞു.\nഅതേസമയം, നാല് മത്സരങ്ങളില് നിന്ന് രണ്ട് ഗോളുകളും രണ്ട് അസിറ്റുകളുമായി ലോകകപ്പില് തന്റെ സാന്നിധ്യം നെയ്‌മര് അറിയിച്ചു കഴിഞ്ഞു. വെള്ളിയാഴ്‌ച ബെല്‍ജിയത്തിനെതിരെയുള്ള മത്സരം ജയിക്കുകയാണ് ഇപ്പോള് നെയ്മറിനും സംഘത്തിനും മുന്നിലുള്ള വെല്ലുവിളി. ഇരു ടീമുകളും കരുത്തരായതിനാല് തീപാറും പോരാട്ടത്തിനാണ് ആരാധകര് കാത്തിരിക്കുന്നത്.\n‘രാജ്യത്ത് കാലു കുത്തിയാല് കൊന്നുകളയും’; കൊളംബിയന് താരങ്ങള്‍ക്കെതിരെ വധഭീഷണി


ഭാഗ്യക്കുറി തട്ടിയെടുത്ത രണ്ടുപേര് അറസ്റ്റില് :: Janmabhumi Daily\nഭാഗ്യക്കുറി തട്ടിയെടുത്ത രണ്ടുപേര് അറസ്റ്റില്\nWednesday5November 2014 9:46 pm IST\nചാരുംമൂട്: കാരുണ്യ ലോട്ടറിയുടെ 25 ലക്ഷം രൂപ സമ്മാനം ലഭിച്ച ഭാഗ്യക്കുറി തട്ടിയെടുത്ത രണ്ടുപേര് അറസ്റ്റില്. പന്തളം മങ്ങാരം മുത്തുണിയില് ഷാന് (ഷാനവാസ്-38), റെഫീക്ക് എന്നിവരാണ് ടിക്കറ്റ് തട്ടിയെടുക്കാന് ശ്രമിച്ചത്. ആദിക്കാട്ടുകുളങ്ങര ചാമാക്കാലവിള തെക്കേതില് സലാമി (34)നാണ് കാരുണ്യ ലോട്ടറിയുടെ 25 ലക്ഷം രൂപ സമ്മാനം ലഭിച്ചത്. ഇത് അറിഞ്ഞ് സുഹൃത്തായ ഷാനും ബന്ധുവായ റെഫീക്കും എത്തുകയും പെട്ടന്ന് പണമാക്കി നല്‍കാമെന്ന് അറിയിക്കുകയുമായിരുന്നു. ലോട്ടറി ടിക്കറ്റ് ബാങ്കില് നല്‍കിയാല് ഒന്‍പത് മാസം കഴിഞ്ഞ് മാത്രമെ പണം ലഭിക്കുകയുള്ളുവെന്നും ചാരുംമൂട്ടിലൂള്ള ഏജന്റിന് നല്‍കിയാല് മൂന്ന് ശതമാനം കമ്മീഷന് കഴിഞ്ഞുള്ള തുക ഉടന് തരുമെന്നുമാണ് ഷാനവാസ് സലാമിനോട് പറഞ്ഞത്. തുടര്‍ന്ന് നൂറനാട് സ്വകാര്യ ആശുപത്രിയ്ക്ക് മുന്‍പില് കാറിലെത്തി ഷാനവാസും റെഫീക്കും ചേര്‍ന്ന് സലാമിന്റെ പക്കല് ഉണ്ടായിരുന്ന ലോട്ടറി ടിക്കറ്റിന്റെ കോഡ് നമ്പര് പരിശോധിക്കാനെന്നു പറഞ്ഞ് സലാമിന്റെ കൈയില് നിന്നും ലോട്ടറി വാങ്ങുകയായിരുന്നു. പിന്നീട് ഷാനവാസ് സലാമിന്റെ കാറില് കയറുകയും റഫീക്കിനോട് സമീപത്തുള്ള ബാറിനു മുന്‍പില് നില്‍ക്കണമെന്നു പറയുകയും ചെയ്തു. ബാറിനു മുന്നില് കാര് എത്തിയപ്പോള് സമ്മാനം ലഭിച്ച ടിക്കറ്റിന്റെ സീരിയലിലുള്ള മറ്റൊരു ടിക്കറ്റ് പ്ലാസ്റ്റിക്കില് പൊതിഞ്ഞ് സലാമിന് നല്‍കാന് ശ്രമച്ചെങ്കിലും സാധിച്ചില്ല. തുടര്‍ന്ന് കാര് നിര്‍ത്തിച്ച് പിന്നാലെ റെഫീക്കിന്റെ കാറില് കയറി. സംഭവം അറിഞ്ഞ് നാട്ടുകാര് ഓടികൂടിയപ്പോഴേക്കും ഷാനവാസും സംഘവും രക്ഷപെട്ടു. നൂറനാട് പോലീസില് പരാതി നല്‍കി. തുടര്‍ന്ന് നടത്തിയ അന്വേഷണത്തില് പ്രതികളെ അറസ്റ്റ് ചെയ്തു. ചെങ്ങന്നൂര് എഎസ്പി: ഡോ. അരുള് ആര്.ബി. കൃഷ്ണ, എസ്‌ഐ: പി.കെ. അശോക് കുമാര്, ഡി. അരുണോദയം എന്നിവര് അന്വേഷണത്തിന് നേതൃത്വം നല്‍കി. പ്രതികള് എസ്ഡിപിഐക്കാരാണെന്ന് പറയപ്പെടുന്നു.\nവിമാനത്താവളത്തിന് സമീപത്തെ സ്ഥലം തട്ടിയെടുത്ത സംഭവത്തില് രണ്ടുപേര് അറസ്റ്റില്\nയുവാവിനെ അക്രമിച്ച് പണം തട്ടിയെടുത്ത സംഭവം രണ്ടുപേര് അറസ്റ്റില്


സുഖമുള്ള ഒരു പിടച്ചില് (കഥ) - നല്ലെഴുത്ത്\nHome AmmuSanthu Malayalam ShortStory സുഖമുള്ള ഒരു പിടച്ചില് (കഥ)\nസുഖമുള്ള ഒരു പിടച്ചില് (കഥ)\nഞാനവളെ കാണുന്നത് ഒരു കൂട്ടയടിക്കിടയിൽ ആയിരുന്നു. കൊണ്ടും കൊടുത്തും അങ്ങനെ മുന്നേറുന്നതിനിടയിൽ എപ്പോഴോ കണ്ണിലുടക്കിയ ഒരു രൂപം. കോട്ടൺ സാരിയുടെ തുമ്പെടുത്തു വിരലിൽ ചുറ്റി ഒരു കുട പിടിച്ച് എന്നെ തന്നെ നോക്കി നിൽക്കുന്ന ഒരു രൂപം. . മൂന്നാല് വർഷം ആയി ഞാൻ അങ്ങനെ പെണ്ണുങ്ങളെ കാര്യമായി ശ്രദ്ധിക്കാത്ത കൊണ്ടും അതിഗംഭീരമായ ഒരു ചതി കിട്ടിയത് കൊണ്ടും ആദ്യകാഴ്ചയിൽ ഞാൻ മുഖം തിരിച്ചു കളഞ്ഞു. പക്ഷെ വീണ്ടും അറിയാതെ നോക്കി പ്പോയി. കാരണം മറ്റൊന്നുമല്ല. അവളുടെ കണ്ണുകളിൽ നിറഞ്ഞ പുച്ഛം. ഒരു പുഴുവിനെ നോക്കും പോലെ. എനിക്കെന്റെ തൊലിയുരിഞ്ഞു പോകും പോലെ തോന്നി. അങ്ങനെ നോക്കുന്നതിനിടയിൽ പിടലിക്കൊരു അടി കിട്ടി ബോധം പോകുകയും ചെയ്തു.\nഅടി ഉണ്ടാക്കുന്നതിനു പ്രത്യേകിച്ച് കാരണം ഒന്നുമില്ല.. എന്ത് പറഞ്ഞാലും അത് അടിയിൽ ആണ് അവസാനിക്കുക. ഞാൻ ഇങ്ങനെ ആയിട്ടും മൂന്നാല് വർഷമേ ആയുള്ളൂ. കൃത്യമായി പറഞ്ഞാൽ ആയിഷ എന്നെ ഉപേക്ഷിച്ചു പോയ ദിവസം. അല്ല അവളുടെ നിക്കാഹിന്റെ ദിവസം മുതൽ. ഇപ്പൊ വീട്ടുകാർക്കും എന്നെ വേണ്ട. ഉമ്മയെ കാണാൻ തോന്നുമ്പോൾ പടി വരെ ചെല്ലും അവിടെ വരെ ചെല്ലാൻ മാത്രേ അനുവാദം ഉള്ളു. ഉമ്മയുടെ കണ്ണുകളിൽ മഴ പെയ്യുന്നത് പോലെ കണ്ണീർ ഉണ്ടാകും. ഒരു പൊതി തരും. കുറച്ചു പലഹാരങ്ങൾ അല്ലെങ്കിൽ കുറച്ചു ചോറ്. സൂക്ഷിച്ചു വെച്ചിരിക്കുന്ന കുറച്ചു നോട്ടുകൾ അതൊക്കെ ആവും പൊതിയിൽ. ഉമ്മയെ മാത്രേ ഈ ഭൂമിയിൽ ഇപ്പൊ ഞാൻ സ്നേഹിക്കുന്നുള്ളു.\nപിന്നെ അവളെ ഞാൻ കാണുന്നത് ബസ്‌സ്റ്റോപ്പിൽ ആണ്. അന്നും അവളെന്നെ ഒന്ന് നോക്കി. . പിന്നെ അടുത്തേക്ക് വന്നു\n"അമൻ അല്ലെ? "\nഞാൻ ഒന്ന് തലയാട്ടി\n"എന്നെ ഓർമ്മയുണ്ടോ? "\n"ഞാൻ സ്കൂളിൽ ജൂനിയർ ആയിരുന്നു. നമ്മളൊന്നിച്ചു ഒരു നാടകത്തിൽ അഭിനയിച്ചിട്ടുണ്ട്. എന്റെ പേര് ലക്ഷ്മി "\n"ഓർക്കുന്നില്ല "സത്യത്തിൽ ഓർമ വന്നിരുന്നു. ഞാൻ കള്ളം പറഞ്ഞതാണ്.\n". ഇവിടെ സ്കൂളിൽ ടീച്ചർ ആണ്. ഇപ്പൊ സ്ഥലം മാറ്റം കിട്ടി വന്നേയുള്ളു "അപ്പോഴേക്കും അവൾക്ക് പോകാനുള്ള ബസ് വന്നു.\nഅമൻ ചേട്ടാ എന്ന് വിളിച്ചു കൊണ്ട് ഓടി വരുന്ന ഒരു പാവാടക്കാരി എന്റെ ഓർമയിൽ തെളിഞ്ഞു.\nഒരു കപ്പലണ്ടി മിട്ടായി, ഒരു പഴം നുറുക്ക്, ഒരു കുഞ്ഞു ശർക്കര തുണ്ട്, മാനം കാണാതെ ഒളിപ്പിച്ചു വെച്ച ഒരു മയിൽ‌പീലി ഇതൊക്കെ ആയിരുന്നു അവൾ എനിക്ക് തന്നു കൊണ്ടിരുന്നത്. ഓർമ്മകൾ ഉണ്ട് നല്ലോണം. പക്ഷെ ഒന്നും ഓർക്കാൻ ഇഷ്ടം അല്ലിപ്പോ.\nപിന്നെ വഴിയിൽ എവിടെ വെച്ചെങ്കിലും കണ്ടാൽ ഒഴിഞ്ഞു പോകും. തല്ലു കൂടുമ്പോൾ അറിയാതെ ഒരു പേടിയിൽ ചുറ്റും നോക്കും. ആ പുച്ഛം നിറഞ്ഞ കണ്ണുകൾ ഉണ്ടൊ അവിടെ? എന്നും കാണും. ബസ്‌സ്റ്റോപ്പിൽ അല്ലെങ്കിൽ ഞാൻ ചുറ്റിയടിക്കുന്ന നഗരത്തിൽ എവിടെ എങ്കിലും വെച്ച്. തമ്മിൽ കാണുമ്പോൾ ഞാൻ മുഖം തിരിച്ചു കളയും.\nഒരു ദിവസം പൊടുന്നനെ അവളെന്റെ മുന്നിൽ വന്നു.\n"ഒരു പെണ്ണ് ചതിച്ചു എന്ന് വെച്ച് ജീവിതം കളയാൻ നടക്കുന്ന നിങ്ങളെ പോലുള്ളവരാണ് ആണുങ്ങളുടെ വില കളയുന്നത്. നിങ്ങൾ ഒന്നും ഈ യുഗത്തിൽ അല്ലെ ജീവിക്കുന്നത്? . നല്ല ആരോഗ്യം ഉണ്ടല്ലോ.? വല്ല ജോലിക്ക് പൊയ്ക്കൂടേ? "\nഎന്നെ ഞെട്ടിച്ചു കൊണ്ട് ഇത്രയും പറഞ്ഞു അവൾ കടന്നു പോയി.\nപിന്നീട് ഉമ്മാനെ കണ്ടപ്പോൾ പറഞ്ഞു. ലക്ഷ്മി ഇക്കാന്റെ കുട്ടികൾ ക്ക് ട്യൂഷൻ എടുക്കാൻ വരുന്നുണ്ടെന്ന്. അവളാണിപ്പോ ഉമ്മാന്റെ ഏക ആശ്വാസം ന്ന്. എല്ലാം പറയുക അവളോടാണെന്ന്. അവൾ ഒരു പാട് നല്ല ഒരു പെണ്ണാണെന്ന്. പിന്നെ എന്തൊക്കെയോ..\nപിന്നെ കൂട്ടുകാരുടെയൊക്ക സഹായം കൊണ്ട് ഒരു പച്ചക്കറികട ഇട്ടു ടൗണിൽ.. അവൾ പറഞ്ഞിട്ടൊന്നുമല്ല കേട്ടോ. അങ്ങനെ അല്ല. സത്യം.\n"ഒരു കിലോ പച്ചമുളക് "\n"ഒരു കിലോയോ? "ഞാൻ തലയുയർത്തി നോക്കി അവൾ.\nചുണ്ടിൽ ഒരു കുസൃതി ചിരി.\n"വെറുതെ പറഞ്ഞതാ 100gm മതി "\nഅത് മാത്രം വാങ്ങി അവൾ പോയി..\nഎന്റെ കടയുടെ മുന്നിലൂടെ അവൾ കടന്നു പോകുന്നത് നോക്കാറുണ്ടിപ്പോ ഞാൻ.ചിലപ്പോൾ അലസമായൊരു നോട്ടം ചിലപ്പോൾ ഒരു ചെറുചിരി അവിടുന്ന് കിട്ടും. വൈകിയാൽ ഒരു ആധി ഉണ്ടാകും. അന്ന് കടയിൽ വരും.\n"ഇന്ന് സ്കൂളിൽ മീറ്റിംഗ് ഉണ്ടാരുന്നു "ചോദിക്കാതെ തന്നെ പറയും. പിന്നെ എന്തെങ്കിലും പേരിനു വാങ്ങിച്ചു കടന്ന് പോകും.\n"വാപ്പ അന്വേഷിച്ചു. ഒന്ന് ചെല്ലാൻ പറഞ്ഞു "ഒരു ദിവസം അവൾ പറഞ്ഞു\nഞാൻ ഇല്ല എന്ന് മുഖം വെട്ടിച്ചു\n"വാപ്പാക്ക് കഴിഞ്ഞ ദിവസം നെഞ്ചിൽ വേദന വന്നു ഇച്ചിരി പ്രശ്നം ഉണ്ട് . ഇപ്പൊ ആശുപത്രിയിൽ നിന്ന് വീട്ടിൽ വന്നിട്ടുണ്ട് ഒന്ന് ചെല്ല് "\nവാപ്പ എന്നോട് ക്ഷമിച്ചു.. ഞാൻ കൊടുത്ത അപമാനങ്ങൾ, എന്റെ തോന്ന്യാസങ്ങൾ.. എല്ലാം. ഇക്കാ എന്നോട് ആ വീട്ടിൽ തന്നെ താമസിക്കാൻ നിർബന്ധം പിടിച്ചപ്പോൾ പിന്നെ ഞാൻ എതിർത്തില്ല. ലക്ഷ്മിയെ കാണാം. അവധി ദിവസവും അവൾ ഇക്കാന്റെ കുട്ടികൾക്ക് ട്യൂഷൻ എടുക്കാൻ വരും. വെറുതെ ഒന്ന് കണ്ടാൽ മതി.. കാണാതെ കടന്നു പോകുന്ന ദിവസങ്ങളിൽ ശ്വാസം കിട്ടാത്ത പോലെ ഒരു തോന്നലാ.\nപക്ഷെ ലക്ഷ്മിയെ എനിക്ക് പേടി ആണ്. സത്യമാണത്. ആ കണ്ണുകൾ എനിക്ക് പേടിയാണ്. ലോകത്തു വേറെ ഒരാളേം ഞാൻ ഇത്രയും പേടിച്ചിട്ടില്ല. അനുസരിച്ചിട്ടില്ല. ഒരു സിഗരറ്റ് വലിക്കുമ്പോൾ പോലും ഉള്ളിൽ ഒരു പിടപ്പാണ്. പടച്ചോനെ എവിടെ എങ്കിലും ഇരുന്ന് അവൾ കാണുന്നുണ്ടോ ഇത്. എന്തിനാ അങ്ങനെ പേടിക്കുന്നത് എന്ന് എനിക്ക് തന്നെ അറീല.\n"നമ്മുടെ ഉസ്മാന്റെ മകൾ റസിയ നല്ല കുട്ടിയാണ് ആലോചിക്കട്ടെ "വാപ്പ ചോദിച്ചപ്പോൾ ഞാൻ മിണ്ടാതെ നിന്നു.\n"വാപ്പാക്ക് ഇപ്പൊ എല്ലാം അറിയാം മോനെ.\nനിന്നേ സങ്കടപ്പെടുത്താൻ ഇഷ്ടം അല്ല വാപ്പാക്കിപ്പോ.. ഒരു പെണ്ണിന് റൂഹ് കൊടുത്തിട്ട് അവൾ ചതിക്കുമ്പോൾ ഹൃദയമുള്ളോന് അത് പൊറുക്കാനും മറക്കാനും പറ്റൂല. പോട്ടെ സാരോല്ല. മറ്റൊരു പെണ്ണ് നിനക്കായ് ഉണ്ട് അതിനേക്കാൾ നല്ല സ്നേഹം ഉള്ള ഒരു പെണ്ണ് "\nഎന്റെ കണ്ണ് നിറഞ്ഞു തുളുമ്പി. പറയാതിരുന്നാലോ എന്ന് ഓർത്തു. പക്ഷെ പറ്റണില്ല. പറഞ്ഞു\n"വാപ്പാ.. എനിക്കൊരാളോട് ഇപ്പൊ ഒരു ഇഷ്ടം ഉണ്ട്. പക്ഷെ ആ ആൾക്കുണ്ടോ എന്നെനിക് അറീല.. ഇഷ്ടം ഉണ്ടെങ്കിലും വാപ്പാക്ക് നടത്താനും പറ്റൂല. ഓള് ഹിന്ദു ആണ്.. എനിക്ക് ഈ ജന്മം ഇനി കല്യാണം വെണ്ട.. ഇങ്ങനെ പോകട്ടെ ഇത് "ഞാൻ വാപ്പാന്റെ നെഞ്ചിൽ എന്റെ മുഖം ചേർത്ത് വെച്ചു. കുഞ്ഞിലേ കിടന്നിട്ടുണ്ട് അങ്ങനെ.. വാപ്പ എന്നെ അടക്കിപ്പിടിച്ചു എന്റെ നെറ്റിയിൽ ഒരു മുത്തം തന്നു\n"നിങ്ങൾ വാപ്പാക്ക് പിന്നേം ഹാർട്ട് അറ്റാക് ഉണ്ടാക്കുവോ? "\nപച്ചക്കറി വാങ്ങുന്നതിനിടയിൽ ചാട്ടുളി പോലെ ചോദ്യം വന്നു.\n"നല്ല മൊഞ്ചുള്ള പെണ്ണല്ലേ റസിയ?? നിങ്ങൾക്ക് എന്താ ഓളെ കെട്ടിയാല്? എന്തിനാ എന്റെ പേര് പറഞ്ഞെ? "\nഞാൻ അമ്പരന്ന് പോയി. ഞാൻ അവളുടെ പേര് പറഞ്ഞോ? ദൈവമേ എനിക്ക് ഓർമ കിട്ടുന്നില്ല.\nലക്ഷ്മിയുടെ മുഖത്ത് ചിരി\n'എന്നോട് ചോദിച്ചോ ഇഷ്ടാണോന്നു? "\n"എനിക്ക് അതിനുള്ള യോഗ്യത ഇല്ല.. "ഞാൻ മെല്ലെ പറഞ്ഞു\n"ഞാൻ വീട്ടിൽ ഒരു വിധം സമ്മതിപ്പിച്ചു വെച്ചിട്ടുണ്ട്. വാപ്പയും ഉമ്മയും കൂടെ ഈ ആഴ്ച വരാം ന്ന് പറഞ്ഞിട്ടുണ്ട് കൂടെ പോന്നോളൂ "\nഞാൻ ഈ ഭൂമിയിൽ അല്ലെ? ദൈവമേ\nഞങ്ങളുടെ കല്യാണം ഒരു വലിയ സംഭവം ഒന്നുമില്ലായിരുന്നു. വാപ്പ വളരെ സ്ട്രോങ്ങ് ആയതു കൊണ്ടാകും.\n"സത്യത്തിൽ നിന്റെ പേര് ഞാൻ പുള്ളിയോട് പറഞ്ഞില്ല ലക്ഷ്മി "\n"ഞാൻ പറഞ്ഞു.. ഉമ്മാനോട്.. വാപ്പയോട് പറഞ്ഞ ആ പെണ്ണ് ഞാൻ ആണെന്ന് "\n"അത് നിനക്ക് എങ്ങനെ മനസിലായി? "\n"ഇഷ്ടം അറിയാവുന്നത് കൊണ്ട്. ഇഷ്ടം അറിയണം എങ്കിൽ കണ്ണിൽ നോക്കിയാൽ മാത്രം മതി.. ഈ കണ്ണില് ഞാൻ അത് കണ്ടിട്ടുണ്ട്.. ആ പിടച്ചില്.. എന്നെ കൂടി നഷ്ടം ആയാൽ പിന്നെ ഈ ആൾ ഉണ്ടാവുമോ ഭൂമിയില്? "\nഞാൻ നിറകണ്ണുകളോടെ അവളെ ഇറുക്കെ കെട്ടിപിടിച്ചു.\n"ശ്വാസം മുട്ടുന്നു "അവൾ കിതച്ചു കൊണ്ട് ചിരിച്ചു.\nഞാൻ ആ കണ്ണിലേക്കു നോക്കി.. ഇഷ്ടത്തിന്റ പിടച്ചിലുണ്ട് അവിടെ. എങ്കിലും ചോദിച്ചു\n"എന്നോട് ഇഷ്ടം ഉണ്ടാരുന്നോ? "\n"പിന്നിലാണ്ട്.. ഇഷ്ടം കൂടിട്ടു പിടഞ്ഞിട്ടുണ്ട് പലപ്പോഴും.. ഇഷ്ടം ആണെന്നങ്ങ് പറഞ്ഞാലോ എന്ന് തോന്നും ചിലപ്പോൾ.. വല്ലാത്ത വേദനയാ പറയാതെ പോകുന്ന ഇഷ്ടം..എട്ടാം ക്ലാസ്സിൽ സ്കൂൾ മാറി പോയപ്പോൾ മുതൽ അനുഭവിച്ചതാ അത്. വല്ലാത്ത ഒരു പിടച്ചില് ആണത് "അവൾ ഇടറിയ ഒച്ചയിൽ പറഞ്ഞു.\nഞാൻ അമ്പരപ്പോടെ സങ്കടത്തോടെ അവളുടെ നിറുകയിൽ എന്റെ ചുണ്ടമർത്തി .\nഞാൻ അറിഞ്ഞില്ലല്ലോ അത്.. പറയാതെ പോയ അവളുടെ ഇഷ്ടം.\nപക്ഷെ സത്യമാണ് അത്.\nഇഷ്ടം ഒരു പിടച്ചിലാണ്.\nകാണാത്തപ്പോ മിണ്ടാത്തപ്പോ ഉള്ളു വിങ്ങുന്ന പിടച്ചില്\nസുഖമുള്ള ഒരു പിടച്ചില്.


അച്ഛന് മാപ്പ് പറയണം; രാംവിലാസ് പാസ്വാനെതിരേ മകള് ആശ പാസ്വാന് - Rashtrabhoomi\nഅച്ഛന് മാപ്പ് പറയണം; രാംവിലാസ് പാസ്വാനെതിരേ മകള് ആശ പാസ്വാന്\nBy Web Desk -- January 13, 2019 January 13, 2019\nNo Comments on അച്ഛന് മാപ്പ് പറയണം; രാംവിലാസ് പാസ്വാനെതിരേ മകള് ആശ പാസ്വാന്\nബീഹാറില് കേന്ദ്രമന്ത്രി രാംവിലാസ് പാസ്വാനെതിരേ മകള് ആശ പാസ്വാന്. ആര്.ജെ.ഡി നേതാവും മുന് മുഖ്യമന്ത്രിയുമായ റാബ്റിദേവിയെ അധിക്ഷേപിച്ച രാംവിലാസ് പാസ്വാന് മാപ്പ് പറയണമെന്നാവശ്യപ്പെട്ടാണ് മകള് ആശ പാസ്വാന് എല്.ജെ.പി. ആസ്ഥാനത്തിന് മുന്നില് സമരം തുടങ്ങിയിരിക്കുന്നത്.\nആര്.ജെ.ഡി നേതാവായ അനില് സാധുവിന്റെ ഭാര്യയായ ആശ പാസ്വാന് കേന്ദ്രമന്ത്രി രാംവിലാസ് പാസ്വാന്റെ ആദ്യവിവാഹ ബന്ധത്തിലുള്ള മകളാണ്.\nവിദ്യാഭ്യാസമില്ലാത്ത ആരെങ്കിലും ഇക്കാലത്ത് മുഖ്യമന്ത്രിയായിട്ടുണ്ടോ എന്ന രാംവിലാസ് പാസ്വാന്റെ പരാമര്‍ശം ബിഹാറില് വന്‍പ്രതിഷേധത്തിന് തിരികൊളുത്തിയിട്ടുണ്ട്. ഇത് പ്രതിപക്ഷ കക്ഷികള് മുതലെടുക്കുകയും ചെയ്യുന്നുണ്ട്.\nകേന്ദ്രമന്ത്രിയുടെ പരാമര്‍ശം റാബ്റിദേവിയെ അധിക്ഷേപിച്ചുള്ളതാണെന്നാണ് ആര്.ജെ.ഡി പ്രവര്‍ത്തകരുടെ ആരോപണം. ഇതോടെയാണ് ആശ പാസ്വാനും പ്രതിഷേധവുമായി രംഗത്തിറങ്ങിയത്.\nരാംവിലാസ് പാസ്വാന് വിവാദ പരാമര്‍ശം പിന്‍വലിച്ച് മാപ്പ് പറയണമെന്നാണ് ആശ പാസ്വാന്റെ ആവശ്യം. കേന്ദ്രമന്ത്രിയായ അദ്ദേഹം എല്ലാ സ്ത്രീകളെയും ബഹുമാനിക്കാന് പഠിക്കണമെന്നും ആശ പറയുന്നു. രാംവിലാസ് പാസ്വാന് വിവാദപരാമര്‍ശം പിന്‍വലിച്ച് മാപ്പ് പറയാതെ സമരം പിന്‍വലിക്കില്ലെന്നും അവര് കൂട്ടിച്ചേര്‍ത്തു.\nഇടുക്കിയില് റിസോര്‍ട്ട് ഉടമയേയും ജീവനക്കാരനേയും കൊലപ്പെടുത്തി; ഡ്രൈവര് ഒളിവില്


UAE | Viral fever | Gulf Malayaly\nHomeNewsfeedയുഎഇയില് വൈറല് പനി പടരുന്നു; കോവിഡ് വാക്‌സിന് ഫലപ്രദമല്ല\nദുബൈ: ചൂടില് നിന്ന് തണുപ്പിലേക്കുള്ള കാലവസ്ഥാ മാറ്റം കാരണം യുഎഇയില് പകര്‍ച്ചപ്പനി(viral fever spreading in UAE) വ്യാപകമാകുന്നു. കടുത്ത പനി, ചുമ, ജലദോഷം, ശ്വാസംമുട്ടല് എന്നിവയ്ക്ക് ചികിത്സ തേടുന്നവരുടെ എണ്ണം കൂടി. നിരവധി പേര് തിങ്ങിഞെരുങ്ങി താമസിക്കുന്ന ബാച്ചിലേഴ്‌സ് ഫ്‌ളാറ്റുകളില് പനി അതിവേഗം പടരുന്നതായാണ് റിപോര്‍ട്ട്.\nപകര്‍ച്ചപ്പനിക്കെതിരെ പ്രതിരോധ കുത്തിവയ്പ് എടുക്കുന്നതാണ് സുരക്ഷിതമെന്ന് ആരോഗ്യവിദഗ്ധര് നിര്‍ദേശിച്ചു. കോവിഡ് വാക്‌സിനും പകര്‍ച്ചപ്പനി വാക്‌സിനും വ്യത്യസ്ഥമാണ്. കോവിഡ് വാക്‌സിന് സ്വീകരിച്ചുവെന്നു കരുതി ഇതൊഴിവാക്കരുതെന്നും ആരോഗ്യവിദഗ്ധര് നിര്‍ദേശിച്ചു.\nകുത്തിവയ്‌പെടുത്താല് രോഗം വരാതിരിക്കുകയോ വന്നാല് തീവ്രത കുറയുകയോ ചെയ്യും. യുഎഇയില് ഒക്ടോബര് മുതല് ഏപ്രില് വരെയാണ് പകര്‍ച്ചപ്പനിയുടെ സീസണ്. യഥാസമയം ചികിത്സിച്ചില്ലെങ്കില് രോഗി അവശനാകും. കുട്ടികള്, വയോധികര്, ആരോഗ്യ പ്രശ്‌നങ്ങളുള്ളവര് എന്നിവരുടെ കാര്യത്തില് കൂടുതല് ജാഗ്രത പുലര്‍ത്തണമെന്നും മുന്നറിയിപ്പു നല്‍കി.\nകടുത്ത പനിയും ശരീരവേദനയുമാണ് വൈറല് പനിയുടെ പ്രധാന ലക്ഷണങ്ങള്. ക്ഷീണമോ ശരീര വേദനയോ ചുമയോ ആയി തുടങ്ങുന്ന രോഗം അതിവേഗം മൂര്‍ഛിക്കുന്നു.\n-വീടും പരിസരവും എപ്പോഴും വൃത്തിയായി സൂക്ഷിക്കുക. പൊടിപടലങ്ങള് അടിഞ്ഞുകൂടുന്നത് ശ്വാസം മുട്ടലിനു പ്രധാന കാരണമാണ്.\n-ആരോഗ്യകരമായ ഭക്ഷണം ശീലമാക്കുക. പഴങ്ങളും പച്ചക്കറികളും സാലഡുകളും ഭക്ഷണത്തില് കൂടുതല് ഉള്‍പ്പെടുത്തുക. ശുദ്ധവെള്ളം, ശുദ്ധവായു എന്നിവയും ഉറപ്പാക്കണം.\nPrevious articleകുവൈത്തില് ഡ്രൈവിങ് ലൈസന്‍സ് പൂര്‍ണമായും ഡിജിറ്റലാവുന്നു\nNext articleമൊബൈല് ഫോണ് വാങ്ങാന് ഭാര്യയെ വിറ്റു; 17 വയസ്സുകാരന് അറസ്റ്റില്


തിരുവനന്തപുരം വിമാനത്താവള സ്വർണ്ണക്കടത്ത് കേസ്; രണ്ട് പേർ കൂടി അറസ്റ്റിൽ | trivandrum gold smuggling case two more arrested\nKochi, First Published 16, Jul 2020, 8:41 AM\nമഞ്ചേരി സ്വദേശി അൻവറും, വേങ്ങര സ്വദേശി സയ്തലവിയുമാണ് അറസ്റ്റിലായത്.\nകൊച്ചി: തിരുവനന്തപുരം വിമാനത്താവളം സ്വർണ്ണക്കടത്ത് കേസിൽ രണ്ട് പേരുടെ അറസ്റ്റ് കൂടി രേഖപ്പെടുത്തി. മഞ്ചേരി സ്വദേശി അൻവറും, വേങ്ങര സ്വദേശി സയ്തലവിയുമാണ് അറസ്റ്റിലായത്. വിമാനത്താവള സ്വർണ്ണക്കടത്തിനായി പ്രതികൾ എട്ട് കോടി രൂപ സമാഹരിച്ചുവെന്ന വിവരം പുറത്ത് വന്നതിന് പിന്നാലെയാണ് രണ്ട് പേരുടെ അറസ്റ്റ് കൂടി രേഖപ്പെടുത്തുന്നത്.\nപ്രതികളായ റമീസും ജലാലും സന്ദീപും അംജത് അലിയും ചേർന്നാണ് പണം സമാഹരിച്ചത്. ഈ തുകയ്ക്കാണ് സ്വർണം ദുബായിൽ നിന്ന് എത്തിച്ചത്. മൂവാറ്റുപുഴ സ്വദ്ദേശി ജലാലാണ് ജ്വല്ലറികൾക്ക് വിൽക്കാൻ കരാറുണ്ടിക്കിയത്. ഏഴ് ലക്ഷം രൂപയാണ് സരിത്തിനും സ്വപ്നക്കുമായി കമ്മീഷനായി നിശ്ചയിച്ചിരുന്നത്\nകഴിഞ്ഞ ദിവസം റിമാൻഡിലായ മലപ്പുറം സ്വദേശി റമീസിനെ കസ്റ്റഡിയിൽ വേണമെന്ന കസ്റ്റംസിന്‍റെ അപേക്ഷ കൊച്ചിയിലെ കോടതി ഇന്ന് പരിഗണിക്കും. ഒന്നാം പ്രതി സരിത്തിന്‍റെ ജാമ്യാപേക്ഷയും കോടതിയിലുണ്ട്. അതിനിടെ, സ്വര്‍ണ്ണകടത്തില് എന്‍ഐഎ പ്രതിചേര്‍ക്കാത്തവര്‍ക്കെതിരെ എന്‍ഫോഴ്സ്മെന്‍റ് കേസെടുത്തിട്ടുണ്ട്. നാല് പേര്‍ക്കെതിരെയാണ് എന്‍ഫോഴ്സ്മെന്‍റ് കേസെടുത്തത്. സരിത്, സ്വപ്ന, ഫമീസ്, സന്ദീപ് എന്നിവര്‍ക്കെതിരെയാണ് കേസ്. കള്ളക്കടത്ത് സ്വര്‍ണം ഉപയോഗിച്ച് സ്വത്ത് സമ്പാദനം നടത്തിയോ എന്നും അന്വേഷിക്കും.\nLast Updated 16, Jul 2020, 8:41 AM\nതിരുവനന്തപുരം വിമാനത്താവള സ്വർണ്ണക്കടത്ത്\nവിമാനത്താവള സ്വർണ്ണക്കടത്ത് കേസ്


പ്രളയനിയന്ത്രണം ലക്ഷ്യം, അണകെട്ടാന് സര്‍ക്കാര് | govt plans to build four dams\nപ്രളയനിയന്ത്രണം ലക്ഷ്യം, അണകെട്ടാന് സര്‍ക്കാര്\nJun 3, 2019, 02:00 AM IST\nപെരിങ്ങൽക്കുത്ത്, പൂയംകുട്ടി, അച്ചൻകോവിൽ, കുര്യാർകുട്ടി-കാരപ്പാറ എന്നിവയാണ് സർക്കാരിന്റെ പരിഗണനയിലുള്ളത്.\nതിരുവനന്തപുരം: വീണ്ടുമൊരു പ്രളയമുണ്ടാകുന്നതു തടയാൻ കഴിയുമെന്ന വാദമുയർത്തി കേരളത്തിൽ നാലു വൻകിട അണക്കെട്ടുകൾകൂടി നിർമിക്കാൻ ആലോചന. പെരിങ്ങൽക്കുത്ത്, പൂയംകുട്ടി, അച്ചൻകോവിൽ, കുര്യാർകുട്ടി-കാരപ്പാറ എന്നിവയാണ് സർക്കാരിന്റെ പരിഗണനയിലുള്ളത്.\nപെരിങ്ങൽക്കുത്തിൽ ഇപ്പോൾ ഒരു അണക്കെട്ടുണ്ട്. ഇവിടെ പുതുതായി വലിയൊരു അണക്കെട്ടുകൂടി നിർമിക്കാനുള്ള നിർദേശം സർക്കാരിനു സമർപ്പിക്കാൻ വൈദ്യുതിബോർഡ് തീരുമാനിച്ചു. മറ്റുള്ള അണക്കെട്ടുകൾക്ക് നേരത്തേ പദ്ധതികൾ തയ്യാറാക്കിയിരുന്നെങ്കിലും പാരിസ്ഥിതികാനുമതി കിട്ടാത്തതുൾപ്പെടെയുള്ള കാരണങ്ങളാൽ നടക്കാതെപോയി. പ്രളയത്തിന്റെ പശ്ചാത്തലത്തിലാണ് ഇവ പൊടിതട്ടിയെടുക്കുന്നത്.\nവെള്ളപ്പൊക്ക നിയന്ത്രണത്തോടൊപ്പം വൈദ്യുതി ഉത്പാദനവും ഇവിടങ്ങളിൽ ഉദ്ദേശിക്കുന്നുണ്ട്. എന്നാൽ, പാരിസ്ഥിതികാനുമതി നേടുന്നതടക്കം വലിയ കടന്പകളാണ് ഈ പദ്ധതികളെ കാത്തിരിക്കുന്നത്.\nകുര്യാർകുട്ടി-കാരപ്പാറ പദ്ധതിക്ക് വിശദമായ പഠനറിപ്പോർട്ട് തയ്യാറാക്കാൻ കേന്ദ്രസർക്കാർ സ്ഥാപനമായ വാപ്കോസിനെ ചുമതലപ്പെടുത്താൻ ജലവിഭവ വകുപ്പ് തീരുമാനിച്ചു. പൂയംകുട്ടിയിലും അച്ചൻകോവിലിലും അണക്കെട്ടുകൾക്ക് മുമ്പേ നിർദേശങ്ങളുയർന്നിരുന്നു. ഈ നിർദേശങ്ങൾ ഇപ്പോൾ സാധ്യമാണോ എന്നാരാഞ്ഞ് കേന്ദ്ര ജലക്കമ്മിഷൻ കത്തയച്ചിട്ടുണ്ടെന്ന് സർക്കാർവൃത്തങ്ങൾ പറഞ്ഞു. കേരളത്തിൽ കഴിഞ്ഞ ഓഗസ്റ്റിലുണ്ടായ പ്രളയത്തിന്റെ ആഘാതം കുറച്ചത് അണക്കെട്ടുകളാണെന്നാണ് ജലക്കമ്മിഷന്റെ നിലപാട്.\nചാലക്കുടിപ്പുഴയിലെ വെള്ളപ്പൊക്കം തടയുക പ്രധാന ലക്ഷ്യം. ഭാരതപ്പുഴയുടെ ഭാഗത്തെ വരൾച്ച നിയന്ത്രിക്കാൻകൂടിയാണ് പദ്ധതി മാറ്റങ്ങളോടെ പുനരുജ്ജീവിപ്പിക്കുന്നതെന്ന് ജലവിഭവ വകുപ്പ് വൃത്തങ്ങൾ പറഞ്ഞു. 20 മെഗാവാട്ട് വൈദ്യുതി ഉത്പാദനവും ലക്ഷ്യമിടുന്നു.\nപ്രളത്തിന്റെ പശ്ചാത്തലത്തിൽ നദികളിൽ അസാധാരണമായ തോതിൽ വെള്ളമുയരുന്നതു തടയാൻ അണക്കെട്ട് വേണമെന്നു കേന്ദ്ര ജലക്കമ്മിഷൻ നിർദേശിച്ചിരുന്നു. ഇതു സാധ്യമാണോയെന്നു വിലയിരുത്തി ജലക്കമ്മിഷനെ സർക്കാർ അറിയിക്കും.\nനേരത്തേ ട്വിൻ കല്ലാർ അണക്കെട്ടിന് പദ്ധതി തയ്യാറാക്കിയെങ്കിലും നടന്നില്ല. പുതിയ സാഹചര്യത്തിൽ ഇതിനുള്ള സാധ്യതയാണ് വീണ്ടും പരിശോധിക്കുന്നത്.\nചാലക്കുടി നീർത്തടത്തിലെ പ്രളയനിയന്ത്രണത്തിനു നിലവിലുള്ള പെരിങ്ങൽക്കുത്ത് അണക്കെട്ടിനും ഷോളയാർ അണക്കെട്ടിനുമിടയിൽ പുതിയതു നിർമിക്കാനാണ് ആലോചനയെന്നു വൈദ്യുതി ബോർഡ് ചെയർമാൻ എൻ.എസ്. പിള്ള പറഞ്ഞു. പെരിങ്ങൽക്കുത്തിൽ ഇപ്പോൾ 30 ദശലക്ഷം ഘനമീറ്റർ വെള്ളം ശേഖരിക്കാവുന്ന അണക്കെട്ടുണ്ട്. എന്നാൽ, ഇതിനു മുകളിലുള്ള കേരള ഷോളയാറും തമിഴ്‌നാടിന്റെ അണക്കെട്ടുകളും വലുതാണ്. ഇവയിൽനിന്ന് ഒഴുകിയെത്തുന്ന വെള്ളം പെരിങ്ങൽക്കുത്തിനു താങ്ങാനാവില്ല. ഇതാണു ചാലക്കുടിപ്പുഴയിലെ പ്രളയം ഇത്രയും രൂക്ഷമാകാൻ കാരണം. 200 ദശലക്ഷം ഘനമീറ്റർ സംഭരണശേഷിയാണു പുതിയ ഡാമിന്റെ ലക്ഷ്യം. 40 മെഗാവാട്ട് വൈദ്യുതിയും ഉത്പാദിപ്പിക്കാം.\nഇടുക്കിയിലെ രണ്ടാം നിലയത്തിന് ആഗോള ടെൻഡർ\nഇടുക്കി അണക്കെട്ടിലെ വെള്ളമുപയോഗിച്ച് വൈദ്യുതി ഉത്പാദിപ്പിക്കാനുള്ള രണ്ടാംനിലയത്തിനു വിശദപദ്ധതി റിപ്പോർട്ട് തയ്യാറാക്കാനുള്ള കൺസൾട്ടൻസിക്കായി ആഗോള ടെൻഡർ വിളിക്കുമെന്നു വൈദ്യുതി ബോർഡ് ചെയർമാൻ എൻ.എസ്. പിള്ള പറഞ്ഞു. ഇതിനു സർക്കാരിന്റെ അനുമതി ലഭിച്ചിട്ടുണ്ട്. ആറ് ജനറേറ്ററുകൾ ഉപയോഗിച്ച് 780 മെഗാവാട്ട് വൈദ്യുതി ഉത്പാദിപ്പിക്കാനാണു ലക്ഷ്യം. നല്ല മഴക്കാലത്ത് അണക്കെട്ടിൽ കൂടുതൽ വെള്ളമെത്തിയാൽ തുറന്നുവിടുന്നതിനു പകരം അതുപയോഗിച്ച് വൈദ്യുതിയുണ്ടാക്കാനാണ് രണ്ടാം നിലയം നിർമിക്കുന്നത്.\ncontent highlights: govt plans to build four dams


ലോക്‌സഭയില് രാഷ്ട്രപതി നടത്തിയ പ്രസംഗത്തിനുള്ള നന്ദിപ്രമേയത്തിനു പ്രധാനമന്ത്രി നല്‍കിയ മറുപടി\nPosted On: 10 FEB 2021 6:16PM by PIB Thiruvananthpuram\nരാഷ്ട്രപതി ലോക്‌സഭയെ അഭിസംബോധന ചെയ്തതിനുള്ള നന്ദിപ്രമേയത്തിനു പ്രധാനമന്ത്രി ശ്രീ. നരേന്ദ്ര മോദി മറുപടി നല്‍കി. രാഷ്ട്രപതി ജി നടത്തിയ പ്രസംഗം ഇന്ത്യയുടെ 'സങ്കല്‍പ് ശക്തി'യെ പ്രദര്‍ശിപ്പിച്ചുവെന്നു പ്രധാനമന്ത്രി പറഞ്ഞു. അദ്ദേഹത്തിന്റെ വാക്കുകള് ഇന്ത്യയിലെ ജനങ്ങള്‍ക്കിടയില് ആത്മവിശ്വാസം വര്‍ദ്ധിപ്പിച്ചു. ശ്രീ മോദി സഭാംഗങ്ങള്‍ക്ക് നന്ദി പറഞ്ഞു. ചര്‍ച്ചകളില് ഏറെ വനിതാ എം.പിമാര് പങ്കെടുത്തു എന്നു ചൂണ്ടിക്കാട്ടിയ അദ്ദേഹം, അവരുടെ ചിന്തകളാല് സഭാനടപടികളെ സമ്പന്നമാക്കിയതിനു വനിതാ എം.പിമാരെ അഭിനന്ദിക്കുകയും ചെയ്തു.\nലോകമഹായുദ്ധങ്ങള്‍ക്കുശേഷം ലോകക്രമത്തില് സംഭവിച്ച മാറ്റങ്ങളുടെ ചരിത്രപരമായ പാത പിന്‍തുടര്‍ന്ന് കോവിഡിനു ശേഷമുള്ള ലോകം വളരെ വ്യത്യസ്തമായി മാറുകയാണെന്നു ചൂണ്ടിക്കാട്ടി. അത്തരം സമയങ്ങളില്, ആഗോള പ്രവണതകളില് നിന്ന് ഒറ്റപ്പെട്ടുപോകുന്നത് വിപരീത ഫലമായിരിക്കും പ്രദാനം ചെയ്യുക. അതുകൊണ്ടാണ് കൂടുതല് ആഗോള നന്മകള് തേടുന്ന ഒരു ആത്മനിര്‍ഭര് ഭാരത് സൃഷ്ടിക്കുന്നതിനായി ഇന്ത്യ പ്രവര്‍ത്തിക്കുന്നത്. ഇന്ത്യ കൂടുതല് ശക്തമാകുന്നതും ആത്മാനിര്‍ഭര് ഭാരതവും ലോകത്തിന് നല്ലതാണെന്നും അദ്ദേഹം പറഞ്ഞു. വോക്കല്-ഫോര്-ലോക്കല് ഏതെങ്കിലും പ്രത്യേക നേതാവിന്റെ ചിന്തയല്ല, മറിച്ച് രാജ്യത്തിന്റെ എല്ലാ മുക്കിലും മൂലയിലും ആളുകളുമായി ബന്ധപ്പെട്ടു പ്രതിധ്വനിക്കുന്നു. കൊറോണ കൈകാര്യം ചെയ്തതിന്റെ ക്രെഡിറ്റ് 130 കോടി ഇന്ത്യക്കാര്‍ക്കാണെന്ന് പ്രധാനമന്ത്രി പറഞ്ഞു. ''നമ്മുടെ ഡോക്ടര്‍മാര്, നഴ്സുമാര്, കോവിഡ് യോദ്ധാക്കള്, ശൂചീകരണ തൊഴിലാളികള്, ആംബുലന്‍സുകള് ഓടിച്ചവര്... അത്തരം ആളുകളും മറ്റു പലരും ആഗോള മഹാവ്യാധിക്കെതിരായ ഇന്ത്യയുടെ പോരാട്ടത്തെ ശക്തിപ്പെടുത്തിയ ദൈവികതയുടെ പ്രകടഭാവങ്ങളായി മാറി'', പ്രധാനമന്ത്രി പറഞ്ഞു.\nമഹാമാരിയുടെ സമയത്ത് നേരിട്ടുള്ള ആനുകൂല്യ വിതരണ പദ്ധതി വഴി രണ്ടു ലക്ഷം കോടി രൂപ നേരിട്ട് അക്കൗണ്ടുകളില് എത്തിച്ചുകൊണ്ടു ദുരിതബാധിതരായ ജനങ്ങളെ സഹായിക്കാന് സര്‍ക്കാരിന് കഴിഞ്ഞുവെന്നു പ്രധാനമന്ത്രി ചൂണ്ടിക്കാട്ടി. നമ്മുടെ ജന്-ധന്-ആധാര്-മൊബൈല് (ജാം) ത്രിത്വം ആളുകളുടെ ജീവിതത്തില് നല്ല മാറ്റമുണ്ടാക്കി. അതു ദരിദ്രര്‍ക്കും പാര്‍ശ്വവത്കരിക്കപ്പെട്ടവര്‍ക്കും മര്‍ദ്ദിതര്‍ക്കും സഹായകമായി. മഹാവ്യാധി സമയത്തും പരിഷ്‌കാരങ്ങള് തുടരുകയാണെന്നും ഇത് നമ്മുടെ സമ്പദ്വ്യവസ്ഥയ്ക്കു പുതിയ ആക്കം സൃഷ്ടിക്കുന്നുവെന്നും ഇരട്ട അക്ക വളര്‍ച്ച പ്രതീക്ഷിക്കുന്നു എന്നും അദ്ദേഹം പറഞ്ഞു.\nകര്‍ഷക പ്രതിഷേധത്തെക്കുറിച്ച് പരാമര്‍ശിക്കവെ, ഈ സഭയും സര്‍ക്കാരും നാമെല്ലാവരും കാര്‍ഷിക ബില്ലുകളെക്കുറിച്ച് അഭിപ്രായം പറയുന്ന കര്‍ഷകരെ ബഹുമാനിക്കുന്നു എന്നു ശ്രീ. മോദി ചൂണ്ടിക്കാട്ടി. സര്‍ക്കാഉന്നത മന്ത്രിമാര് അവരുമായി നിരന്തരം സംസാരിക്കുന്നതിന്റെ കാരണം ഇതാണ്. കര്‍ഷകരോട് വലിയ ബഹുമാനമുണ്ട്. കാര്‍ഷിക മേഖലയുമായി ബന്ധപ്പെട്ട നിയമങ്ങള് പാര്‍ലമെന്റ് പാസാക്കിയ ശേഷം ഒരു മണ്ഡിയും അടച്ചിട്ടില്ല. അതുപോലെ, എം.എസ്.പി. നിലനില്‍ക്കുന്നുണ്ട്. എംഎസ്പി. പ്രകാരമുള്ള സംഭരണം തുടരുന്നു. മണ്ഡികള് ശക്തിപ്പെടുത്താന് ബജറ്റില് നിര്‍ദ്ദേശമുണ്ട്. ഈ വസ്തുതകള് അവഗണിക്കാന് കഴിയില്ല. ആസൂത്രിതമായ തന്ത്രപ്രകാരമാണ് സഭയെ തടസ്സപ്പെടുത്തുന്നവര് അങ്ങനെ ചെയ്യുന്നതെന്ന് ശ്രീ മോദി ഊന്നിപ്പറഞ്ഞു. ആളുകള് സത്യം കാണുന്നു എന്നത് ഉള്‍ക്കൊള്ളാന് അത്തരക്കാര്‍ക്കു കഴിയുന്നില്ല. അവരുടെ കളികളിലൂടെ ജനങ്ങളുടെ വിശ്വാസം ഒരിക്കലും നേടാനാവില്ല. ആവശ്യപ്പെടാത്ത ഒരു പരിഷ്‌കരണത്തെ സര്‍ക്കാര് എന്തിനാണ് മുന്നോട്ട് കൊണ്ടുപോകുന്നതെന്ന വാദത്തെ അദ്ദേഹം എതിര്‍ത്തു. ഇതെല്ലാം സാധ്യതകളാണെന്നും, എന്നാല് കാര്യങ്ങള് ചോദിക്കുന്നതിനായി നമുക്ക് കാത്തിരിക്കാനാവില്ലെന്നും പ്രധാനമന്ത്രി പറഞ്ഞു. പല പുരോഗമനപരമായ നിയമനിര്‍മ്മാണങ്ങളും കാലത്തിന്റെ ആവശ്യത്തെത്തുടര്‍ന്ന് ഉണ്ടായതാണ്. ചോദിക്കാനോ യാചിക്കാനോ ആളുകളെ പ്രേരിപ്പിക്കുന്ന ചിന്ത ജനാധിപത്യപരമായിരിക്കില്ല. നാം ഉത്തരവാദിത്തം ഏറ്റെടുക്കുകയും രാജ്യത്തിന്റെ ആവശ്യങ്ങള്‍ക്കനുസരിച്ച് ജനങ്ങളുടെ ക്ഷേമത്തിനായി പ്രവര്‍ത്തിക്കുകയും വേണം. രാജ്യത്തെ മാറ്റത്തിനായി ഞങ്ങള് പ്രവര്‍ത്തിച്ചിട്ടുണ്ട്, ഉദ്ദേശ്യം ശരിയാണെങ്കില് നല്ല ഫലങ്ങള് ഉണ്ടായിരിക്കുമെന്ന് അദ്ദേഹം പറഞ്ഞു.\nകൃഷി എന്നത് സമൂഹത്തിന്റെയും സംസ്‌കാരത്തിന്റെയും ഭാഗമാണ്. നമ്മുടെ ഉത്സവങ്ങളും എല്ലാ സവിശേഷതകളും വിതയ്ക്കുന്നതും വിളവെടുക്കുന്നതുമായി ബന്ധപ്പെട്ടിരിക്കുന്നു. നമ്മുടെ ജനസംഖ്യയുടെ 80 ശതമാനത്തിലധികം വരുന്നവരെ അവഗണിക്കാനാവില്ല; ചെറുകിട കര്‍ഷകരെ അവഗണിക്കാനാവില്ല. കൃഷിസ്ഥലം വിഘടിക്കുന്നത് കര്‍ഷകര്‍ക്ക് അവരുടെ കൃഷിയിടങ്ങളില് നിന്ന് ലാഭകരമായ വരുമാനം ലഭിക്കാത്തതും കാര്‍ഷികമേഖലയിലെ നിക്ഷേപം ദുരിതത്തിലാക്കുന്നതുമായ ഒരു ആശങ്കാജനകമായ അവസ്ഥയിലേക്ക് നയിക്കുന്നു. ചെറുകിട കര്‍ഷകര്‍ക്ക് സഹായകമായ നടപടികള് ആവശ്യമാണ്. അതിനാല് നമ്മുടെ കൃഷിക്കാരെ ആത്മനിര്‍ഭര് ആക്കുന്നതിനും അതോടൊപ്പം അവന്റെ വിളകള് വില്‍ക്കുന്നതിനും വിളകളില് വൈവിധ്യം വര്‍ദ്ധിപ്പിക്കുന്നതിനും സ്വാതന്ത്ര്യം നല്‍കുന്നതിനും നാം പ്രവര്‍ത്തിക്കേണ്ടതുണ്ട്. കാര്‍ഷികമേഖലയിലെ നിക്ഷേപം കൂടുതല് തൊഴിലവസരങ്ങളിലേക്ക് നയിക്കുമെന്ന് അദ്ദേഹം ഓര്‍മ്മിപ്പിച്ചു. നമ്മുടെ കര്‍ഷകര്‍ക്കു തുല്യ അവസരവും ആധുനിക സാങ്കേതികവിദ്യയും ലഭ്യമാക്കുകയും അവരില് ആത്മവിശ്വാസം വളര്‍ത്തുകയും ചെയ്യേണ്ടതുണ്ട്. പഴയ വഴികളും പരിധികളും പ്രാവര്‍ത്തികമല്ലാത്തതിനാല് ഇതിന് സൃഷ്ടിപരമായ ചിന്ത ആവശ്യമാണ്, പ്രധാനമന്ത്രി പറഞ്ഞു.\nപൊതുമേഖല അനിവാര്യമാണെന്നും അതേസമയം സ്വകാര്യമേഖലയുടെ പങ്ക് നിര്‍ണായകമാണെന്നും ശ്രീ. മോദി ഉറപ്പിച്ചുപറഞ്ഞു. ടെലികോം, ഫാര്‍മ എന്നീ മേഖലകളെ എടുക്കുക; സ്വകാര്യമേഖലയുടെ പങ്ക് നാം കാണുന്നു. ഇന്ത്യയ്ക്ക് മാനവികതയെ സേവിക്കാന് കഴിയുന്നുണ്ടെങ്കില് അത് സ്വകാര്യമേഖലയുടെ കൂടി പങ്ക് മൂലമാണ്. സ്വകാര്യമേഖലയ്ക്കെതിരെ അനുചിതമായ വാക്കുകള് ഉപയോഗിക്കുക വഴി മുന്‍കാലങ്ങളില് കുറച്ചുപേര്‍ക്കു വോട്ടുകള് ലഭിച്ചിരിക്കാം. എന്നാല് ആ കാലം പോയി. സ്വകാര്യമേഖലയെ ദുരുപയോഗം ചെയ്യുന്ന സംസ്‌കാരം ഇനി സ്വീകാര്യമല്ല. നമ്മുടെ യുവാക്കളെ ഇതുപോലെ അപമാനിക്കുന്നത് തുടരാനാവില്ല, പ്രധാനമന്ത്രി തറപ്പിച്ചുപറഞ്ഞു.\nകര്‍ഷക സമരത്തിലെ അക്രമത്തെ ശ്രീ. മോദി വിമര്‍ശിച്ചു. 'കര്‍ഷക സമരം പവിത്രമാണെന്നാണു ഞാന് കരുതുന്നത്. എന്നാല്, സമരക്കാര് പവിത്രമായ സമരങ്ങള് റാഞ്ചാന് ശ്രമിക്കുന്നതും ഗൗരവമേറിയ കുറ്റങ്ങള്‍ക്കു ജയിലിലാക്കപ്പെട്ടവരുടെ ഫോട്ടോകള് പ്രദര്‍ശിപ്പിക്കുന്നതുംകൊണ്ട് എന്തെങ്കിലും ഗുണമുണ്ടോ? ടോള് പ്ലാസകള് പ്രവര്‍ത്തിക്കാന് അനുവദിക്കാത്തതും ടെലികോം ടവറുകള് നശിപ്പിക്കുന്നതും പവിത്രമായ സമരത്തിനു ചേരുന്നതാണോ?', പ്രധാനമന്ത്രി ചോദിച്ചു. സമരക്കാരെ സമരത്തിനായി ജീവിക്കുന്നവരില്‍നിന്നു വേര്‍തിരിക്കാന് ബുദ്ധിമുട്ടാണ്.\nശരിയായ കാര്യങ്ങള് സംസാരിക്കുന്നവരുണ്ട്. എന്നാല് ഇതേ വിഭാഗം, ശരിയായ കാര്യങ്ങള് ചെയ്യേണ്ടിവരുമ്പോള്, വാക്കുകള് പ്രവൃത്തിയിലേക്കു പരിവര്‍ത്തനം ചെയ്യുന്നതില് പരാജയപ്പെടുന്നു. തിരഞ്ഞെടുപ്പ് പരിഷ്‌കാരങ്ങളെക്കുറിച്ച് വലിയ രീതിയില് സംസാരിക്കുന്നവര് ഒരു രാഷ്ട്രം ഒരു തിരഞ്ഞെടുപ്പ് എന്ന ആശയത്തെ എതിര്‍ക്കുന്നു. അവര് ലിംഗനീതിയെക്കുറിച്ചാണ് സംസാരിക്കുന്നത്, പക്ഷേ മുത്തലാഖിനെ എതിര്‍ക്കുന്നു. ഇത്തരക്കാര് രാജ്യത്തെ തെറ്റിദ്ധരിപ്പിക്കുന്നു, പ്രധാനമന്ത്രി ചൂണ്ടിക്കാട്ടി.\nദരിദ്രര്‍ക്കും മധ്യവര്‍ഗത്തിനും പുതിയ അവസരങ്ങള് സൃഷ്ടിക്കുന്നതിനായി അടിസ്ഥാന സൗകര്യങ്ങള് ശക്തിപ്പെടുത്തുന്നതിനായി സര്‍ക്കാര് പ്രവര്‍ത്തിക്കുന്നുണ്ടെന്ന് പ്രധാനമന്ത്രി പറഞ്ഞു. രാജ്യത്തെ സമതുലിതമായ വികസനത്തിലേക്ക് കൊണ്ടുപോകുന്നതില് സര്‍ക്കാര് ശ്രദ്ധ കേന്ദ്രീകരിക്കുന്നു. കിഴക്കന് ഇന്ത്യക്കായി സര്‍ക്കാര് സന്നദ്ധതയോടെ പ്രവര്‍ത്തിക്കുന്നുണ്ടെന്ന് പ്രധാനമന്ത്രി പറഞ്ഞു. പെട്രോളിയം പദ്ധതികള്, റോഡുകള്, വിമാനത്താവളങ്ങള്, ജലപാതകള്, സിഎന്‍ജി, എല്‍പിജി കവറേജ്, മേഖലയിലെ നെറ്റ് കണക്റ്റിവിറ്റി പദ്ധതികള് എന്നിവ അദ്ദേഹം പരാമര്‍ശിച്ചു.\nഅതിര്‍ത്തിപ്രദേശത്തെ അടിസ്ഥാന സൗകര്യ മേഖലയിലെ ചരിത്രപരമായ അവഗണന ഇല്ലാതാക്കുന്നതിനായി ഗവണ്‍മെന്റ് നടപടികള് കൈക്കൊണ്ടുവരികയാണെന്നു പ്രധാനമന്ത്രി ചൂണ്ടിക്കാട്ടി. നമ്മുടെ അതിര്‍ത്തി സംരക്ഷിക്കുക എന്ന ഉത്തരവാദിത്തം പ്രതിരോധ സേനകള് നിര്‍വഹിച്ചുവരികയാണ്. ധൈര്യത്തിനും കരുത്തിനും ത്യാഗത്തിനും സൈനികരെ പ്രധാനമന്ത്രി പ്രശംസിച്ചു.\n(Release ID: 1697004) Visitor Counter : 10\nRead this release in: English , Urdu , Marathi , Hindi , Manipuri , Assamese , Bengali , Punjabi , Gujarati , Odia , Tamil , Telugu , Kannada\n(Release ID: 1697004)


വടകരയില് വി.ടി ബല്‍റാം സ്ഥാനാര്‍ത്ഥിയാകുമോ\nതത്സമയം ഡെസ്ക്| Updated On: 16 March 2019 6:23 AM GMT | Location :\nകെ.പി.സി.സി പ്രസിഡന്റ് മുല്ലപ്പള്ളി രാമചന്ദ്രന് തന്നെ പി. ജയരാജനെതിരെ മത്സരിക്കണമെന്ന് പാര്‍ട്ടിയില് ആവശ്യമുയര്‍ന്നിരുന്നു. അദ്ദേഹമതിന് തയ്യാറാകാത്ത സാഹചര്യത്തില് വടകരയില് ഇതുവരെയും പറഞ്ഞു കേട്ടിട്ടില്ലാത്ത ഒരു പേരു കൂടി കോണ്‍ഗ്രസ് സാധ്യത പട്ടികയില് ഇടം പിടിച്ചു.\nകോണ്‍ഗ്രസ് സ്ഥാനാര്‍ത്ഥി നിര്‍ണ്ണയം അന്തിമ ഘട്ടത്തിലേക്ക് കടക്കുമ്പോള് കീറാമുട്ടിയായി ഏതാനും മണ്ഡലങ്ങള്. വടകര, വയനാട്, ഇടുക്കി മണ്ഡലങ്ങളിലെ സ്ഥാനാര്‍ത്ഥി നിര്‍ണ്ണയമാണ് പാര്‍ട്ടിയെ കുഴക്കുന്നത്. നേതാക്കളുടെ പിന്മാറ്റവും എ, ഐ ഗ്രൂപ്പ് തര്‍ക്കവുമാണ് മണ്ഡലങ്ങളിലെ സ്ഥാനാര്‍ത്ഥി നിര്‍ണ്ണയം വൈകുന്നത്. ഇതെതുടർന്ന് ഇന്നലെ ചേർന്ന സ്ക്രീനിങ് കമ്മറ്റി യോഗവും തീരുമാനമാകാതെ പിരിഞ്ഞു. ഇന്നത്തെ സ്ക്രീനിങ് കമ്മറ്റി യോഗങ്ങളും നേതാക്കളുടെ കൂടിക്കാഴ്ചയും കഴിഞ്ഞ് ഇന്ന് വൈകിട്ടോടെ സ്ഥാനാർത്ഥികളുടെ അന്തിമ പട്ടിക പുറത്തു വരുമെന്നാണ് സൂചന.\nവടകരയില് പി. ജയരാജനെതിരെ ശക്തനായ സ്ഥാനാര്‍ത്ഥിയെ രംഗത്തിറക്കണമെന്നതില് പാര്‍ട്ടിയില് തര്‍ക്കമില്ല. കെ.പി.സി.സി പ്രസിഡന്റ് മുല്ലപ്പള്ളി രാമചന്ദ്രന് തന്നെ പി. ജയരാജനെതിരെ മത്സരിക്കണമെന്ന് പാര്‍ട്ടിയില് ആവശ്യമുയര്‍ന്നിരുന്നു. അദ്ദേഹമതിന് തയ്യാറാകാത്ത സാഹചര്യത്തില് വടകരയില് ഇതുവരെയും പറഞ്ഞു കേട്ടിട്ടില്ലാത്ത ഒരു പേരു കൂടി കോണ്‍ഗ്രസ് സാധ്യതാ പട്ടികയില് ഇടം പിടിച്ചു. വടകരയില് തൃത്താല എം.എല്.എ വിടി ബല്‍റാമിനെ സ്ഥാനാര്‍ത്ഥിയായി പരിഗണിക്കണമെന്ന ആവശ്യം ചില നേതാക്കള് ഉയര്‍ത്തിയതായാണ് സൂചന.\nകെ.കെ രമയ്ക്ക് പിന്തുണ കൊടുക്കുന്നതിനോട് പാര്‍ട്ടിയില് വിയോജിപ്പ് ഉയര്‍ന്ന സാഹചര്യത്തിലാണ് വി.ടി ബല്‍റാമിന്റെ പേരുയരുന്നത്. രാജ് മോഹന് ഉണ്ണിത്താനേയും പരിഗണിക്കുന്നുണ്ട്. ടി സിദ്ദീഖ് വടകരയില് സ്ഥാനാര്‍ത്ഥിയാവുമെന്ന് നേരത്തെ വാര്‍ത്തകള് വന്നിരുന്നെങ്കിലും പി. ജയരാജനെതിരെ മുസ്ലിം സ്ഥാനാര്‍ത്ഥി വേണ്ടെന്നാണ് മണ്ഡലത്തിലെ പ്രവർത്തകരുടെ വികാരം.\nഇതോടെ വയനാട്ടില് ടി. സിദ്ദീഖിന്റെ സ്ഥാനാര്‍ത്ഥിത്വത്തില് സാധ്യത വര്‍ദ്ധിച്ചു. നിലവില് ഐ ഗ്രൂപ്പ് കൈവശം വെച്ചിരിക്കുന്ന മണ്ഡലം ഗ്രൂപ്പുകള് തമ്മില് സമവായത്തിലെത്തുകായാണെങ്കില് എ ഗ്രൂപ്പുകാരനായ ടി സിദ്ദീഖ് സ്ഥാനാര്‍ത്ഥിയായേക്കും. സാധ്യത പട്ടികയിലുണ്ടായിരുന്ന ഷാനിമോള് ഉസ്മാനെ മറ്റു മണ്ഡലത്തില് സ്ഥാനാര്‍ത്ഥിയാക്കുകയോ, പാര്‍ട്ടി ഭാരവാഹിത്വം നല്‍കുകയോ ചെയ്യും. വയനാട്ടില് കെ.പി.സി.സി സെക്രട്ടറി കെ.പി അബ്ദുള് മജീദിന്റെ പേരും ഉയര്‍ന്നു കേള്‍ക്കുന്നുണ്ട്.\nഇടുക്കിയില് ഡീന് കൂര്യക്കോസിനായി എ ഗ്രൂപ്പിന്റെ സമ്മര്‍ദ്ദം ശക്തമാണ്. അതേസമയം ഐ ഗ്രൂപ്പ് മുന്നോട്ട് വെക്കുന്നത് ജോസഫ് വാഴക്കാടനെയാണ്. അതേസമയം, ഉമ്മന് ചാണ്ടിയുടെ സ്ഥാനാര്‍ത്ഥിത്വത്തില് ഇതുവരെയും തീരുമാനമായിട്ടില്ല. മത്സരിക്കാനില്ലെന്ന തീരുമാനത്തില് ഉറച്ചു നില്‍ക്കുകയാണ് അദ്ദേഹം. ഇടുക്കിയിലോ തൊട്ടടുത്ത മണ്ഡലങ്ങളിലോ ഉമ്മന്‍ചാണ്ടി സ്ഥാനര്‍ത്ഥിയായാല് മറ്റു മണ്ഡലങ്ങളില് വിജയമുറപ്പിക്കാനാവുമെന്ന് ചില നേതാക്കള് കണക്കുകൂട്ടുന്നു. ഉമ്മന്‍ചാണ്ടിക്കുമേല് സമ്മര്‍ദ്ദം ശക്തമായാല് രാഹുല് ഗാന്ധിയിടേതാകും അവാസാന വാക്ക്.\nപാലക്കാട്: വി.കെ ശ്രീകണ്ഠന്\nമറ്റു മണ്ഡലങ്ങളില് സാധ്യത\nചാലക്കുടി: ബെന്നി ബെഹനാന്/ ധനപാലന്\nആലപ്പുഴ: ഷാനിമോള് ഉസ്മാന്/ പി.സി വിഷ്ണുനാഥ്\nഇടുക്കി: ഉമ്മന്‍ചാണ്ടി, ഡീന് കൂര്യക്കോസ്, ജോസഫ് വാഴക്കാടന്\nഎറണാകുളം: ഐബി ഈടന്/ കെ.വി തോമസ്\nപത്തനംതിട്ട: ആന്റോ ആന്റണി/ പി.സി വിഷ്ണുനാഥ്\nവയനാട്: ടി. സിദ്ദീഖ്/ ഷാനിമോള് ഉസ്മാന്, കെ.പി അബ്ദുള് മജീദ്\nവടകര:വി.ടി ബല്‍റാം/ രാജ് മോഹന് ഉണ്ണിത്താന്, ടി. സിദ്ദീഖ്


ചന്ദ്രശേഖര് ആസാദിന്റെ ആരോഗ്യനിലയില് ആശങ്ക; ചികിത്സ നല്‍കിയില്ലെങ്കില് ഹൃദയാഘാതം വരെ ഉണ്ടായേക്കാം - BIGNEWSLIVE | Latest Malayalam News\nചന്ദ്രശേഖര് ആസാദിന്റെ ആരോഗ്യനിലയില് ആശങ്ക; ചികിത്സ നല്‍കിയില്ലെങ്കില് ഹൃദയാഘാതം വരെ ഉണ്ടായേക്കാം\nന്യൂഡല്‍ഹി: ഭീം ആര്‍മി നേതാവ് ചന്ദ്രശേഖര് ആസാദിന്റെ ആരോഗ്യനിലയില് ആശങ്ക. കൃത്യമായ ചികിത്സ ലഭിച്ചില്ലെങ്കില് ഹൃദയാഘാതം വരെ ഉണ്ടായേക്കാമെന്നുമാണ് ഇദ്ദേഹത്തിന്റെ ഡോക്ടറായ ഡോ. ഹര്‍ജിത് സിങ് ഭട്ടി ട്വീറ്റ് ചെയ്യുന്നത്.\nപൗരത്വ ഭേദഗതി നിയമത്തിനെതിരായ പ്രതിഷേധത്തിന് നേതൃത്വം നല്‍കിയ ഭീം ആര്‍മി നേതാവ് ചന്ദ്രശേഖര് ആസാദ് ഇപ്പോഴും റിമാന്റിലാണ് കഴിയുന്നത്. എന്നാല് ഇദ്ദേഹത്തിന്റെ ആരോഗ്യസ്ഥിതി മോഷമായികൊണ്ടിരിക്കുകയാണെന്നാണ് റിപ്പോര്‍ട്ട്.\nചന്ദ്രശേഖര് ആസാദിന് ചികിത്സ ലഭ്യമാക്കണമെന്നും അദ്ദേഹത്തെ ഡല്‍ഹി എയിംസില് പ്രവേശിപ്പിക്കാന് നടപടിയുണ്ടാകണമെന്നും കേന്ദ്ര ആഭ്യന്തരമന്ത്രി അമിത് ഷാ അതിന് അനുമതി നല്‍ണമെന്നും ഡോക്ടര് ട്വീറ്റില് ആവശ്യപ്പെടുന്നു.\nകഴിഞ്ഞ ഒരു വര്‍ഷത്തോളമായി ആസാദ് തന്റെ ചികിത്സയിലാണെന്നും ആഴ്ചതോറും അദ്ദേഹത്തിന് ഫ്‌ളെബോടോമി ചികിത്സ ആവശ്യമാണെന്നും ഡോക്ടര് വ്യക്തമാക്കി. ഈ രോഗത്തിന് ആഴ്ചയില് രണ്ടുതവണ രക്തം മാറ്റിവെക്കണം. ചികിത്സ മുടങ്ങിയാല് രക്തം കട്ട പിടിക്കാനും ഹൃദയാഘാതം സംഭവിക്കാനും സാധ്യതയുണ്ടെന്നും അദ്ദേഹം പറഞ്ഞു.\nആസാദിനെ ആശുപത്രിയിലേക്ക് മാറ്റാന് ഡല്‍ഹി പോലീസ് തെയാറാകണുമെന്നും ഡോക്ടര് ട്വീറ്റില് പറയുന്നു. വൈദ്യസഹായം ലഭ്യമാക്കാതിരിക്കുന്നത് മനുഷ്യാവകാശ ലംഘനമാണെന്നും ഡോക്ടര് പറയുന്നു.\nTags: Bhim Army chief Chandrasekhar Azad\nഇന്ത്യ- ശ്രീലങ്ക ആദ്യ ടി20 പരമ്പരയ്ക്ക് നാളെ തുടക്കം; കനത്ത സുരക്ഷ


നവീകരിച്ച എക്കൊ സ്‌പൊര്ട് 6.79 ലക്ഷം രൂപക്ക് അവതരിപ്പിച്ചുകൊണ്ട് ഫോര്‍ഡ്. | CarDekho.com\nഹോംപുതിയ കാറുകൾവാർത്തനവീകരിച്ച എക്കൊ സ്‌പൊര്ട് 6.79 ലക്ഷം രൂപക്ക് അവതരിപ്പിച്ചുകൊണ്ട് ഫോര്‍ഡ്.\npublished on ഒക്ടോബർ 20, 2015 01:50 pm by അഭിജിത് വേണ്ടി\n6.79 ലക്ഷം രൂപക്ക് പുതിയ എക്കൊ സ്‌പൊര്‍ട്ടിന്റെ ബേസ് പെട്രോള് വേരിയന്റ് (ഡല്‍ഹി എക്‌സ് ഷൊറൂമ്) ഫോര്‍ഡ് അവതരിപ്പിച്ചു. ഫോര്‍ഡിന്റെ തന്നെ പുതിയ കാറുകളായ ഫിഗൊയും ഫിഗൊ ആസ്പയറും ഉപയൊഗിക്കുന്ന കൂടുതല് ശക്തിയെറിയ ഡീസല് എന്‍ജിനാണ് ഈ ഒതുക്കമുള്ള എസ് യു വിക്കു ലഭിച്ചിരിക്കുത്. പുറംഭാഗത്തിലൊതുക്കാതെ ഉള്‍വശത്തും ആവശ്യത്തിനു പരിഷ്‌കാരങള് വരുത്തിയിട്ടുണ്ട്.\n100 പി എസ് പവറും 205 എന് എം ടോര്‍ക്കും തരു 1.5 ലിറ്റര് ഡീസല് എന്‍ജിന് എന്നാല് ആസ്പയറിനെപ്പോലെ 215 എന് എം ടൊര്‍ക്ക് തരില്ല. ഇതുകൂടാതെ 125 പി എസ് ശക്തി തരു 1 ലിറ്റര് എക്കൊബൂസ്റ്റ് എന്‍ജിനും 112 പി എസ് തരാന് ശേഷിയുള്ള 1.5 ലിറ്റര് ടിഐവിസിടി പെട്രോള് എന്‍ജിനുമാണ് പുതിയ സവിശേഷതകള്.\nഇതിനെല്ലാമുപരി ഫോര്‍ഡ് എക്കൊ ബൂസ്റ്റ് ഓപ്ഷന് ചിലവുകുറച്ച് ട്രെന്റ് പ്‌ള്‌സ് വേരിയന്റിനു കീഴില് കൊണ്ടുവതൊടെ ഈ വാഹനം കൂടുതല് അഭിലഷണീയമായി. കൂടാതെ കമ്പനി പുതുതായവതരിപ്പിച്ച ട്രെന്‍ഡ് പ്‌ളസ് വേരിയന്റില് ട്രെന്‍ഡ് വണ്ണിനേക്കാള് കൂടുതല് സവിഷേതകളുമുണ്ട്.\nഇപ്പൊള് കാലം കഴിഞ്ഞ ഫിയസ്തയിലും ഡി ആര് എല്ലിലും കണ്ട് പരിചയിച്ച ഗോള്‍ഡന് ബ്ബ്രോണ്‍സ് മുന്‍പ് ആസസ്സറി ആയിരുങ്കെില് ഇപ്പൊള് പുതിയ ഓപ്ഷനാക്കിയിട്ടുണ്ട്.\nവേരിയന്റുകളിലേക്കും അതിന്റെ സവിശേഷതകളിലേക്കും ഒന്നെത്തിനൊക്കാം.\nഫോര്ഡ് എക്കോസ്‌പോര്‍ട് ആംബിയന്റ്: (പെട്രോള് വില: 6.79 ലക്ഷം, ഡീസല്: 7.98 ലക്ഷം)\n' മുന്നിലെ 12 വൊ പവര് സോക്കറ്റ്(പുതിയത്)\n' മുഴുവനായി മടക്കിവയ്ക്കാവു പിന്‍സീറ്റ്.\n' യു എസ് ബി, ബ്ലൂ ടൂത്ത് കണക്ടിവിറ്റിയുള്ള എഫ് എം/എ എം റേഡിയൊ.\n' ചരിക്കാന് കഴിയുന്ന ടെലസ്‌കൊപിക് അഡ്ജസ്റ്റബിള് സ്റ്റീയറിങ്.\n' മുിന്നിലെ പവര് വി്ന്‍ഡോകള്.\n' ടേണ് ഇന്‍ടികേറ്റേഴ്‌സ് സംയോജിപ്പിച്ച പവര് അഡ്ജസ്റ്റബിള് ഒ ആര് വി എമ്മുകള്.\nഫോര്‍ഡ് എക്കൊ സ്‌പോര്‍ട് ട്രെന്‍ഡ്: (പെട്രൊള് വില: 7.75 ലക്ഷം, ഡീസല് 8.70 ലക്ഷം.) ആംബിയന്റ് വേരിയന്റിനു പുറമെ.\n' ഇ ബി ഡി ഉള്‍പ്പെടെ ഏ ബി ഏസ്(പുതിയത്).\n' മുന്നിലെയും പിറകിലെയും പവര് വിന്‍ഡൊകള്.\n' ഓഡിയൊ കണ്‍ട്രോളുകളുള്ള സ്റ്റീയറിങ്.\n' ചായ്ക്കാന് പറ്റുന്ന പിന് സീറ്റുകള്.\n' 60:40 സ്പ്‌ളിറ്റ് സീറ്റുകള്.\n' എമര്‍ജന്‍സി ബ്രേക് അപായ സൂചകം.\n' പിറകിലെ വൈപര്.\n' ഉയരം ക്രമീകരിക്കാന് കഴിയു ഡ്രൈവര് സീറ്റ്.\nഫോര്‍ഡ് എക്കൊ സ്‌പോര്‍ട് ട്രെന്‍ഡ് പ്‌ളസ് : (പെട്രൊള് എക്കൊബൂസ്റ്റ് വില: 8.53 ലക്ഷം, ഡീസല് 9.18 ലക്ഷം.) ട്രെന്‍ഡ് വേരിയന്റിനു പുറമെ.\n' മുന്നിലെ ഇരട്ട എയര് ബാഗുകള്.\n' ഓട്ടൊമാറ്റിക് കാലവസ്താ നിയന്ത്രണം.\n' പുറം ഭാഗത്തെ താപനില സൂചകം, എകൊണോമീറ്റര്, ശരശരി വേഗതാ സൂചകം പിന്നെ ശരശരി ഇന്ധനക്ഷമതാ സൂചകം എിവയടങിയ ഇന്‍സ്ട്രമെന്റ് ക്‌ളസ്റ്റര്.\n' മുന്നിലെ ഫോഗ് ലാംപുകള്.\n' ക്രോം ഗ്രില്.\n' വെള്ളിനിറത്തില് പെയ്ന്റ് ചെയ്ത റൂഫ് റെയിലുകള്.\nഫോര്‍ഡ് എക്കൊ സ്‌പോര്‍ട് ടൈറ്റാനിയം: (പെട്രൊള് വില: 8.91 ലക്ഷം, ഡീസല് 9.85 ലക്ഷം.) ട്രെന്‍ഡ് പ്‌ളസ് വേരിയന്റിനു പുറമെ.\n' 16 ഇന്‍ജ് അലോയ് വീലുകള്.\n' പുറകിലെ പാര്‍ക്കിങ് സെന്‍സറുകള്.\n' താക്കോലില്ലാത്ത പുഷ് ബട്ടണ് സ്റ്റാര്‍ട്ട്.\nഫോര്‍ഡ് എക്കൊ സ്‌പോര്‍ട് ടൈറ്റാനിയം എ ടി : ( പെട്രൊള് വില: 9.93 ലക്ഷം) ടൈറ്റാനിയം വേരിയന്റിനു പുറമെ.\n' സൈഡും കര്‍ടെയിനും എയര്‍ബാഗ്.\n' പരവ്വതാരോഹണ സഹായി.\n' ഇ ബി എ, ഇ എസ് സി എിവക്കൊപ്പം ടി സി എസ്സും.\nഫോര്‍ഡ് എക്കൊ സ്‌പോര്‍ട്ട് ടൈറ്റാനിയം പ്‌ളസ്: (പെട്രൊള് എക്കൊബൂസ്റ്റ് വില: 9.89 ലക്ഷം, ഡീസല് 10.44 ലക്ഷം) ടൈറ്റാനിയം വേരിയന്റിനു പുറമെ.\n' ഓട്ടോമാറ്റിക് വൈപ്പറുകള്.\n' ഓട്ടോമാറ്റിക് ഹെഡ്‌ലാമ്പുകള്.\n' ഉള്‍വശത്തെ ഇലക്‌ട്രോക്രോമാറ്റിക് റിയര് വ്യൂ മിറര്.\n' പകല്‍സമയം കത്തു നൊ എല് ഇ ഡി ലൈറ്റുകള്.\n' ലെതറില് പൊതിഞ്ഞ ഹാന്‍ഡ് ബ്ബ്രേക്ക്.\nഎക്കൊസ്‌പോര്‍ട് മത്സരിക്കുന്നത് : ഹ്യൂണ്ടായ് ക്രെറ്റാ, റെനൊ ഡസ്റ്റര്, മാരുതി എസ് ക്രോസ്സ്.


ബൊണാമി ട്രെയിലർ പുറത്തിറങ്ങി | Cinema | Deshabhimani | Friday Apr 29, 2022\nകൊച്ചി> നവാഗതനായ ടോണി സുകുമാര് സംവിധാനം ചെയ്യുന്ന 'ബൊണാമി' യുടെ ട്രെയിലർ പുറത്തിറങ്ങി. ഹോളിവുഡ് സംവിധായകനും നിർമാതാവുമായ സോഹൻ റോയ് തന്റെ ഫെയ്സ്ബുക്ക് പേജിലൂടെയാണ് ട്രെയിലർ റിലീസ് ചെയ്തത് .\nകേരളാ സംസ്ഥാന ചലച്ചിത്ര അവാർഡിൽ മികച്ച കുട്ടികളുടെ ചിത്രമായി തിരഞ്ഞെടുക്കപ്പെട്ട ചിത്രം ഇതിനോടകം നിരവധി ദേശീയ-രാജ്യാന്തര പുരസ്കാരങ്ങളും നേടിയിട്ടുണ്ട്. കോയാസ് പ്രൊഡക്ഷൻസിന്റെ ബാനറില് സിൻസീർ ആണ് ചിത്രം നിര്‍മ്മിച്ചിരിക്കുന്നത്. അഞ്ജലി, സിദ്ധാര്‍ത്ഥ് എന്നീ ബാലതാരങ്ങളോടൊപ്പം വാക്കനാട് സുരേഷ്, ഷാജഹാന് എന്നിവര് പ്രധാനവേഷങ്ങളില് എത്തുന്നു.\nരാജ്കുമാർ ഛായാഗ്രഹണവും, പ്രിൻസ് ഫിലിപ്പ് എഡിറ്റിംഗും തിരക്കഥയും നിര്‍വഹിക്കുന്ന ചിത്രത്തിന് സംഗീതമൊരുക്കിയത് രഘുപതി പൈ ആണ്. ശബ്ദ മിശ്രണം - ജി ഹരി, പശ്ചാത്തല സംഗീതം- ജിനു വിജയൻ. ചീഫ് അസോസിയേറ്റ് ഡയറക്ടർ- അജയൻ നായർ. വിഷ്വൽ അനിമേഷൻ- സോബിൻ ജോസ്. പ്രൊഡക്ഷൻ കൺഡ്രോളർ- പ്രമോദ് പടിയത്ത്. ടെക് നിക്കൽ സപ്പോട്ട്- സിൻ്റോ ഡേവിഡ് (ലൈം മീഡിയ). കളറിസ്റ്റ്- മഹാദേവൻ. ഗാനരചന- വാക്കനാട് സുരേഷ്, പ്രദീഷ് ലാൽ. ഗായകർ- അനിൽ റാം, നാരായണി ഗോപൻ.ചന്ദ്രശേഖർ .


മോഹന്‍ലാലും പത്മരാജനും രാത്രി മതില് ചാടി മൈസൂര് കൊട്ടാരത്തില് കയറിയ കഥ | Some of old stories listened from Venu Chettan got queerness: Anoop Menon - Malayalam Filmibeat\n» മോഹന്‍ലാലും പത്മരാജനും രാത്രി മതില് ചാടി മൈസൂര് കൊട്ടാരത്തില് കയറിയ കഥ\nമോഹന്‍ലാലും പത്മരാജനും രാത്രി മതില് ചാടി മൈസൂര് കൊട്ടാരത്തില് കയറിയ കഥ\nPublished: Wednesday, February 17, 2016, 7:53 [IST]\nമോഹന്‍ലാലും പത്മരാജനും തമ്മിലുണ്ടായിരുന്ന സൗഹൃദം എല്ലാവര്‍ക്കും അറിയാവുന്നതാണ്. കൂട്ടത്തില് മോഹന്‍ലാലിന്റെ കുസൃതികളും. പത്മരാജനും കുസൃതികളുടെ കാര്യത്തില് മോഹന്‍ലാലിന് സമമായിരുന്നു എന്ന് സിനിമാ ഇന്റസ്ട്രിയില് അന്നുണ്ടായവര്‍ക്ക് മാത്രം അറിയാവുന്ന സത്യമാണ്.\nആ കഥ ഈ തലമുറയ്ക്ക് പറഞ്ഞുകൊടുക്കുന്നത് നെടുമുടി വേണുവാണ്. വനിതയ്ക്ക് നല്‍കിയ അഭിമുഖത്തില് നെടുമുടി വേണുവില് നിന്നും കേട്ട ചില കഥകള് അനൂപ് മേനോന് പങ്കുവച്ചു. അതിലൊന്നാണ് മോഹന്‍ലാലും പത്മരാജനും രാത്രി മതില് ചാടി മൈസൂര്‍കൊട്ടാരത്തില് കയറിയത്.\nപാവാടയുടെ സെറ്റില് താന് ഏറ്റവും ആസ്വദിച്ചത് വേണുച്ചേട്ടനുമായുള്ള സംഭാഷണങ്ങളായിരുന്നു എന്ന് അനൂപ് മേനോന് പറയുന്നു. ആരവം മുതല് ഇങ്ങോട്ടുള്ള സിനിമകളുടെ കാലത്തെ കഥ വേണുച്ചേട്ടന് പറയും\nവേണുച്ചേട്ടനിലൂടെ 35 വര്‍ഷത്തെ സിനിമാ ചരിത്രം ഏകദേശം ഞങ്ങളുടെ കാതുകളിലെത്തി. ആ കഥകള് കേട്ടപ്പോള് എനിക്ക് തോന്നിയത്, ആ കാലത്ത് ഉണ്ടായിരുന്ന ഒരു സാഹസികത ഞങ്ങളുടെ തലമറയ്ക്ക് ഇപ്പോള് ഇല്ലെന്നാണ്. ചില കഥകള് ഒരുപാട് അതിശയപ്പെടുത്തി- അനൂപ് മേനോന് പറയുന്നു.\nനമുക്ക് പാര്‍ക്കാന് മുന്തിരിതോപ്പുകള് എന്ന ചിത്രത്തിന്റെ ഷൂട്ടിങ് സമയത്ത് ലാലേട്ടനും പത്മരാജന് സാറും രാത്രി മതില് ചാടി മൈസൂര് കൊട്ടാരത്തിനകത്ത് കടന്നതും സിംഹാസനത്തിലിരുന്നതുമൊക്കെ വേണുച്ചേട്ടന് പറഞ്ഞ് കേട്ടപ്പോള് അതിശയം തോന്നി.\nഎന്താണ് ആത്മകഥ എഴുതാത്തത് എന്ന് ഞാന് വേണുച്ചേട്ടനോട് ചോദിച്ചിരുന്നു. അപ്പോള് അദ്ദേഹം പറഞ്ഞത്, 'എല്ലാം തുറന്ന് എഴുതാന് പറ്റില്ല. എല്ലാം തുറന്ന് എഴുതിയില്ലെങ്കില് അത് ആത്മകഥ ആകില്ല' എന്നാണ്.- അനൂപ് മേനോന് പറഞ്ഞു.\nRead more about: malayalam film malayalam movie malayalam cinema anoop menon nedumudi venu mohanlal മലയാളം സിനിമ മോഹന്‍ലാല് അനൂപ് മേനോന് നെടുമുടി വേണു\nSome of old stories listened from Venu Chettan got queerness: Anoop Menon\nStory first published: Wednesday, February 17, 2016, 7:53 [IST]


മാതൃഭൂമി മീഡിയ സ്‌കൂളില് പ്രവേശനം ആരംഭിച്ചു | Admission opened in Mathrubhumi Media School\nമാതൃഭൂമി മീഡിയ സ്‌കൂളില് 2020-2021 വര്‍ഷത്തേക്കുള്ള പ്രവേശന നടപടികള് ആരംഭിച്ചു. പോസ്റ്റ് ഗ്രാജ്വേറ്റ് ഡിപ്ലോമ ഇന് പ്രിന്റ് ആന്റ് ഡിജിറ്റല് മീഡിയ, പോസ്റ്റ് ഗ്രാജ്വേറ്റ് ഡിപ്ലോമ ഇന് ബ്രോഡ്കാസ്റ്റ് ആന്റ് ഡിജിറ്റല് മീഡിയ എന്നീ രണ്ട് കോഴ്‌സുകളിലേക്കാണ് പ്രവേശനം.\nഒരു വര്‍ഷം ദൈര്‍ഘ്യമുള്ള മുഴുവന് സമയ കോഴ്‌സുകളാണ് ഇവ. മാതൃഭൂമി ടെലിവിഷന്, ദിനപത്രം, എഫ് എം എന്നിവയുടെ ആധുനിക സാങ്കേതിക സംവിധാനങ്ങള് ഉപയോഗപ്പെടുത്തി കൊണ്ടാണ് പഠനം. മുതിര്‍ന്ന മാധ്യമപ്രവര്‍ത്തകരുടെയും സാങ്കേതിക വിദഗ്ധരുടെയും മേല്‍നോട്ടത്തിലാണ് ക്ലാസുകള്.\nഡിജിറ്റല് ജേര്‍ണലിസത്തിന് പ്രത്യേക ഊന്നല് നല്‍കുന്നതാണ് കോഴ്‌സ്. മാധ്യമരംഗത്ത് ഭാവിയില് ഉണ്ടാവാനിടയുള്ള വലിയ സാങ്കേതിക മാറ്റങ്ങള് കൂടി ഉള്‍ക്കൊണ്ടാണ് കോഴ്‌സ് രൂപകല്‍പന ചെയ്തിരിക്കുന്നത്. നൂതനമായ എല്ലാ ഡിജിറ്റല് ടെക്നിക്കുകളും പരിശീലിപ്പിക്കും.\nഅപേക്ഷാഫോം ഡൗണ്‍ലോഡ് ചെയ്യാനായി സന്ദര്‍ശിക്കൂ www.mathrubhumimediaschool.com കൂടുതല് വിവരങ്ങള്‍ക്ക് 9544038000 എന്ന നമ്പറില് ബന്ധപ്പെടാം.\nContent Highlights: Admissions open in Mathrubhumi Media School\nതിരുവനന്തപുരം: തനിക്കെതിരേ അധിക്ഷേപ പരാമര്‍ശം നടത്തിയ കോണ്‍ഗ്രസ് നേതാവ് കെ ..\nമാതൃഭൂമി മീഡിയാ സ്‌കൂള്: പ്രവേശനം ആരംഭിച്ചു


ഡല്‍ഹി. ഇരുപത്തഞ്ചുവര്‍ഷത്തെ പ്രവര്‍ത്തന മികവുമായി ഐ പി സി ഡല്‍ഹി സ്റ്റേറ്റ് ജൂബിലിയുടെ നിറവിലേക്ക്. 1993 ലാണ് ഐ പി സി ഡല്‍ഹി സ്റ്റേറ്റ് നിലവില് വന്നത്. പ്രവര്‍ത്തനങ്ങള് സുഗമമായി നടത്തുവാന് സഹായിച്ച സര്‍വ്വ ശക്തനായ ദൈവത്തിന് നന്ദി കരേറ്റുന്നതിനായി ഡിസംബര്6മുതല്\n8 വരെ തീയതികളിലാണ് ജൂബിലി സമ്മേളനം നടത്തുന്നത്.\nഅനുഗ്രഹീത ഗായകനായ ഇമ്മാനുവേല് ഹെന്‍ട്രിയുടെ നേതൃത്വത്തിലുള്ള കൊയര് ഗാനങ്ങളാലപിക്കും. ഐ പി സി ഡല്‍ഹി സ്റ്റേറ്റിന്റെ ഇതുവരെയുള്ള പ്രവര്‍ത്തനങ്ങള് ഉള്‍പ്പെടുത്തിക്കൊണ്ടുള്ള സുവനീറിന്റെ പ്രകാശനവും നടത്തപ്പെടും. കണ്‍വന്‍ഷന് വേദിക്കരികില് 24 മണിക്കൂറും സജ്ജമായ പ്രാര്‍ത്ഥനാ മുറിയും അന്നേ ദിവസങ്ങളില് ഉണ്ടായിരിക്കും.


ജനനി മാസികയുടെ ഓൺലൈൻ പതിപ്പ് സാഹിത്യകാരൻ സക്കറിയ ഉദ്ഘാടനം ചെയ്തു\nന്യൂയോർക്ക്: നോർത്ത് അമേരിക്കയിലെ സാംസ്കാരിക മാസികയായ ജനനിയുടെ ആദ്യ ഓൺലൈൻ പതിപ്പ് സൂം മീറ്റിലൂടെ നടത്തിയ ചടങ്ങിൽ പ്രശസ്ത സാഹിത്യകാരനും വാഗ്മിയുമായ സക്കറിയ ഉദ്ഘാടനം ചെയ്തു.\nജനനി ചീഫ് എഡിറ്റർ ജെ.മാത്യു, ലിറ്റററി എഡിറ്റർ ഡോ. സാറാ ഈശോ, മാനേജിംഗ് എഡിറ്റർ സണ്ണി പൗലോസ്, ഉപദേഷ്ടാവ് ഡോ. എം. വി. പിള്ള, കേരള ഡെസ്കിന് നേതൃത്വം നൽകുന്ന കൺസൽട്ടൻറ് എഡിറ്റർ ജോർജ് ജോസഫ് . കെ എന്നിവർ മാസികയുടെ 22 വർഷക്കാലത്തെ ഓർമ്മകൾക്കൊപ്പം ഓൺലൈൻ പതിപ്പിലെ പുതിയ പ്രതീക്ഷകളും പങ്കുവച്ചു. എഴുത്തുകാരൻ എം.എൻ.കാരശ്ശേരിയും തനൂജ ഭട്ടതിരിയും സിനിമാതാരങ്ങളായ മനോജ്. കെ. ജയനും തമ്പി ആന്റണിയും മാസികയ്ക്ക് സ്നേഹാദരവും ആശംസകളും അർപ്പിച്ചു. ഫോമാ പ്രസിഡന്റ് അനിയൻ ജോർജ്, ഫൊക്കാന പ്രസിഡന്റ് ജോർജി വർഗീസ്, ലാനയുടെ കെ.കെ. ജോൺസൺ , വേൾഡ് മലയാളി കൌൺസിൽ പ്രസിഡന്റ് സുധീർ നമ്പ്യാർ, സിബി ഡേവിഡ്, അനിലാൽ ശ്രീനിവാസൻ, മനോഹർ തോമസ് തുടങ്ങിയവരും ജനനിയുടെ പുതിയ കാൽവയ്‌പ്പിൽ ആശംസകൾ നേർന്നു.\nകോവിഡ് മൂലം പ്രിന്റിംഗ് മുടങ്ങിപ്പോയ ജനനി മാസിക പുനഃരാരംഭിക്കാൻ ഏവരും നൽകിയ പിന്തുണയ്ക്ക് നന്ദി അറിയിച്ചുകൊണ്ട് ഡോ. സാറാ ഈശോ സ്വാഗത പ്രസംഗം നടത്തി.\n'കേരള സാഹിത്യ അക്കാദമി അവാർഡും വള്ളത്തോൾ അവാർഡും നേടിയ സക്കറിയ , മലയാള ഭാഷയ്ക്ക് നൽകിയ സമഗ്ര സംഭാവനയ്ക്ക് 2020 ൽ എഴുത്തച്ഛൻ പുരസ്കാരവും നേടിയ വ്യക്തിത്വമാണ്. ജനനിയുടെ പ്രാരംഭഘട്ടത്തിൽ, ശ്രീ. സക്കറിയയുമായി ഒരു അഭിമുഖം നടത്താൻ അവസരം ഉണ്ടായത് വലിയൊരു ഭാഗ്യമായി ഞങ്ങൾ കരുതുന്നു. 20 വർഷങ്ങൾക്കിപ്പുറം ജനനിയുടെ ഒരു ചടങ്ങിൽ സംബന്ധിക്കുന്നതിന് അദ്ദേഹം സമ്മതിച്ചതിൽ ഞങ്ങൾക്ക് അതിയായ സന്തോഷമുണ്ട്.' സക്കറിയയെ അഭിസംബോധന ചെയ്തു കൊണ്ട് സാറാ ഈശോ പറഞ്ഞു.\n22 വർഷങ്ങൾ പിന്നിട്ട ജനനി മാസിക പ്രത്യേക രൂപഭാവത്തിൽ വായനക്കാർക്ക് മുൻപിൽ അവതരിപ്പിക്കുകയാണെന്ന് ചീഫ് എഡിറ്റർ ജെ. മാത്യു പറഞ്ഞു.\nസുഗതകുമാരി, വിഷ്ണു നമ്പൂതിരി, സേതു നെടുങ്ങോട്ട്, ജോയൻ കുമരകം എന്നിങ്ങനെ സാഹിത്യലോകത്തിന് നിരവധി സംഭാവനകൾ നൽകി അടുത്തിടെ നമ്മെ വിട്ടുപോയവർക്ക് പ്രണാമം അർപ്പിച്ചുകൊണ്ടാണ് അദ്ദേഹം പ്രസംഗം തുടങ്ങിയത് .1999 ൽ ഡോ. എം.എം.ബഷീർ, എം.എൻ.കാരശ്ശേരി, കെ.എം.റോയ് എന്നിവരാണ് ജനനി മാസികയുടെ ആശയം നൽകിയതെന്നും .മതനിരപേക്ഷതയാണ് മാസികയുടെ മുഖമുദ്രയെന്നും അദ്ദേഹം വ്യക്തമാക്കി. സാംസ്കാരിക നിലവാരം ഉയർത്തിക്കൊണ്ടു തന്നെ ഇന്നും പ്രവർത്തിക്കുകയും , കക്ഷി രാഷ്ട്രീയത്തിന്റെ കൊടി ഉയർത്താൻ ഒരിക്കലും തയ്യാറാകാതെ മുന്നോട്ട് നീങ്ങുകയും ചെയ്യുന്നതിലെ അഭിമാനവും ചീഫ് എഡിറ്റർ ഏറ്റുപറഞ്ഞു.\n'ഫോമാ, ഫൊക്കാന,വേൾഡ് മലയാളി കൗൺസിൽ എന്നിവയ്‌ക്കൊപ്പം ലാനയുടെയും മികച്ച പിന്തുണ ഈ അവസരത്തിൽ എടുത്തു പറയുന്നു. 150 ൽ പരം അമേരിക്കൻ മലയാളികളുടെ ലേഖനങ്ങളും,കഥകളും, കവിതകളും ജനനിയിൽ പ്രസിദ്ധീകരിച്ചു. പുതിയ ലക്കത്തിൽ മാത്രം 16 അമേരിക്കൻ എഴുത്തുകാരുടെ രചനകൾ ഉൾക്കൊള്ളിക്കാൻ സാധിച്ചു.' ജെ.മാത്യു ചൂണ്ടിക്കാട്ടി.\n'അറിവിന്റെ ആയിരം തലയുള്ള മലയാളികളുടെ അഭിമാനം' എന്ന വിശേഷണത്തോടെയാണ് ഡോ. എം.വി. പിള്ളയെ സ്വാഗതം ചെയ്തത്.\nഓൺലൈനിലേക്ക് മലയാളത്തിന് രൂപമാറ്റം വരുന്ന ഒരു നല്ല മുഹൂർത്തത്തിലാണ് അമേരിക്കയിലെ ജനനി മാസികയും പുതുരൂപത്തിൽ അവതരിക്കുന്നത്: ഡോ. എം.വി.പിള്ള\n'കഴിഞ്ഞ നൂറ്റാണ്ടിൽ പണി തുടങ്ങുകയും പണിതീരാത്ത വീടായി തുടരുകയും ചെയ്ത ജനനി, ഈ നൂറ്റാണ്ടിൽ ആധുനിക രൂപത്തിൽ പണികഴിപ്പിച്ച് അതിന്റെ പാലുകാച്ചലിന് അടുത്ത ബന്ധുക്കളെ വിളിക്കുമ്പോൾ ഉണ്ടാകുന്ന ആഹ്ളാദമാണ് എനിക്കുള്ളത്. പണിതീരാത്ത വീട്, പുതിയ കാലത്തിന് അനുയോജ്യമായ ഭാവത്തിൽ രൂപകൽപ്പന ചെയ്ത ശില്പികളെ ആദ്യം തന്നെ അഭിനന്ദിക്കുന്നു.\n1917 ൽ 37 വർഷംകൊണ്ട് പൂർത്തീകരിച്ച ശബ്ദതാരാവലി അടുത്തിടെ ഡിജിറ്റൽ രൂപത്തിൽ ഇറങ്ങി. തൊട്ടു പുറകേ, കേരള സാഹിത്യ അക്കാദമി ഉള്ളൂരിന്റെ എല്ലാ കൃതികളും ഡിജിറ്റലൈസ് ചെയ്ത് ഇറക്കി.ലോകത്തെവിടെ ഇരുന്നും ഏത് മലയാളിക്കും ആസ്വദിക്കാനുള്ള അവസരമാണ് അതിലൂടെ ലഭിക്കുന്നത്.\nഓൺലൈനിലേക്ക് മലയാളത്തിന് രൂപമാറ്റം വരുന്ന ഒരു നല്ല മുഹൂർത്തത്തിലാണ് അമേരിക്കയിലെ ജനനി മാസികയും പുതുരൂപത്തിൽ അവതരിക്കുന്നത്.\nCovid will be the mother of innovations.-നവീന സംരംഭങ്ങളുടെയും നൂതന ഉദ്യമങ്ങളുടെയും മാതാവായി മാറുകയാണ് കോവിഡ്. എഴുതിയ വാക്കുകൾ മരിക്കുന്നില്ല.\nസിലിക്കോൺ വാലിയിലെ സിലിക്കോൺ മണ്ണിൽ നിന്നും മൈക്രോചിപ്പിൽ ആവാഹിച്ചെടുക്കുന്ന അക്ഷരങ്ങളുടെ ചൈതന്യം വിണ്ണിൽ തത്തിക്കളിക്കുന്ന ഉപഗ്രഹങ്ങൾ ലോകമെമ്പാടും അവ എത്തിക്കും.\nസത്യം മണ്ണിലും വിണ്ണിലുമുണ്ട്. അത് ജനനിയിലൂടെ- അക്ഷരങ്ങളിലൂടെ- ആൾരൂപം ആർജ്ജിക്കട്ടെ; നാളേയ്ക്ക് വഴികാട്ടി ആകട്ടെ. മലയാളുടെ സ്വത്വബോധത്തിനും ആത്മാഭിമാനത്തിനും ആത്മവിശ്വാസത്തിനും ഒരു പോറലും ഏൽക്കാതിരിക്കാൻ നമ്മുടെ എഴുത്തുകാർ ശ്രദ്ധിക്കണം എന്നൊരു അഭ്യര്‍ത്ഥനയുണ്ട്. മനസിനെ ശരിയായ പാതയിലേക്ക് നയിക്കാൻ ജനനിയിലെ അക്ഷരങ്ങൾക്ക് കഴിയട്ടെ.' ഓൺലൈൻ പതിപ്പിനെ അഭിനന്ദിച്ചും പുതുകാൽവയ്പ്പിന് ആശംസകൾ നേർന്നും എം.വി.പിള്ള പറഞ്ഞു.\nകേരളത്തിലെ ചില സാഹിത്യ സൃഷ്ഠികളിൽ അമേരിക്കൻ ജീവിതത്തെ നിന്ദ്യമായ രീതിയിൽ ചിത്രീകരിക്കുന്ന പ്രവണത ദുഖമുനേർത്തുന്നുവെന്ന് അദ്ദേഹം ഉദാഹരണങ്ങൾ സഹിതം ചൂണ്ടിക്കാട്ടി


അനീമിയ നിസ്സാരമായി കാണരുത്.... - The Editor\nശരീരത്തിൽ ചുവന്ന രക്താണുക്കളുടെ എണ്ണത്തിൽ കുറവ് വരുന്ന അവസ്ഥയാണ് വിളർച്ച അഥവാ അനീമിയ. ഓക്സിജനെ ബന്ധിപ്പിക്കുന്ന നിങ്ങളുടെ രക്തത്തിലെ ഹീമോഗ്ലോബിന്റെ പ്രധാന ഭാഗമാണ് ആരോഗ്യകരമായ ചുവന്ന രക്താണുക്കൾ. നിങ്ങൾക്ക് കുറഞ്ഞ ചുവന്ന രക്താണുക്കളുടെ എണ്ണം അല്ലെങ്കിൽ ഹീമോഗ്ലോബിൻ അളവ് കുറവാണെങ്കിൽ, നിങ്ങളുടെ ശരീരത്തിലെ കോശങ്ങൾക്ക് ശരിയായി പ്രവർത്തിക്കാൻ ആവശ്യമായ ഓക്സിജൻ ലഭിക്കാനിടയില്ല എന്നാണർദ്ധം. അതിന്റെ ഫലമായി നിങ്ങൾക്ക് ക്ഷീണം വർദ്ധിക്കുകയും ഊർജ്ജക്കുറവ് അനുഭവപ്പെടുകയും ചെയ്യും. അസ്ഥിമജ്ജയ്ക്ക് ഹീമോഗ്ലോബിൻ ഉത്പാദിപ്പിക്കാൻ ഇരുമ്പ് ആവശ്യമാണ്. ശരീരത്തിൽ ആവശ്യത്തിന് ഇരുമ്പ് ഇല്ലാതെ ചുവന്ന രക്താണുക്കൾക്ക് ഹീമോഗ്ലോബിൻ ഉത്പാദിപ്പിക്കാൻ കഴിയില്ല.\nഗർഭിണികളായ സ്ത്രീകളിൽ ഇരുമ്പിന്റെ കുറവ് മൂലമുള്ള വിളർച്ച ഗുരുതരമായ സങ്കീർണതകൾക്ക് കാരണമാകുകയും, കുട്ടികളിൽ ഇത് അവരുടെ ഭാഷ, പഠന വൈകല്യങ്ങൾക്ക് കാരണമാകുകയും ചെയ്യും. 2016 ൽ നടത്തിയ ഒരു പഠനം പ്രകാരം കൂടുതൽ വിളർച്ച ബാധിച്ച സ്ത്രീകളും കുട്ടികളുമുള്ള രാജ്യങ്ങളുടെ പട്ടികയിൽ ഇന്ത്യ ഒന്നാമതാണ്. വിളർച്ചയുടെ പ്രശ്നം അകറ്റുന്നത്തിനായി നമുക്ക് വീട്ടിൽ തന്നെ പരീക്ഷിക്കാവുന്ന ധാരാളം പരിഹാര മാർഗ്ഗങ്ങളുണ്ട്. വിളർച്ചയുടെ പ്രധാന ലക്ഷണങ്ങളിൽ ഭൂരിഭാഗവും വളരെ സാധാരണമായ ലക്ഷണങ്ങളാണ്. നിരന്തരമായ ക്ഷീണം, ചർമ്മം വിളറിയതും മങ്ങിയതുമായി കാണപ്പെടുന്നു, കഠിനമായ മുടി കൊഴിച്ചിൽ. ഊർജ്ജക്കുറവ്, പതിവായി ഹൃദയമിടിപ്പ് വളരെ വേഗത്തിലാകുന്നു, ശ്വാസം മുട്ടൽ, എല്ലായ്പ്പോഴും താഴ്ന്ന മാനസികാവസ്ഥ അല്ലെങ്കിൽ മന്ദത അനുഭവപ്പെടുന്നു, തുടങ്ങിയവയാണ് അത്.\nവിളർച്ചയെ കുറച്ച് ശ്രദ്ധയോടെയും ജാഗ്രതയോടെയും കൈകാര്യം ചെയ്താൽ അതിനെ ഫലപ്രദമായി നമുക്ക് അകറ്റുവാൻ സാധിക്കും. നിങ്ങൾക്ക് വിളർച്ച ഉണ്ടെങ്കിൽ, അതിനെ നേരിറ്റുന്നതിനുള്ള ആദ്യപടി അയേൺ സപ്ലിമെന്റുകൾ കഴിക്കുന്നതിനെക്കുറിച്ച് ഡോക്ടറുമായി സംസാരിക്കുക, ഇരുമ്പ് അടങ്ങിയ ഭക്ഷണങ്ങൾ നിങ്ങളുടെ ഭക്ഷണക്രമത്തിൽ ചേർക്കുക എന്നിവയാണ്. ഇതിനായി ഞങ്ങൾക്ക് നിങ്ങളെ സഹായിക്കാനാകും. നിങ്ങളുടെ ഊർജ്ജം വർദ്ധിപ്പിക്കുന്നതിനും നിങ്ങളുടെ ഉന്മേഷം പുനഃസ്ഥാപിക്കുന്നതിനും സഹായിക്കുന്ന വിളർച്ചയ്ക്കുള്ള മികച്ച ചില വീട്ടുവൈദ്യങ്ങൾ ഞങ്ങൾ ഇതാ നിങ്ങൾക്കായി ഇവിടെ പട്ടികപ്പെടുത്തിയിരിക്കുന്നു. വിളർച്ച നിങ്ങളുടെ രോഗപ്രതിരോധ ശേഷിയെ ദുർബലപ്പെടുത്തുന്നു.\nകഫ പ്രകൃതമുള്ള വിളർച്ചയുള്ള ഒരു വ്യക്തിക്ക് വീക്കം അനുഭവപ്പെടാം, കൂടാതെ ചർമ്മം തണുപ്പും വിളറിയതുമായി അനുഭവപ്പെടും. ഈ പ്രതിവിധി ശരീരത്തിലെ കഫ ദോഷത്തെ സന്തുലിതമാക്കാൻ സഹായിക്കുന്നു. പച്ച ഇലക്കറികളായ ചീര, സെലറി, കടുക് ഇലകൾ, ബ്രൊക്കോളി എന്നിവയിൽ അടങ്ങിയിരിക്കുന്ന ഉയർന്ന അളവിലുള്ള ക്ലോറോഫിൽ ഇരുമ്പിന്റെ സമ്പുഷ്ടമായ ഉറവിടമാണ്. ശുദ്ധമായ ബീറ്റ്റൂട്ട് അല്ലെങ്കിൽ മാതളനാരങ്ങ ജ്യൂസ് രക്തം ഉണ്ടാകുവാനും രക്തം ശുദ്ധീകരിക്കുവാനും മികച്ച രീതിയിൽ പ്രവർത്തിക്കുന്നു.\nബീറ്റ്റൂട്ടുകളിൽ ഫോളിക് ആസിഡ് അടങ്ങിയിട്ടുണ്ട്. ഇരുമ്പിന്റെ അളവ് വർദ്ധിപ്പിക്കുന്നതിനുള്ള മറ്റൊരു മികച്ച മാർഗമാണ് എള്ള് കഴിക്കുന്നത്. ഉണങ്ങിയ പഴങ്ങൾ ഇരുമ്പിന്റെയും വിറ്റാമിൻ സി യുടെയും സംയോജനമാണ് നൽകുന്നത്. അവയിൽ നിന്നുള്ള ഇരുമ്പ് വേഗത്തിലും ഫലപ്രദമായും ആഗിരണം ചെയ്യാൻ ശരീരത്തെ പ്രാപ്തമാക്കുന്നു. ഒരു പിടി ഉണക്കമുന്തിരി, ഒന്നോ രണ്ടോ ഈന്തപ്പഴം എന്നിവ പ്രഭാതഭക്ഷണത്തിനായോ അല്ലെങ്കിൽ ഉച്ചഭക്ഷണ ശേഷമുള്ള ലഘുഭക്ഷണമായോ കഴിക്കുക. നിങ്ങൾക്ക് തൽക്ഷണ ഊർജ്ജം നൽകാനും ഇവ സഹായകമാണ്.


ksba thangal പട്ടാമ്പിയില് കോണ്‍ഗ്രസിലെ പോര് തുടരുന്നു; സ്ഥാനാര്‍ത്ഥിയാകാന് കത്തയച്ചിട്ടില്ലെന്ന് കെഎസ്ബിഎ തങ്ങള്\nപട്ടാമ്പിയില് കോണ്‍ഗ്രസിലെ പോര് തുടരുന്നു; സ്ഥാനാര്‍ത്ഥിയാകാന് കത്തയച്ചിട്ടില്ലെന്ന് കെഎസ്ബിഎ തങ്ങള്\nപട്ടാമ്പിയില് കോണ്‍ഗ്രസിലെ പോര് തുടരുന്നു. സ്ഥാനാര്‍ത്ഥിയാകാന് താന് കത്തയച്ചിട്ടില്ലെന്ന് കെഎസ്ബിഎ തങ്ങള് പറഞ്ഞു. ആരോപണങ്ങള്‍ക്ക് പിന്നില് മുന് നിയമസഭാംഗവും മുതിര്‍ന്ന കോണ്‍ഗ്രസ് നേതാവുമായ സി.പി. മുഹമ്മദാണ്. ഗ്രൂപ്പ് പോരിന്റെ ഭാഗമായിട്ടാണ് ഈ ആരോപണമെന്നും കെഎസ്ബിഎ തങ്ങള് പറയുന്നു. ഇത്തരത്തിലൊരു പ്രചാരണത്തിന് പിന്നില് മുന് എംഎല്‍എ സി.പി. മുഹമ്മദാണ്. ഇതൊരു ഗൂഢാലോചനയാണ്. ഇക്കാര്യം പാര്‍ട്ടി അന്വേഷിക്കണമെന്നും അദ്ദേഹം പറഞ്ഞു.\nയുവ സ്ഥാനാര്‍ത്ഥിയെ വേണമെന്ന് ആവശ്യപ്പെട്ട് നേതൃത്വത്തിന് അയച്ച കത്തില് കെഎസ്ബിഎ തങ്ങള് തന്റെ പേര് എഴുതിചേര്‍ത്തെന്നാണ് ആരോപണം. എന്നാല് ഇക്കാര്യത്തില് പ്രതികരണവുമായാണ് കെഎസ്ബിഎ തങ്ങള് രംഗത്ത് എത്തിയിരിക്കുന്നത്. തന്റെ പേര് എഴുതി ചേര്‍ത്തിരിക്കുന്നത് സി.പി. മുഹമ്മദാണെന്നാണ് ആരോപണം.\nകെഎസ്ബിഎ തങ്ങളെ സ്ഥാനാര്‍ത്ഥിയാക്കിയില്ലെങ്കില് ഡിസിസി ഭാരവാഹികളും ബ്ലോക്ക് കോണ്‍ഗ്രസ് ഭാരവാഹികളും രാജിവയ്ക്കുമെന്ന തരത്തില് വാര്‍ത്ത പുറത്തുവന്നിരുന്നു. വൈകുന്നേരത്തോടെ ഇക്കാര്യം നിഷേധിച്ച് ഭാരവാഹികള് തന്നെ രംഗത്ത് എത്തി.\nStory Highlights – ksba thangal\nRead more on: Assembly Elections 2021 | udf


Tuesday 24 October 2017 10:27 pm IST\nകടുത്തുരുത്തി: വാതിലിന്റെ കൊളുത്ത് നീക്കി വീടിനകത്ത് പ്രവേശിച്ച മോഷ്ടാവ് ഉറങ്ങുകയായിരുന്ന വീട്ടമ്മയുടെ കഴുത്തില് കിടന്ന മാല പൊട്ടിച്ചെടുത്തു കടന്നു. ഞീഴൂര് പഞ്ചായത്തിലെ കാട്ടാമ്പാക്കിലെ ചായംമാവിലാണ് സംഭവം. മരങ്ങോലില് വീട്ടില് ഷൈജു സിറിയക്കിന്റെ ഭാര്യ പ്രതിഭ(32)യുടെ മൂന്ന് പവന്റെ മാലയാണ് നഷ്ടപെട്ടത്. ഷൈജുവിന്റെ വീടിന്റെ മുന്‍വശത്തെ പ്രധാന വാതിലിനോട് ചേര്‍ന്ന് ജനലുകളുണ്ട്. ഈ ജനല് പാളികള്‍ക്കിടെയിലൂടെ കൈയിട്ട് ഇതിനോട് ചേര്‍ന്നുള്ള വാതിലിന്റ കൊളുത്തുകള് നീക്കി വീടിന് അകത്ത് പ്രവേശിച്ചാണ് മോഷണം നടത്തിയത്. കഴുത്തില് വലിക്കുന്നത് മനസ്സിലായ പ്രതിഭ ഒച്ച വച്ചതോടെ മോഷ്ടാവ് മാലയുമായി പുറത്തേക്ക് ഓടി രക്ഷപ്പെട്ടു. വീടിന് സമീപത്തെ റബര് തോട്ടത്തില് പുലര്‍ച്ചെ ഒരു ബൈക്ക് ഇരിക്കുന്നത് ടാപ്പിംഗ് തൊഴിലാളി കണ്ടിരുന്നു. സംശയം തോന്നിയ അദ്ദേഹം ബൈക്കിന്റെ നമ്പര് എഴുതിയെടുത്തിരുന്നു. എന്നാല് പിന്നീട് ഈ നമ്പരിലുള്ള വാഹനത്തെ ക്കുറിച്ച് ആര്‍ടി ഓഫീസില് തിരക്കിയപ്പോള് ഇതൊരു കാറിന്റെ നമ്പരാ ണെന്ന് കണ്ടെത്തി. തോര്‍ത്ത് ധരിച്ചു മുഖം മൂടിയെത്തിയ ആളാണ് മാല മോഷ്ടിച്ചതെന്ന് വീട്ടുകാര് പറഞ്ഞു.\nഉറങ്ങിക്കിടന്ന വീട്ടമ്മയുടെ സ്വര്‍ണമാല കവര്‍ന്നു


രണ്ടാം പിണറായി സര്‍ക്കാരിന്റെ ആദ്യ ബജറ്റ് പതിവുപോലെ കണ്‍കെട്ട്; കേന്ദ്രമന്ത്രി വി മുരളീധരന്– News18 Malayalam\nTHE FIRST BUDGET OF THE SECOND PINARAYI GOVERNMENT IS AS USUAL BLINDFOLD SAYS 1 UNION MINISTER V MURALEEDHARAN\nരണ്ടാം പിണറായി സര്‍ക്കാരിന്റെ ആദ്യ ബജറ്റ് പതിവുപോലെ കണ്‍കെട്ട്; കേന്ദ്രമന്ത്രി വി മുരളീധരന്\nതീരദേശത്തിനായി 11,000 കോടി നീക്കിവെച്ചന്ന് പറയുന്നത് വാസ്തവത്തില് തീരാ ദുതരിതത്തില് കഴിയുന്ന ജനതയെ പരിഹസിക്കലാണെന്ന് മുരളീധരന് പറഞ്ഞു\nLast Updated : June 04, 2021, 15:47 IST\nതിരുവനന്തപുരം: ധനകാര്യ മന്ത്രി കെ എന് ബാലഗോപാല് അവതരിപ്പിച്ച രണ്ടാം പിണറായി സര്‍ക്കാരിന്റെ ആദ്യ ബജറ്റ് പതിവുപോലെ കണ്‍കെട്ടാണെന്ന് കേന്ദ്രമന്ത്രി വി മുരളീധരന്. ബജറ്റിലെ രണ്ട് പ്രഖ്യാപനങ്ങള് ചൂണ്ടിക്കാട്ടിയാണ് അദ്ദേഹത്തിന്റെ പ്രതികരണം. കോവിഡ് പാക്കേജിനായി പ്രഖ്യാപിച്ച 20,000 കോടിയും തീരദേശ പാക്കേജായ പ്രഖ്യാപിച്ച 11,000 കോടിയും കഴിഞ്ഞ സര്‍ക്കാരിന്റെ കാലത്ത് നടത്തിയ പ്രഖ്യാപനവുമായി താരതമ്യം ചെയ്തുകൊണ്ടാണ് മുരളീധരന്റെ വിമര്‍ശനം.\n2020 ജനുവരിയില് കോവിഡ് നേരിടാന് പിണറായി വിജയന് പ്രഖ്യാപിച്ച എന്തായിരുന്നുവെന്ന് അദ്ദേഹം ചോദിച്ചു. സാര്‍ക്കാരിന്റെ ദൈനംദിന ചെലവ് എല്ലാം ചേര്‍ത്ത് 20,000 കോടി പാക്കേജ് എന്ന് പേരിട്ട് അവതരിപ്പിക്കുകയായിരുന്നു എന്ന് അദ്ദേഹം വിമര്‍ശിച്ചു.\nAlso Read-കഥയും കവിതയും ചമയങ്ങളുമില്ല; കന്നി ബജറ്റിൽ 61 മിനിറ്റിൽ കാര്യം പറഞ്ഞ് മന്ത്രി ബാലഗോപാൽ\nതീരദേശത്തിനായി 11,000 കോടി നീക്കിവെച്ചന്ന് പറയുന്നത് വാസ്തവത്തില് തീരാ ദുതരിതത്തില് കഴിയുന്ന ജനതയെ പരിഹസിക്കലാണെന്ന് മുരളീധരന് പറഞ്ഞു. 2020-21 ല് പ്രഖ്യാപിച്ച തീരവികസനത്തിനായുള്ള 1000 കോടിയുടെ പാക്കേജ് എവിടെയുണ്ടെന്ന് തീരവാസികള്‍ക്കെല്ലാം കാണിച്ചുകൊടുക്കണമെന്നും അദ്ദേഹം കൂട്ടിച്ചേര്‍ത്തു.\nരണ്ടാം പിണറായി സര്‍ക്കാരിന്റെ ആദ്യ ബജറ്റും പതിവുപോലെ കണ്‍കെട്ടാവുന്നത് എങ്ങനെയെന്ന് മനസിലാക്കാന് രണ്ട് പ്രഖ്യാപനങ്ങള് പരിശോധിച്ചാല് മതി.\n20,000 കോടിയുടെ കോവിഡ് പാക്കേജും 11,000കോടിയുടെ തീരദേശ പാക്കേജും.\n2020 ജനുവരിയില് കോവിഡ് നേരിടാന് പിണറായി വിജയന് പ്രഖ്യാപിച്ച 20,000കോടിയുടെ പാക്കേജ് എന്തായിരുന്നു..?\nഅതില് 13,500 കോടിയും കോണ്‍ട്രാക്ടര്‍മാര്‍ക്ക് കൊടുത്തു തീര്‍ക്കാനുള്ള ബില് കുടിശികയ്ക്കായിരുന്നെന്ന് പിന്നീട് വ്യക്തമായി. സര്‍ക്കാരിന്റെ സാധാരണ ദൈനംദിന ചിലവ് എല്ലാം ചേര്‍ത്ത് ' 20,000 കോടി പാക്കേജ് ' എന്ന് പേരിട്ട് അവതരിപ്പിക്കുകയായിരുന്നു അന്ന്.\nപണം എവിടെ നിന്ന് കണ്ടെത്തുമെന്ന് ചോദിച്ചപ്പോള് വായ്പ്പയെടുക്കുമെന്ന വ്യക്തതയില്ലാത്ത മറുപടിയായിരുന്നു അന്നത്തെ ധനമന്ത്രി തോമസ് ഐസക്കിന്റേത്.\nഇപ്പോഴിതാ വീണ്ടുമൊരു 20,000കോടിയുടെ പ്രഖ്യാപനം.\nസാധാരണ പ്ലാന് ഫണ്ടിന് പുറത്താണോ ഈ 20,000 കോടി?\nഅങ്ങനെയെങ്കില് അത് എവിടെ നിന്ന് കണ്ടെത്തുമെന്ന് ധനമന്ത്രി വ്യക്തമാക്കണം. ശമ്പളവും പെന്‍ഷനും നല്‍കാന് 1000 കോടി കടമെടുക്കേണ്ടി വരുന്നവര് 20,000 കോടിയുടെ പ്രത്യേക പാക്കേജ് എങ്ങനെ പ്രാവര്‍ത്തികമാക്കും?\nഡാമില് നിന്ന് മണല്‍വാരിവിറ്റ് പണമുണ്ടാക്കുന്ന കഥ കുറേ നാളായി കേരളം കേള്‍ക്കുന്നു!. അച്യുതാനന്ദന് സര്‍ക്കാരിന്റെ കാലം മുതല് ഐസക്ക് തുടങ്ങിയതാണ് മണല്‍വാരല് കഥ.\nഇതൊന്നുമല്ല, സാധാരണ ബജറ്റിന്റെ ഭാഗമായ പദ്ധതികളെ 'കോവിഡ് പാക്കേജ് ' എന്ന് ബ്രാന്‍ഡ് ചെയ്യുന്നതാണെങ്കില് അത് തുറന്ന് പറയണം.\nതീരദേശത്തിനായി 11,000കോടി നീക്കി വച്ചു എന്ന് പറയുന്നത് വാസ്തവത്തില് തീരാ ദുരിതത്തില് കഴിയുന്ന ആ ജനതയെ പരിഹസിക്കലാണ്. 2018-19ല് തീരദേശത്തിനായി പ്രഖ്യാപിച്ച 2000 കോടിയുടെ പാക്കേജലെ എന്തെല്ലാം നടപ്പാക്കി?. 2020-21 ല് പ്രഖ്യാപിച്ച തീരവികസനത്തിനായുള്ള 1000 കോടിയുടെ പാക്കേജും എവിടെയുണ്ടെന്ന് തീരവാസികള്‍ക്കെങ്കിലും കാണിച്ചുകൊടുക്കണം!\nFirst published: June 04, 2021, 15:45 IST\nfacebook postkerala budgetv muraleedharan


മദ്യനയത്തില് പ്രായോഗിക മാറ്റം; ഡ്രൈഡേ പിന്‍വലിച്ചു; തീരുമാനം സുധീരന്റെ എതിര്‍പ്പ് മറികടന്ന്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nമദ്യനയത്തില് പ്രായോഗിക മാറ്റം; ഡ്രൈഡേ പിന്‍വലിച്ചു; തീരുമാനം സുധീരന്റെ എതിര്‍പ്പ് മറികടന്ന്\nതിരുവനന്തപുരം: മാസങ്ങള് നീണ്ട തര്‍ക്കത്തിനൊടുവില് മദ്യനയത്തില് പ്രായോഗിക മാറ്റം. ഞായറാഴ്ച ഡ്രൈഡേ ആയി പ്രഖ്യാപിച്ചത് സര്‍ക്കാര് പിന്‍വലിച്ചു. മാര്‍ച്ച് 31 വരെ പ്രവര്‍ത്തിച്ചിരുന്ന ബാറുകള്‍ക്ക് ബിയര്, വൈന് പാര്‍ലറുകള് തുടങ്ങാന് ലൈസന്‍സ് നല്‍കാനും സര്‍ക്കാര് തീരുമാനിച്ചു. ഇന്ന് ചേര്‍ന്ന പ്രതത്യേക മന്ത്രിസഭാ യോഗത്തിലാണ് തീരുമാനം എടുത്തത്. തൊഴില് നഷ്ടപ്പെടുന്ന ബാര് ജീവനക്കാര്‍ക്ക് ബാറുടമകള് തന്നെ തൊഴില് നല്‍കണം. ബാറുകളുടെ പ്രവര്‍ത്തന സമയം കുറയ്ക്കാനും സര്‍ക്കാര് തീരുമാനിച്ചു. നിലവില് 8 മുതല് 11 വരെയുള്ള പ്രവര്‍ത്തന സമയം ഇനി9മുതല് രാത്രി 10 വരെയായിരിക്കും.\nകെപിസിസി പ്രസിഡന്റ് വിഎം സുധീരന്റെയും ലീഗ് മന്ത്രിമാരുടെയും എതിര്‍പ്പ് മറികടന്നാണ് തീരുമാനം എടുത്തത്. പ്രായോഗികതയുടെ പേരില് കൊണ്ടുവരുന്ന മാറ്റത്തെ ലീഗ് മന്ത്രിമാര് ശക്തമായി എതിര്‍ത്തു. ഇതേതുടര്‍ന്ന് മന്ത്രിസഭാ യോഗത്തില് രൂക്ഷമായ വാക്കേറ്റമുണ്ടായി. പുതിയ ബിയര്, വൈന് പാര്‍ലറുകള് തുടങ്ങാന് അനുമതി നല്‍കുന്നതിനെയാണ് ലീഗ് മന്ത്രിമാര് എതിര്‍ത്തത്.\nമദ്യനയത്തില് പ്രായോഗിക മാറ്റം കൊണ്ടുവരാന് കഴിഞ്ഞ ദിവസം ചേര്‍ന്ന യുഡിഎഫ് യോഗം തീരുമാനിച്ചിരുന്നു. പ്രായോഗിക മാറ്റം കൊണ്ടുവരാന് മന്ത്രിസഭയെ ചുമതലപ്പെടുത്തുകയായിരുന്നു. ഞായര് ഡ്രൈഡേ ആക്കിയത് ഉള്‍പ്പെടെയുള്ള തീരുമാനങ്ങള് ടൂറിസത്തെ ബാധിക്കുന്നു എന്ന വിലയിരുത്തലിന്റെ അടിസ്ഥാനത്തിലാണ് മദ്യനയം തിരുത്താന് തീരുമാനം എടുത്തത്. അതേസമയം സുധീരന്റെ എതിര്‍പ്പ് മറികടന്നുള്ള തീരുമാനം കോണ്‍ഗ്രസില് തര്‍ക്കം രൂക്ഷമാക്കുമെന്ന് ഉറപ്പാണ്.


മൃതദേഹങ്ങള് വീണ്ടും പോസ്റ്റുമോര്‍ട്ടം ചെയ്യാന് ഉത്തരവ് – DN News\nHome/News/India/മൃതദേഹങ്ങള് വീണ്ടും പോസ്റ്റുമോര്‍ട്ടം ചെയ്യാന് ഉത്തരവ്\nമൃതദേഹങ്ങള് വീണ്ടും പോസ്റ്റുമോര്‍ട്ടം ചെയ്യാന് ഉത്തരവ്\nആന്ധ്രാപ്രദേശിലെ ശേഷാചലം കാടുകളില് വെടിയേറ്റുമരിച്ച ആറ് ചന്ദനക്കൊള്ളക്കാരുടെ മൃതദേഹങ്ങള് വീണ്ടും പോസ്റ്റുമോര്‍ട്ടം ചെയ്യാന് ആന്ധ്രാ ഹൈക്കോടതി ഉത്തരവിട്ടു. വെടിവെപ്പില് മരിച്ച ശശികുമാറിന്റെ ഭാര്യയാണ് കോടതിയെ സമീപിച്ചത്. വെടിയേറ്റപാടുകള്‍ക്കൊപ്പം അടിയേറ്റതും പൊള്ളലേറ്റതുമായ പാടുകള് കണ്ടതാണ് സംശയത്തിനിടയാക്കിയതെന്ന് ഹര്‍ജിയില് പറയുന്നു. ഇവരെ വ്യാജ ഏറ്റുമുട്ടലിലാണ് കൊലപ്പെടുത്തിയതെന്ന കേസ് പരിഗണിക്കുകയായിരുന്നു കോടതി.\nദേശീയ മനുഷ്യാവകാശ കമ്മീഷന് കൊല്ലപ്പെട്ടവരുടെ ബന്ധുക്കളില് നിന്നും രണ്ട് സാക്ഷികളില് നിന്നും തിങ്കളാഴ്ച മൊഴിയെടുത്തിരുന്നു. ജീവന് ഭീഷണയുള്ളതിനാല് സംരക്ഷണം നല്‍കണമെന്നും സാക്ഷികള് ദേശീയ മനുഷ്യാവകാശ കമ്മീഷനോട് അഭ്യര്‍ഥിച്ചിട്ടുണ്ട്.\nരക്തചന്ദനം വെട്ടിക്കടത്തുന്നതിനിടെയുണ്ടാ ഏറ്റുമുട്ടലില് 20 പേര് കൊല്ലപ്പെട്ടതായി പോലീസ് അവകാശപ്പെട്ടിരുന്നു. എന്നാല് ഇത് വ്യാജഏറ്റുമുട്ടലായിരുന്നുവെന്ന് ഇവരുടെ ബന്ധുക്കള് ആരോപിച്ചിരുന്നു. കൊല്ലപ്പെട്ടവരെ പോലീസ് ബസുകളില് ഇവിടെ എത്തിക്കുന്നത് കണ്ടതായി ചില പ്രദേശവാസികളും മൊഴി നല്‍കിയിരുന്നു. ഇതോടെ പ്രത്യേക സേനയുടെ വാദം തെറ്റാണെന്ന് ആരോപണമുയര്‍ന്നു.\nകെ.ജി.എസ് വീണ്ടും കേന്ദ്ര പരിസ്ഥിതി മന്ത്രാലയത്തിലേക്ക്


Arrest | പാലക്കാടു നിന്ന് ഈരാറ്റുപേട്ടയില് എത്തി പതിനഞ്ചുകാരിയെ പീഡിപ്പിച്ചു; 35കാരന് പോലീസ് പിടിയില് – News18 Malayalam\nഇൻസ്റ്റാഗ്രാം വഴി വശീകരിച്ച് ലോഡ്ജ്മുറിയിൽ എത്തിച്ച് ലൈംഗികമായി ഉപദ്രവിച്ച സംഭവത്തിലാണ് പ്രതിയെ പോലീസ് പിടികൂടിയത്.\nകോട്ടയം: ഈരാറ്റുപേട്ടയിൽ നിന്നാണ് 15 വയസ്സുകാരിയായ സ്കൂൾ വിദ്യാർത്ഥിനി പീഡനത്തിനിരയായ സംഭവം പുറത്തുവരുന്നത്. 15 വയസുകാരി സ്‌കൂൾ വിദ്യാർത്ഥിനിയെ സാമൂഹ്യ മാധ്യമമായ ഇൻസ്റ്റാഗ്രാം വഴി വശീകരിച്ച് ലോഡ്ജ്മുറിയിൽ എത്തിച്ച് ലൈംഗികമായി ഉപദ്രവിച്ച സംഭവത്തിലാണ് പ്രതിയെ പോലീസ് പിടികൂടിയത്. പാലക്കാട് തിരുവഴിയാട് സ്വദേശി റിയാസ്(35) എന്നയാളെ ഈരാറ്റുപേട്ട പോലീസ് ആണ് കസ്റ്റഡിയിലെടുത്തത്. കണ്ണൂരിൽ നിന്നാണ് പ്രതിയായ റിയാസിനെ പോലീസ് കസ്റ്റഡിയിലെടുത്തതെന്ന് ഈരാറ്റുപേട്ട പോലീസ് വ്യക്തമാക്കി. ഈരാറ്റുപേട്ട പോലീസ് സ്റ്റേഷൻ പരിധിയിലെ സ്കൂളിലെ വിദ്യാർഥിനിയാണ് 35 വയസ്സുകാരന്റെ ലൈംഗിക പീഡനത്തിന് ഇരയായത്.\nഈരാറ്റുപേട്ട പോലീസ് സ്‌റ്റേഷൻ പരിധിയിലുള്ള ഹൈസ്‌കൂളിലെ വിദ്യാർത്ഥിനി സ്‌കൂളിൽ എത്താൻ വൈകിയത് ശ്രദ്ധയിൽപ്പെട്ട സ്‌കൂൾ അധികൃതരാണ് വിവരം പോലീസിൽ അറിയിച്ചത്. തുടർന്ന് നടന്ന അന്വേഷണത്തിനൊടുവിലാണ് പീഡന വിവരം പുറത്തുവന്നത്. പെൺകുട്ടിയെ ഈരാറ്റുപേട്ടയിലെ ലോഡ്ജിലെത്തി പീഡിപ്പിച്ചു എന്നാണ് പോലീസ് അന്വേഷണത്തിൽ കണ്ടെത്തിയത്. തുടർന്ന് പോലീസ് കുട്ടിയുടെ വീട്ടിലെത്തി മൊഴി രേഖപ്പെടുത്തി ലൈംഗിക അതിക്രമത്തിൽനിന്നും കുട്ടികൾക്ക് സംരക്ഷണം നൽകുന്ന 'പോക്‌സോ' നിയമ പ്രകാരം കേസ് രജിസ്റ്റർ ചെയ്യുകയായിരുന്നു.\nവിവാഹിതനും രണ്ടു കുട്ടികളുടെ പിതാവുമായ പ്രതി ആ വിവരം മറച്ചുവച്ചാണ് കുട്ടിയുമായി സൗഹൃദം സ്ഥാപിച്ചത്. തുടർന്ന് പാലക്കാടുനിന്നും ഈരാറ്റുപേട്ടയിൽ എത്തിയ ഇയാൾ ലോഡ്ജിൽ മുറി എടുത്തശേഷം സ്‌കൂളിനു സമീപമെത്തി കുട്ടിയെ നിർബന്ധിച്ച് ഓട്ടോയിൽ കയറ്റി ലോഡ്ജിൽ എത്തിക്കുകയായിരുന്നു. തുടർന്ന് കുട്ടിയെ ലൈംഗികമായി ദുരുപയോഗം ചെയ്തശേഷം സ്‌കൂളിനു സമീപം ഇറക്കിവിട്ട് കടന്നുകളഞ്ഞു. പ്രതിയെക്കുറിച്ച് വ്യക്തമായ സൂചനകളൊന്നുംതന്നെ ഇല്ലാതിരുന്ന കേസിൽ ഇൻസ്റ്റാഗ്രാം അക്കൗണ്ട് വിവരങ്ങളും സി.സി.ടി.വി. ദൃശ്യങ്ങളും പരിശോധിച്ച് നടത്തിയ അന്വേഷണത്തിലാണ് രണ്ടു ദിവസത്തിനുള്ളിൽ പ്രതി കണ്ണൂരിൽനിന്നും വലയിലായത്.\nപാലാ ഡിവൈ.എസ്.പി. ഷാജു ജോസിന്റെ മേൽനോട്ടത്തിൽ കോട്ടയം സൈബർ സെല്ലിന്റെ സഹായത്തോടെയായിരുന്നു അന്വേഷണം. ഇയാളുടെ മൊബൈൽ ഫോൺ ടവർ ലൊക്കേഷൻ അടക്കം പരിശോധിച്ചു കൊണ്ടായിരുന്നു പൊലീസ് അന്വേഷണം മുന്നോട്ടു കൊണ്ടുപോയത്. സൈബർ സെൽ ഇയാളുടെ ഇൻസ്റ്റഗ്രാം അക്കൗണ്ട് കണ്ടെത്തി കൂടുതൽ തെളിവുകൾ ശേഖരിക്കുകയായിരുന്നു.ഈരാറ്റുപേട്ട എസ്.എച്ച്.ഒ. പ്രസാദ് ഏബ്രഹാം വർഗീസിന്റെ നേതൃത്വത്തിൽ എസ്‌ഐ. തോമസ് സേവ്യർ, എഎസ്‌ഐ ഏലിയാമ്മ ആന്‍റണി, സീനിയർ സിവിൽ പോലീസ് ഓഫീസർ ജിനു കെ.ആർ, സിവിൽ പോലീസ് ഓഫീസർ ശരത് കൃഷ്ണദേവ് എന്നിവരാണ് പ്രതിയെ പിടികൂടിയത്.\nകോടതിയിൽ ഹാജരാക്കിയ പ്രതിയെ റിമാൻഡ് ചെയ്ത് ജയിലിലാക്കി. സംഭവത്തിൽ പെൺകുട്ടിയെ പോലീസ് കൗൺസിലിംഗിന് വിധേയമാക്കി. പെൺകുട്ടിയുടെ വിശദമായ ചോദ്യം ചെയ്യലിൽ പീഡനം സംബന്ധിച്ച മുഴുവൻ വിവരങ്ങളും പോലീസിന് ലഭിക്കുകയായിരുന്നു. ഇയാള് വിവാഹിതനാണ് എന്ന് തെറ്റിദ്ധരിപ്പിച്ചാണ് 15 വയസ്സുകാരിയെ വലയിലാക്കിയത്.\nപട്ടാപ്പകല് ലോഡ്ജിൽ നടന്ന പീഡനത്തിൽ മറ്റാർക്കെങ്കിലും പങ്കുണ്ടോ എന്ന കാര്യവും പോലീസ് അന്വേഷിച്ച് വരികയാണ്. കുട്ടികൾക്കെതിരായ അതിക്രമങ്ങൾ വർധിച്ചുവരുന്ന സാഹചര്യത്തിൽ പരമാവധി തെളിവുകൾ ശേഖരിച്ച് പ്രതിക്കെതിരെ നടപടി എടുക്കാനാണ് പൊലീസ് തീരുമാനം.


കൊറോണ: വയനാട്ടിൽ നിരീക്ഷണത്തിലുള്ളത് 54 പേർ; ആർക്കും രോഗലക്ഷണങ്ങളില്ല | coronavirus 54 peoples under observation in wayanad district\nകൊറോണ: വയനാട്ടിൽ നിരീക്ഷണത്തിലുള്ളത് 54 പേർ; ആർക്കും രോഗലക്ഷണങ്ങളില്ല\nWayanad, First Published 7, Feb 2020, 7:46 AM IST\nചൈനയിലെ കൊറോണ വൈറസ് ബാധിത പ്രദേശത്തുനിന്ന് ജില്ലയിലെത്തിയ യുവാവിന്റെ സാമ്പിൾ പരിശോധനാഫലം നെഗറ്റീവാണെന്ന് ആരോഗ്യവകുപ്പ് അധികൃതർ അറിയിച്ചു.\nകൽപ്പറ്റ: കൊറോണ വൈറസ് ബാധിത പ്രദേശങ്ങളിൽ നിന്നെത്തിയ അഞ്ചുപേർ കൂടി ആരോഗ്യവകുപ്പിന്റെ നിരീക്ഷണത്തിലായതോടെ ജില്ലയിൽ ആകെ നിരീക്ഷണത്തിലുള്ളവരുടെ എണ്ണം 54 ആയി. സൗദി അറേബ്യ, യു.എസ്.എ., തായ്ലാൻഡ് എന്നിവിടങ്ങളിൽ നിന്നെത്തിയ ഓരോ പേരെയും സിംഗപ്പൂരിൽ നിന്നെത്തിയ രണ്ടുപേരെയുമാണ് നിരീക്ഷിക്കുന്നത്. ഇതിനിടെ ചൈനയിലെ കൊറോണ വൈറസ് ബാധിത പ്രദേശത്തുനിന്ന് ജില്ലയിലെത്തിയ യുവാവിന്റെ സാമ്പിൾ പരിശോധനാഫലം നെഗറ്റീവാണെന്ന് ആരോഗ്യവകുപ്പ് അധികൃതർ അറിയിച്ചു. ഫെബ്രുവരി മൂന്നിന് ആലപ്പുഴ വൈറോളജി ഇൻസ്റ്റിറ്റ്യൂട്ടിലേക്ക് അയച്ച സാമ്പിൾ പരിശോധനാ ഫലമാണ് വയനാട് ഇന്റഗ്രേറ്റഡ് ഡിസീസ് സർവൈലൻസ് പ്രോജക്ട് (ഐ.ഡി.എസ്.പി.) ഓഫീസിലെത്തിയത്.\nഅതേ സമയം നിരീക്ഷണത്തിലുള്ള ആർക്കും രോഗലക്ഷണങ്ങളില്ലെന്നും എല്ലാവരും വീടുകളിൽ തന്നെയാണുള്ളതെന്നും ആരോഗ്യവകുപ്പ് അധികൃതർ പറഞ്ഞു. എന്നാൽ നിരീക്ഷണത്തിലായതിനാൽ ഇവർക്ക് പുറത്തിറങ്ങി നടക്കാനോ പൊതുപരിപാടികളിൽ പങ്കെടുക്കാനോ അനുമതിയില്ല. നിരീക്ഷണ കാലയളവ് കഴിയുന്നതുവരെ ഇവർ വളർത്തുമൃഗങ്ങളുമായി ഇടപഴകുന്നത് ഒഴിവാക്കണമെന്നും നിർദേശിച്ചിട്ടുണ്ട്. കളക്ടറേറ്റിൽ സബ് കളക്ടർ വികൽപ് ഭരദ്വാജിന്റെ അധ്യക്ഷതയിൽ ചേർന്ന പ്രതിദിന അവലോകന യോഗം ജില്ലയിൽ നിരീക്ഷണത്തിലുള്ളവരുടെ വിവരങ്ങൾ വിലയിരുത്തി.\nജില്ലയിലെ മുഴുവൻ വിദ്യാലയങ്ങളിലും എല്ലാ തിങ്കളാഴ്ചയും ബോധവത്കരണ ക്ലാസുകൾ നടത്താൻ അധികൃതർ തീരുമാനിച്ചു. ബോധവത്കരണ സാമഗ്രികൾ ആരോഗ്യവകുപ്പ് അധികൃതർ നൽകും. വിദേശ രാജ്യങ്ങളുമായി സമ്പർക്കം പുലർത്തിയവരുടെ വിവരങ്ങൾ പോലീസിനെയോ ആരോഗ്യകേന്ദ്രങ്ങളെയോ അറിയിക്കണം. കൺട്രോൾ റൂമിലും അറിയിക്കാം. കല്പറ്റ-04936 206606, മാനന്തവാടി-04935 240390.\nജില്ലയിലെ ആരാധനാലയങ്ങൾ കേന്ദ്രീകരിച്ച് കൊറോണ ബോധവത്കരണം നടത്താൻ കളക്ടറേറ്റിൽ ചേർന്ന മതമേലധ്യക്ഷൻമാരുടെ യോഗം ആവശ്യപ്പെട്ടു. കൊറോണ വൈറസ് ബാധയുടെ വ്യാപനം തടയുന്നതിനുള്ള മുൻകരുതൽ സ്വീകരിക്കുന്നതുമായി ബന്ധപ്പെട്ട് കളക്ടറേറ്റിൽ എ.ഡി.എം. തങ്കച്ചൻ ആന്റണിയുടെ അധ്യക്ഷതയിൽ യോഗം ചേർന്നു. വിദേശരാജ്യങ്ങളുമായി സമ്പർക്കം പുലർത്തി തിരിച്ചെത്തി നിരീക്ഷണത്തിൽ കഴിയുന്നവർക്ക് ആവശ്യമായ മാനസിക പിന്തുണ നൽകാൻ യോഗത്തിൽ തീരുമാനിച്ചു.


ചേച്ചി ടൊവിനോ മച്ചാനുമായി കുറച്ചു ഗ്യാപ്പിട്ടു നിന്നാല് മതിയെന്ന് ആരാധകന് ! ഉപദേശിച്ചയാള്‍ക്ക് അനു സിത്താര നല്‍കിയ മറുപടി ഇങ്ങനെ... - Rashtradeepika : Rashtradeepika\nചേച്ചി ടൊവിനോ മച്ചാനുമായി കുറച്ചു ഗ്യാപ്പിട്ടു നിന്നാല് മതിയെന്ന് ആരാധകന് ! ഉപദേശിച്ചയാള്‍ക്ക് അനു സിത്താര നല്‍കിയ മറുപടി ഇങ്ങനെ…\nടൊവിനോ തോമസ് നായകനായി അഭിനയിച്ച തീവണ്ടി വിജയകരമായി പ്രദര്‍ശനം തുടരുകയാണ്. അതിന്റെ സന്തോഷത്തിലാണ് ടൊവിനോയും അണിയറപ്രവര്‍ത്തകരും. ചിത്രത്തിലെ ലിപ് ലോക് രംഗങ്ങള് സോഷ്യല് മീഡിയയില് പ്രചരിച്ചിരുന്നു. ഇതോടെ മലയാളത്തിലെ ഇമ്രാന് ഹാഷ്മി എന്നു പോലും ആരാധകര് ടൊവിനോയെ വിളിച്ചു തുടങ്ങിയിരിക്കുകയാണ്.\nടൊവിനോയുടെ അടുത്ത ചിത്രമായ കുപ്രസിദ്ധ പയ്യനില് അനു സിത്താരയാണ് നായിക. ചിത്രത്തിന്റെ ഫസ്റ്റ് ലുക്ക് നേരത്തെ പുറത്തുവന്നിരുന്നു. ഇതോടെ ട്രോളന്മാര് അനുവിന് നേരെയായി. അനു സൂക്ഷിക്കണമെന്നും പേടിക്കണമെന്നുമൊക്കെയായി ട്രോളുകളും വന്നു. അനു സിത്താരക്ക് ഉപദേശം നല്‍കുന്ന ആരാധകന്റെ കമന്റും അതിന് നടി നല്‍കിയ മരണമാസ് മറുപടിയുമാണ് ഇപ്പോള് സോഷ്യല് മീഡിയയില് വൈറലാകുന്നത്\nകഴിഞ്ഞ ദിവസം അനു തന്റെ ചിത്രം പോസ്റ്റ് ചെയ്തിരുന്നു. ആ ചിത്രത്തിന് താഴെ വന്ന കമന്റ് ഇങ്ങനെയായിരുന്നു ”ചേച്ചി ടൊവിനോ മച്ചാനുമായി കുറച്ചു ഗ്യാപ്പിട്ട് നിന്നാല് മതി”ഇത്രേം ഗ്യാപ് മതിയോ എന്നുചോദിച്ച് അനു തിരിച്ചൊരു ചിത്രവും പോസ്റ്റ് ചെയ്തു. കുപ്രസിദ്ധ പയ്യന് എന്ന ചിത്രത്തിന്റെ പോസ്റ്ററാണ് അനു പോസ്റ്റ് ചെയ്തത്. ടൊവിനോയും അനുവും ചേര്‍ന്നു നില്‍ക്കുന്ന ചിത്രമായിരുന്നു പോസ്റ്ററിലുണ്ടായിരുന്നത്. ഇതോടെ ആരാധകന് തൃപ്തിയായി.\nമറ്റുള്ളവരെ ബോധിപ്പിക്കേണ്ട കാര്യം എനിക്കില്ല മോനൂസേ ! ഏത് വസ്ത്രം ധരിക്കണം എന്നുള്ളത് എന്റെ ഇഷ്ടമാണ്; വിമര്‍ശിച്ച ആരാധകനെ ഞെട്ടിക്കുന്ന മറുപടിയുമായി അമേയ…\nദിലീപേട്ടന്റെ നായികയാകാന് മടിയില്ലേയെന്ന് ആരാധകന്റെ ചോദ്യം ! ആരാധകന് അനു സിത്താര കൊടുത്തത് കലക്കന് മറുപടി…\nഅനു സിത്താര അമ്മയാകാന് പോകുന്നു? വാര്‍ത്തയുടെ സത്യാവസ്ഥ തുറന്നു പറഞ്ഞ് താരം; തന്റെ ഔദ്യോഗിക പേജിലൂടെയാണ് താരം ഇക്കാര്യം വെളിപ്പെടുത്തിയത്…\nഞാന് റംസാന് നോമ്പ് എടുക്കാറുണ്ട് ! വീട്ടില് റംസാന് നോമ്പെടുക്കുന്ന സന്തോഷം നിറയുമ്പോള് കാരണം വെളിപ്പെടുത്തി അനുസിത്താര\nകാളിദാസന്റെ ഡയലോഗ് കേട്ട് നാണിച്ച് മുഖം പൊത്തി ഐശ്വര്യ ലക്ഷ്മി ! ഐശ്വര്യ കൂടെയുണ്ടെങ്കില് പിന്നെ ഒന്നും നോക്കണ്ട; അടിപൊളി വീഡിയോ വൈറലാകുന്നു\nകാറിലെ സെഷന് കഴിഞ്ഞപ്പോള് പാന്റിടാന് മറന്നു പോയോയെന്ന് കമന്റടിച്ച് ആരാധകന് ! അയാളുടെ അമ്മയ്ക്കു വിളിച്ച് നടി രാകുല് പ്രീത് സിംഗ്; രാകുലിന്റെ വാക്കുകള് നിലവാരമില്ലാത്തതായിപ്പോയെന്ന് ചിലര്…


കടമകൾ നിർവഹിക്കാം സമയബന്ധിതമായി | politics\nതിരഞ്ഞെടുപ്പുകഴിഞ്ഞു പുതിയ ജനപ്രതിനിധികൾ അധികരമേൽക്കുകയാണ്. പുതുമുഖങ്ങളും പരിചയസമ്പന്നരുമായി ഇരുപത്തിയൊന്നാരിത്തിലധികം പേരാണ് ജനസേവനത്തിനായി പ്രതിജ്ഞയെടുക്കുന്നത്. നാടിനോടും നാട്ടാരോടും ഉത്തരവാദിത്വം പുലർത്താൻ ഭരണത്തിലും രാഷ്‌ട്രീയത്തിലും എന്തായിരിക്കണം തദ്ദേശപ്രതിനിധികളുടെ സമീപനം എന്ന മാതൃഭൂമിചർച്ച തുടരുന്നു...\nഏറ്റവും കുറഞ്ഞത് ഒരുലക്ഷം കോടി രൂപയുടെ വിഭവങ്ങളാണ് തദ്ദേശസ്ഥാപനങ്ങൾക്ക് മാത്രമായി പതിന്നാലാം പദ്ധതിക്കാലത്ത് ലഭ്യമാവുക. യഥാർഥത്തിൽ അധികാരത്തിന്റെയും പണത്തിന്റെയും കുറവിനെക്കുറിച്ച് പ്രാദേശിക ജനപ്രതിനിധികൾ ബേജാറാവേണ്ടതില്ല. അധികാരത്തിന്റെയും പണത്തിന്റെയും കാര്യക്ഷമവും സമയബന്ധിതവുമായ പ്രയോഗം ഉറപ്പാക്കിയാൽ അക്ഷരാർഥത്തിൽ നാടിന്റെ മുഖച്ഛായ മാറ്റാൻ കഴിയും.\nതിരഞ്ഞെടുപ്പ് പ്രവർത്തനത്തിന്റെയും വിജയാഘോഷത്തിന്റെയും ക്ഷീണം തീർന്നിട്ടില്ല. അതിനുമുമ്പ് വിശ്രമം അസാധ്യമാവുന്ന തിരക്കുകളിലേക്കാണ് പുതിയ ജനപ്രതിനിധികൾ നീങ്ങുന്നത്. സമയത്തിന്റെ കാര്യക്ഷമമായ ഉപയോഗം തുടക്കക്കാർക്ക് വലിയ വെല്ലുവിളിയായി തോന്നും. നാട്ടുകാര്യം, പാർട്ടിക്കാര്യം, വീട്ടുകാര്യം എന്നിങ്ങനെ എല്ലാംകൂടി വരുമ്പോൾ ഒന്നിനും സമയം തികയാതെവരും. പക്ഷേ, ജനങ്ങൾ ഏൽപ്പിച്ച ഉത്തരവാദിത്വങ്ങൾ നിർവഹിക്കാൻ മുൻഗണനക്രമം നിശ്ചയിച്ച് സമയനിഷ്ഠയോടെ കാര്യങ്ങൾ ചെയ്തുതീർക്കുന്ന ശീലം ഉണ്ടാക്കിയെടുത്തേ മതിയാകൂ.\nകേരളത്തിലെ പ്രാദേശിക സർക്കാരുകളെ വേറിട്ടുനിർത്തുന്ന ഒരു പ്രത്യേകത നാടിന്റെ വികസന ആസൂത്രണത്തിൽ അവ വഹിക്കുന്ന പങ്കാണ്. ജനകീയാസൂത്രണത്തിന്റെ ‘കേരള മാതൃക’ ഇപ്പോൾ ദേശീയാടിസ്ഥാനത്തിൽ നടപ്പാക്കുന്നുണ്ടെങ്കിലും പ്രാദേശിക പദ്ധതി തയ്യാറാക്കുന്നതിന് ലഭ്യമാവുന്ന പണത്തിന്റെയും അധികാരങ്ങളുടെയും കാര്യത്തിൽ സംസ്ഥാനത്തെ തദ്ദേശസ്ഥാപനങ്ങൾ ബഹുദൂരം മുന്നിലാണ്. അധികാരം ഒഴിഞ്ഞ ഭരണസമിതി തയ്യാറാക്കിയ നടപ്പുവർഷത്തെ പദ്ധതി (2020-’21) പൂർത്തിയാക്കുക എന്നതാണ് ആദ്യത്തെ കടമ. പദ്ധതിനടത്തിപ്പ് പൂർത്തിയാക്കാൻ ഇനി കേവലം മൂന്നുമാസമേ ലഭിക്കൂ. ഭരണസമിതിയിൽ ഉണ്ടായ മാറ്റം പ്രാദേശിക സർക്കാരിന്റെ തുടർച്ചയെ ബാധിക്കാൻ പാടില്ല. മുൻപ് അംഗീകാരം ലഭിച്ച വാർഷിക ബജറ്റും പദ്ധതിയുമനുസരിച്ച് കാര്യങ്ങൾ ചെയ്യാൻ പുതിയ ഭരണസമിതി ബാധ്യസ്ഥമാണ്. വാർഷിക പദ്ധതിയിൽ ഒഴിവാക്കാൻപറ്റാത്ത മാറ്റം ആവശ്യമെങ്കിൽ അതിന് ജില്ലാ ആസൂത്രണസമിതിയുടെ അനുവാദം വേണം. നടപ്പ് വാർഷിക പദ്ധതിയുടെ ഇതുവരെയുള്ള നടത്തിപ്പ് വിലയിരുത്തി നിർവഹണം കാര്യക്ഷമമായി പൂർത്തിയാക്കാൻ ഭരണസമിതി പൊതുവിലും ഓരോ ജനപ്രതിനിധിയും വ്യക്തിപരമായും ശ്രമിക്കണം.\nപുതിയ ഭരണക്കാരെ കാത്തിരിക്കുന്ന രണ്ടാമത്തെ പ്രധാന ദൗത്യം വരുന്ന ധനവർഷത്തേക്കുള്ള (2021-’22) വാർഷിക പദ്ധതിയും ബജറ്റും തയ്യാറാക്കുക എന്നതാണ്. ഇതിന് മൂന്നുമാസത്തെ സാവകാശമേ ലഭിക്കൂ. ഏപ്രിൽ ഒന്നുമുതൽ പദ്ധതി നിർവഹണം ആരംഭിക്കാൻ കഴിയണം. മാർച്ച് ആദ്യം നിയമസഭാ തിരഞ്ഞെടുപ്പ് പ്രഖ്യാപിക്കും എന്നതുകൊണ്ട് പുതിയ വാർഷികപദ്ധതി രൂപവത്‌കരിക്കാൻ ഫെബ്രുവരി അവസാനംവരെയുള്ള സമയമേ ഫലത്തിൽ ലഭിക്കൂ.\nപതിന്നാലാം പഞ്ചവത്സരപദ്ധതിയുടെ രൂപവത്‌കരണം\nജനകീയാസൂത്രണവുമായി ബന്ധപ്പെട്ട മൂന്നാമത്തെ പ്രധാന ദൗത്യം പതിന്നാലാം പഞ്ചവത്സര പദ്ധതിയുടെ രൂപവത്‌കരണമാണ്. ഏപ്രിൽ ഒന്നിനുതുടങ്ങുന്ന പുതുവർഷം (2021-’22) പതിമ്മൂന്നാം പദ്ധതിയിലെ അവസാന വർഷമാണ്. പതിന്നാലാം പദ്ധതിയുടെ (2022-’23 മുതൽ 2026-’27വരെ) രൂപവത്‌കരണത്തെ നാടിന്റെ വികസനത്തിന്റെ ഗതി നിർണയിക്കുന്നതിന് തങ്ങൾക്ക് കിട്ടുന്ന വലിയ അവസരമായി പുതിയ ജനപ്രതിനിധികൾ കാണണം. ഇതിന് ഏതാണ്ട് ഒരുവർഷത്തെ സമയം കിട്ടും. ഏറ്റവും കുറഞ്ഞത് ഒരുലക്ഷം കോടി രൂപയുടെ വിഭവങ്ങളാണ് തദ്ദേശസ്ഥാപനങ്ങൾക്ക് മാത്രമായി പതിന്നാലാം പദ്ധതിക്കാലത്ത് ലഭ്യമാവുക. യഥാർഥത്തിൽ അധികാരത്തിന്റെയും പണത്തിന്റെയും കുറവിനെക്കുറിച്ച് പ്രാദേശിക ജനപ്രതിനിധികൾ ബേജാറാവേണ്ടതില്ല. അധികാരത്തിന്റെയും പണത്തിന്റെയും കാര്യക്ഷമവും സമയബന്ധിതവുമായ പ്രയോഗം ഉറപ്പാക്കിയാൽ അക്ഷരാർഥത്തിൽ നാടിന്റെ മുഖച്ഛായ മാറ്റാൻ കഴിയും.\nവികസന ക്ഷേമപ്രവർത്തനങ്ങൾ ആസൂത്രണം ചെയ്യുമ്പോൾ ഇനി പറയുന്ന കാര്യങ്ങൾ ശ്രദ്ധിക്കുന്നത് നന്നാവും. ജനപ്രതിനിധികളെയും ഭരണസമിതികളെയും സഹായിക്കാൻ ഉദ്യോഗസ്ഥരുടെ ഒരു വലിയസംഘംതന്നെ ഓരോ തദ്ദേശസ്ഥാപനത്തിലുമുണ്ട്. തങ്ങളുടെ അധികാരപരിധിയിലുള്ള ഉദ്യോഗസ്ഥ സംവിധാനത്തെ വിശ്വാസത്തിലെടുത്ത് കാര്യക്ഷമതയോടെ ചലിപ്പിക്കാനായാൽ യുദ്ധം പകുതി ജയിച്ചു എന്നുപറയാം.\nഭരണത്തിന്റെ വിജയം കുടികൊള്ളുന്നത് ജനപ്രതിനിധികൾ എല്ലാ കാര്യങ്ങളും നേരിട്ടുചെയ്യുന്നതിലല്ല, മറിച്ച് പ്രവൃത്തിവിഭജനത്തിലും പങ്കാളിത്തത്തിലുമാണ്. ഉദ്യോഗസ്ഥരുടെ പങ്കാളിത്തംപോലെ പ്രധാനമാണ് വിദഗ്‌ധന്മാരുടെയും സന്നദ്ധപ്രവർത്തകരുടെയും പങ്കാളിത്തം. സമർപ്പിതമനസ്സോടെ പ്രവർത്തിക്കാൻ കഴിയുന്നവരെ ഉൾപ്പെടുത്തി ആസൂത്രണസമിതിയും വിഷയാടിസ്ഥാനത്തിലുള്ള വർക്കിങ് ഗ്രൂപ്പുകളും വൈകാതെ പുനഃസംഘടിപ്പിക്കണം. അവയുടെ സഹായത്തോടെ വികസന കാര്യങ്ങളിൽ നാട്ടിലെ ജനങ്ങളുടെ വിപുലമായ പങ്കാളിത്തം ഉറപ്പാക്കണം.\nഉദ്യോഗസ്ഥരുടെയും വിദഗ്‌ധരുടെയും സന്നദ്ധപ്രവർത്തകരുടെയും സഹായത്തോടെ ആസൂത്രണത്തിന് ആവശ്യമായ മുന്നൊരുക്കപ്രവർത്തനങ്ങൾ നടത്തണം. ഓരോ ചെറു പ്രദേശത്തിന്റെയും വികസനത്തുറകളുടെയും ജനവിഭാഗത്തിന്റെയും പ്രശ്നങ്ങളും ആവശ്യങ്ങളും മനസ്സിലാക്കണം. വികസന ചർച്ചകളിലെ പങ്കാളിത്തം ഗ്രാമസഭ പോലെയുള്ള ഔപചാരിക വേദികളിലേക്കു പരിമിതപ്പെടുത്തേണ്ടതില്ല. കൃഷിക്കാർ, തൊഴിലാളികൾ, തിരിച്ചുവന്ന പ്രവാസികൾ, സംരംഭകർ, ഭിന്നശേഷിക്കാർ തുടങ്ങിയവരുടെ പ്രത്യേക യോഗങ്ങൾ വിളിച്ചു ജനകീയചർച്ചകൾ സംഘടിപ്പിക്കാം.\nവികസനത്തിന്റെ സ്ഥലമാനങ്ങൾ ഇതുവരെ നമുക്ക് വേണ്ടത്ര പരിഗണിക്കാൻ കഴിഞ്ഞിട്ടില്ല. ഓരോ പ്രദേശത്തും ഏറ്റെടുക്കേണ്ടതും ഏറ്റെടുക്കാൻ പാടില്ലാത്തതുമായ വികസനപ്രവർത്തനങ്ങളെക്കുറിച്ച് നല്ല ധാരണ ഉണ്ടാവണം. പരിസ്ഥിതിദുരന്തങ്ങളുടെ കാലത്ത് സ്ഥലപരാസൂത്രണത്തിന് വലിയ പ്രാധാന്യമാണുള്ളത്.\nവികസനപ്രശ്നങ്ങളും പരിഹാര സാധ്യതകളും ആരായുന്നതുപോലെ പ്രധാനമാണ് ലഭ്യമായ വിഭവം എത്രമാത്രമാണ് എന്നു മനസ്സിലാക്കുന്നതും. ഓരോ തദ്ദേശഭരണ സ്ഥാപനവും വിവിധതരം സർക്കാരുകളിൽ ഒന്നു മാത്രമാണ് എന്ന ധാരണ ഉണ്ടാവണം. കേന്ദ്ര സർക്കാരിന്റെയും സംസ്ഥാന സർക്കാരിന്റെയും പദ്ധതികളുടെ സാധ്യതകൂടി കണ്ടുകൊണ്ട് പ്രാദേശികപദ്ധതികൾ ആവിഷ്കരിക്കാൻ കഴിയണം. കേന്ദ്ര, സംസ്ഥാന സർക്കാരുകൾ പ്രാദേശിക സ്ഥാപനങ്ങളുടെ പങ്കാളിത്തത്തിന് ഇപ്പോൾ വലിയ പ്രാധാന്യമാണ് നൽകുന്നത്. പദ്ധതികളുടെ സംയോജന സാധ്യതകൾ ഉപയോഗപ്പെടുത്തിയാൽ അപ്രാപ്യം എന്നു കരുതുന്ന വികസനലക്ഷ്യങ്ങൾ നേടിയെടുക്കാൻ കഴിയും.\nഎല്ലാ കാര്യങ്ങളും സർക്കാർ അഥവാ തദ്ദേശസ്ഥാപനം നേരിട്ട് ചെയ്യണം എന്ന സമീപനം സ്വീകരിക്കേണ്ടതില്ല. കൃഷി, വ്യവസായം തുടങ്ങി ഒട്ടേറെ മേഖലകളിൽ സ്വകാര്യ വ്യക്തികൾക്കും സ്ഥാപനങ്ങൾക്കുംവേണ്ട ന്യായമായ പിന്തുണ ഉറപ്പാക്കാനാണ് തദ്ദേശ സ്ഥാപനങ്ങൾ ശ്രമിക്കേണ്ടത്.\nപ്രാദേശിക സർക്കാരുകൾ ഭരണഘടനയും സംസ്ഥാന നിയമങ്ങളും വ്യവസ്ഥ ചെയ്യുന്ന അധികാരപരിധികൾക്കുള്ളിൽ നിന്നുകൊണ്ടാണ് പ്രവർത്തിക്കേണ്ടത്. തങ്ങളിൽ നിക്ഷിപ്തമായിരിക്കുന്ന അധികാരങ്ങളെക്കുറിച്ചും ഉത്തരവാദിത്വങ്ങളെക്കുറിച്ചും വ്യക്തമായ ധാരണ ഉണ്ടാകുന്നത് നല്ലതാണ്. കേന്ദ്ര, സംസ്ഥാന സർക്കാരുകൾ കാലാകാലങ്ങളിൽ പുറപ്പെടുവിക്കുന്ന മാർഗനിർദേശങ്ങളും ഗൗരവമായി പരിഗണിക്കണം. ഗ്രാമപ്പഞ്ചായത്തും ജില്ലാപഞ്ചായത്തും സംസ്ഥാനസർക്കാരും ഒരേ കാര്യത്തിനുവേണ്ടി പദ്ധതിയുണ്ടാക്കുന്ന സാഹചര്യം ഒഴിവാക്കാൻ സംയോജനം സഹായിക്കും.\nജനകീയാസൂത്രണത്തിന്റെ തുടക്കത്തിൽ പിന്തുടരാവുന്ന മാതൃകകൾ കമ്മിയായിരുന്നു. ഇപ്പോൾ സ്ഥിതി വ്യത്യസ്തമാണ്. എല്ലാ രംഗത്തും ശ്രദ്ധേയമായ ഒട്ടേറെ മാതൃകകൾ കേരളത്തിൽ ഉണ്ടായിട്ടുണ്ട്. കലാസാംസ്കാരിക, കായിക രംഗങ്ങളിൽ തദ്ദേശ സ്ഥാപനങ്ങൾ മുൻകാലത്ത് വേണ്ടത്ര ശ്രദ്ധിച്ചിരുന്നില്ല. കൂടുതൽ പ്രധാനപ്പെട്ട മുൻഗണനാ മേഖലകളിൽ ഊന്നേണ്ടി വന്നതാകാം കാരണം. എന്നാൽ, ഇനിയുള്ള കാലത്ത് പ്രാദേശിക തലത്തിൽ കലാസാംസ്കാരിക‚, കായിക രംഗങ്ങൾക്ക് കൂടുതൽ പ്രാധാന്യം നൽകേണ്ടതുണ്ട്.\nജനകീയാസൂത്രണത്തിന്റെ ഏറ്റവും വലിയ വിജയരഹസ്യം തുടക്കംമുതൽ സാമൂഹികനീതിക്ക് നൽകിയ ഊന്നലാണ്. പ്രാഥമിക ജീവിതസൗകര്യങ്ങൾക്കപ്പുറം രണ്ടാം തലമുറയിൽപ്പെട്ട വികസന പ്രശ്നങ്ങളിലേക്ക് കൂടുതൽ ശ്രദ്ധപതിപ്പിക്കേണ്ട കാലമാണ് വരുന്നത്. ഉദാഹരണത്തിന് പട്ടികജാതി-വർഗ ഘടക പദ്ധതിയുടെ കാര്യത്തിൽ കൃഷിഭൂമിയുടെ ലഭ്യത, മൂലധന ലഭ്യത, ജീവനോപാധി, തൊഴിൽ, സംരംഭകത്വം തുടങ്ങിയവയ്ക്ക് കൂടുതൽ പ്രാധാന്യം നൽകേണ്ടതായിട്ടുണ്ട്.\nഇന്ത്യയിൽ ഏറ്റവും കൂടിയ വേഗത്തിൽ നഗരവത്കരണം സംഭവിക്കുന്ന ഒരു സംസ്ഥാനമാണ് കേരളം. നഗരവത്കരണത്തിന്റെ പ്രശ്നങ്ങൾ നഗരങ്ങളെ മാത്രമല്ല. സമീപഗ്രാമങ്ങളെയും വലിയതോതിൽ ബാധിക്കുന്നുണ്ട്. നഗരങ്ങളുടെ വികസനപ്രശ്നങ്ങൾ ഗ്രാമങ്ങളിൽനിന്നു വ്യത്യസ്തമാണ്. വികസനത്തിന്റെ സ്ഥലപരമായ കേന്ദ്രീകരണം സൃഷ്ടിക്കുന്ന ഈ പ്രശ്നങ്ങൾ പരിഹരിക്കാൻ വ്യത്യസ്തമായ സമീപനം ആവശ്യമാണ്. നഗരാസൂത്രണരംഗത്തെ പ്രത്യേക വൈദഗ്‌ധ്യം ഉപയോഗപ്പെടുത്താൻ നമ്മുടെ നഗരസഭകൾ തയ്യാറാവണം. നഗരങ്ങൾക്കായി തയ്യാറാക്കിയിട്ടുള്ള മാസ്റ്റർ പ്ലാനുകൾ നവീകരിക്കുകയും ജനപങ്കാളിത്തം ഉറപ്പാക്കിക്കൊണ്ട് നടപ്പാക്കുകയും വേണം.\nസംസ്ഥാന ആസൂത്രണ ബോർഡ് അംഗമാണ് ലേഖകൻ


ആയുഷ്മാന് ഭാരത്: ജനപ്രിയ കാര്‍ട്ടൂണുകളിലൂടെ പ്രചാരണവുമായി മോദി സര്‍ക്കാര്\nMumbai, First Published 26, Sep 2019, 7:13 PM IST\nആദ്യമായാണ് കേന്ദ്ര സര്‍ക്കാര് പദ്ധതിക്കായി കാര്‍ട്ടൂണ് കഥാപാത്രങ്ങളെ ഉപയോഗിക്കുന്നത്. മോട്ടു, പട്ട്ലു എന്ന കാര്‍ട്ടൂണ് കഥാപാത്രങ്ങളാണ് ആയുഷ്മാന് ഭാരതിനെക്കുറിച്ച് സാധാരണക്കാര്‍ക്ക് ആശയങ്ങള് നല്‍കുക.\nദില്ലി: കേന്ദ്ര സര്‍ക്കാരിന്‍റെ ഇന്‍ഷുറന്‍സ് പദ്ധതിയായ ആയുഷ്മാന് ഭാരതിന്‍റെ പ്രചാരണത്തിന് ജനപ്രിയ കാര്‍ട്ടൂണ് കഥാപാത്രങ്ങളും. ആദ്യമായാണ് കേന്ദ്ര സര്‍ക്കാര് പദ്ധതിക്കായി കാര്‍ട്ടൂണ് കഥാപാത്രങ്ങളെ ഉപയോഗിക്കുന്നത്. മോട്ടു, പട്ട്ലു എന്ന കാര്‍ട്ടൂണ് കഥാപാത്രങ്ങളാണ് ആയുഷ്മാന് ഭാരതിനെക്കുറിച്ച് സാധാരണക്കാര്‍ക്ക് ആശയങ്ങള് നല്‍കുക. ദേശീയ ആരോഗ്യ അതോറിറ്റിക്കാണ് ആയുഷ്മാന് ഭാരത് പദ്ധതി നടപ്പിലാക്കാനായി ചുമതലപ്പെടുത്തിയിരിക്കുന്നത്.\nഏറെ പ്രശസ്തമായ കാര്‍ട്ടൂണ് കഥാപാത്രങ്ങള് ആയുഷ്മാന് ഭാരതിനെക്കുറിച്ച് വിവരിക്കുന്ന രീതിയിലുള്ള കാര്‍ട്ടൂണുകള് രാജ്യത്തെ സര്‍ക്കാര് വിദ്യാലയങ്ങളിലൂടെയാണ് ജനങ്ങളിലേക്കെത്തുക. ഹിന്ദിയിലും ഇംഗ്ലീഷിലുമാണ് കാര്‍ട്ടൂണുകള് ലഭ്യമാവുക. പ്രാദേശിക ഭാഷകളില് ഉടന് തന്നെ കാര്‍ട്ടൂണുകള് എത്തുമെന്ന് ആയുഷ്മാന് പദ്ധതിയുടെ ചീഫ് എക്സിക്യൂട്ടീവ് ഓഫീസറായ ഡോ ഇന്ദു ഭൂഷണ് അറിയിച്ചു.\nനിലവില് മറാത്തിയിലേക്കുള്ള പരിഭാഷ നടന്നുകൊണ്ടിരിക്കുകയാണെന്നും ഇന്ദു ഭൂഷണ് വ്യക്തമാക്കി. 27 പേജുകളിലായാണ് കാര്‍ട്ടൂണ് എത്തുന്നത്. പദ്ധതിയുടെ ഗുണങ്ങള് വ്യക്തമാക്കുന്നതിനൊപ്പം എങ്ങനെ പദ്ധതിയുടെ ഗുണങ്ങള് ലഭ്യമാക്കാനുള്ള വിവരങ്ങള് കാര്‍ട്ടൂണ് കഥാപാത്രങ്ങള് നല്‍കും.\nLast Updated 26, Sep 2019, 7:13 PM IST


കേരളത്തില് ദൂരൂഹ സാഹചര്യത്തില് കാണാതായ3പേര് ശ്രീലങ്കയില്; മതപഠനത്തിനായി എത്തിയതെന്ന് തെളിയിക്കുന്ന വീഡിയോ സന്ദേശം ലഭിച്ചു – TruevisionNews\nദില്ലി: കേരളത്തില് ദൂരൂഹ സാഹചര്യത്തില് കാണാതായ3പേര് ശ്രീലങ്കയില് എത്തിയതായും മതപഠനത്തിനായാണ് ശ്രീലങ്കയിലേക്ക് പോയതെന്നും തെളിയിക്കുന്ന വീഡിയോ സന്ദേശങ്ങള് ലഭിച്ചു.\nഇക്കാര്യം സ്ഥാപന മേധാവി നവാസ് അല്‍ഹിന്ദി സ്ഥിരീകരിക്കുന്ന ഓഡിയോ സന്ദേശമാണ് മാധ്യമങ്ങള്‍ക്ക് ലഭിച്ചത്.\nപാലക്കാട് സ്വദേശി യഹ്‌യ, പടന്ന സ്വദേശി അഷ്ഫാഖ്, ഉടുമ്പന്തലയിലെ അബ്ദുല് റാഷിദ് എന്നിവരാണ് ശ്രീലങ്കയില് എത്തിയത്. ശ്രീലങ്കന് സലഫി ഇന്‍സ്റ്റിറ്റ്യൂട്ടില് ഇവര് പഠനം നടത്തി. ഐഎസിനെക്കുറിച്ച് ഇവര് സംശയമുന്നയിച്ചു. അല്‍ഖഇദ, ഐഎസ്, ഖവാരിജുകള് എന്നിവരെക്കുറിച്ചും ഇവര് സംശയങ്ങളുന്നയിച്ചു. സംശയം തീര്‍ക്കാന് മണിക്കൂറുകള് ചര്‍ച്ച നടത്തിയെന്ന് നവാസ് അല്‍ഹിന്ദി പറഞ്ഞു. ദിവസങ്ങള്‍ക്ക് ശേഷം അസംതൃപ്തി പ്രകടിപ്പിച്ച് ഇവര് സ്ഥാപനം വിട്ടെന്ന് അദ്ദേഹം പറഞ്ഞു.\nദുരൂഹ സാഹചര്യത്തില് കാണാതായ മലയാളികള് യമനിലെ ദമ്മാജിലെ തീവ്ര സലഫി വിഭാഗത്തിന്റെ ആശയ പ്രചാരകരാണെന്ന് ബന്ധുക്കള് നേരത്തെ പറഞ്ഞിരുന്നു. കേരളത്തില് പൂര്‍ണ മുസ്‌ലിമായി ജീവിക്കാന് കഴിയില്ലെന്നായിരുന്നു ഇവരുടെ വിശ്വാസം. കാണാതായവര് നാട്ടിലേക്ക് അയച്ച സന്ദേശങ്ങളില് ഏറെയും ദമ്മാജ് സലഫികളുടെ വിശ്വാസങ്ങളാണെന്നും ബന്ധുക്കള് വെളിപ്പെടുത്തിയിരുന്നു. കേരളത്തിലെ മുജാഹിദ് സംഘടന വഴി സലഫി ആശയ ധാരയുടെ ഭാഗമായവരാണ് കാണാതായവരില് ഭൂരിഭാഗവുമെന്ന് ബന്ധുക്കള് പറയുന്നു. മതവിജ്ഞാനങ്ങളല്ലാത്തതെല്ലാം ഉപകാരമില്ലാത്തതാണെന്നാണ് ഇവരുടെ വിശ്വാസം. പലരും ആഡംബര ജീവിതം ഉപേക്ഷിച്ച് മതപഠനത്തില് മാത്രം മുഴുകി. ആധുനിക സംവിധാനങ്ങളോ ആഡംബരങ്ങളോ ഇല്ലാത്ത ഇസ്ലാമിക ലോകത്ത് എത്തിയെന്നും ഇതില് ഏറെ സന്തുഷ്ടരാണെന്നുമാണ് അഷ്ഫാക്ക് ഏറ്റവും ഒടുവില് അയച്ച സന്ദേശം.\nഞങ്ങള് തീവ്രവാദികാളല്ല; ജോലിക്കായി വന്നതാണെന്ന് ദുരൂഹ സാഹചര്യത്തില് കാണാതായ യുവതി


നരേന്ദ്ര മോദിയെ പുകഴ്ത്തി പി വത്സല; മോദി പിന്തുടരുന്നത് ഗാന്ധി മാർഗം; ശശികല ടീച്ചര്‍ക്ക് കൂട്ടായെന്ന് എം ബി രാജേഷ്\nFri Nov 16 2018 01:26:49 GMT+0530 (IST)\nNarada Desk| Updated On: 2016-09-22 07:18:34.0 | Location :\nരാജ്യത്തെ സര്‍വകലാശാലകളില് നടക്കുന്നത് സമരാഭാസങ്ങളാണെന്നും പി വത്സല ലേഖനത്തില് വ്യക്തമാക്കുന്നു.\nകൊച്ചി: പ്രധാനമന്ത്രി നരേന്ദ്ര മോദി ജനാധിപത്യവാദിയാണെന്നും അദ്ദേഹം പിന്തുടരുന്നത് ഗാന്ധിമാര്‍ഗമാണെന്നും എഴുത്തുകാരിയും കേരള സാഹിത്യ അക്കാദമി മുന് അധ്യക്ഷയുമായ പി വത്സല. മാതൃഭൂമിയില് എഴുതിയ ലേഖനത്തിലാണ് പി വത്സലയുടെ അഭിപ്രായ പ്രകടനം. മോദിക്ക് വ്യക്തമായ ദിശാബോധവും തീക്ഷ്ണമായ ജനാധിപത്യ ബോധവും ഉണ്ടെന്നും പി വത്സല ലേഖനത്തില് അഭിപ്രായപ്പെടുന്നു. കറകളഞ്ഞ ഒരു ജനാധിപത്യവാദിക്ക് മാത്രമേ മെയ്ക്ക് ഇന്ത്യ, മെയ്ക്ക് ഇന് ഇന്ത്യ, എന്ന മുദ്രാവാക്യം സാധ്യമാകുകയുളളു. രാജ്യത്തെ സര്‍വകലാശാലകളില് നടക്കുന്നത് സമരാഭാസങ്ങളാണെന്നും പി വത്സല ലേഖനത്തില് വ്യക്തമാക്കുന്നു.\nകോഴിക്കോട് നടക്കുന്ന ബിജെപി ദേശീയ കൗണ്‍സില് ഉദ്ഘാടനം ചെയ്യാന് വരുന്ന പ്രധാനമന്ത്രി നരേന്ദ്രമോദിയെ സ്വാഗതം ചെയ്യുന്നുവെന്ന് വ്യക്തമാക്കിയാണ് മാതൃഭൂമി ദിനപത്രത്തിന്റെ എഡിറ്റ് പേജില് പി വത്സല ലേഖനം എഴുതിയത്. പ്രധാനമന്ത്രി നരേന്ദ്രമോദി പിന്തുടരുന്നത് ഗാന്ധിജിയുടെ മാര്‍ഗമാണെന്നും പി വത്സല ലേഖനത്തില് വ്യക്തമാക്കുന്നു. കാവി സന്യാസ വര്‍ണമല്ലെന്നും മണ്ണിന്റെ നിറം കൂടിയാണെന്ന് സ്ഥാപിക്കുകയാണ് അദ്ദേഹത്തിന്റെ ലക്ഷ്യം. സമരാഭാസങ്ങള് നമ്മുടെ കലാലയങ്ങളെ അശാന്തമാക്കിയതോടെ സര്‍വകലാശാലകളില് ചിലതിന്റെയെങ്കിലും മഹത്വവും തൊഴിലിടങ്ങളിലെ സ്വീകാര്യതയും കുറഞ്ഞുവെന്ന പരിഭവവും ലേഖനത്തിലുണ്ട്.\nഇന്ത്യയുടെ വംശവാഴ്ച അവസാനിപ്പിച്ചു കൊണ്ടാണ് ജനകോടികളുടെ പ്രതിനിധി ഭരണം കൈയ്യേറ്റത്. ഭാരതത്തിന്റെ സാകല്യാവസ്ഥയ്ക്ക് ഭരണപരമായും ജനാനുകൂലമായുമുള്ള അടിത്തറയ്ക്ക് വിള്ളലേല്‍ക്കുമോ എന്ന സംശയമുദിച്ച അവസരത്തിലാണ് വമ്പിച്ച ജനപിന്തുണയോടെ അദ്ദേഹം സത്യപ്രതിജ്ഞ ചെയ്തത്. കണ്ണടച്ച് തുറക്കും മുന്‍പെ അദ്ദേഹം തന്റെ നയം വ്യക്തമാക്കിയെന്നും പ്രതിപക്ഷങ്ങള് ആരോപിക്കുന്നത് പോലെ രാജ്യത്തിന്റെ കാവിവത്കരണമല്ല അദ്ദേഹത്തിന്റെ ജീവിതലക്ഷ്യമെന്ന് ലേഖനത്തില് പറയുന്നു.\nഎന്നാല് പി വത്സലയുടെ ലേഖനത്തിന് എതിരെ ശക്തമായ വിമര്‍ശനവുമായി എംബി രാജേഷ് എംപി രംഗത്തെത്തി. ദീപസ്തംഭം മഹാശ്ചര്യം നമുക്കും കിട്ടണം പണം. അതിരാവിലെ തന്നെ കുഞ്ചന് നമ്പ്യാരെ ഓര്‍മ്മിപ്പിച്ചു വത്സല ടീച്ചര്. മാതൃഭൂമിയിലെ ടീച്ചറുടെ വാഴ്ത്ത് ഒരു പരിണാമത്തെക്കുറിക്കുന്നു. എഴുത്തുകാരിയില് നിന്ന് സ്തുതിപാഠകയിലേക്കുള്ള പരിണാമമെന്ന് ഫെയ്‌സ്ബുക്കില് എംബി രാജേഷ് എംപി പരിഹസിച്ചു. മഹാബലി സാമ്രാജ്യത്വ വാദിയാണെന്നും വാമനന് വിമോചനനായകനാണെന്നും പഠിപ്പിക്കുന്ന ഒരു ടീച്ചര് വേറെയുണ്ടല്ലോ. ആ ടീച്ചര്‍ക്ക് ഒരു കൂട്ടായല്ലോ. വത്സല ടീച്ചറുടെ ഈ സ്വയം സേവയ്ക്ക് അര്‍ഹിക്കുന്ന അംഗീകാരം വാഴ്ത്തപ്പെട്ടവരില് നിന്ന് ലഭിക്കട്ടെ എന്ന് ആശംസിക്കുന്നുവെന്നും എംബി രാജേഷ് ഫെയ്‌സ്ബുക്കില് കുറിച്ചു.


December 2021 - 12:21 pm IST\nതലസ്ഥാനത്ത് വെണ്ടയ്ക്കയും ബീന്‍സും നൂറിനടുത്താണ് കിലോയ്ക്ക് വില. ഒരാഴ്ചക്കിടെ അരിവിലയില് ആറു രൂപയുടെ വരെ വര്‍ധനവുണ്ടായി. പാക്കറ്റിലെത്തുന്ന ഭക്ഷ്യ വസ്തുക്കള്‍ക്ക് എല്ലാം വില കൂടി\nതിരുവനന്തപുരം: ഒടുവില് ഭയപ്പെട്ടത് തന്നെ സംഭവിക്കുന്നു. സംസ്ഥാനത്ത് അവശ്യസാധന വില കുതിക്കുന്നു. പച്ചക്കറി വില ഇരട്ടിയായതായാണ് വിപണിയില് നിന്നുള്ള വിവരം. തലസ്ഥാനത്ത് വെണ്ടയ്ക്കയും ബീന്‍സും നൂറിനടുത്താണ് കിലോയ്ക്ക് വില. ഒരാഴ്ചക്കിടെ അരിവിലയില് ആറു രൂപയുടെ വരെ വര്‍ധനവുണ്ടായി. പാക്കറ്റിലെത്തുന്ന ഭക്ഷ്യ വസ്തുക്കള്‍ക്ക് എല്ലാം വില കൂടി. ശക്തമായ മഴയും അടിക്കടി ഉയരുന്ന ഇന്ധനവിലയുമാണ് ഇപ്പോഴത്തെ വിലക്കയറ്റത്തിന് കാരണമെന്ന് വ്യാപാരികള് പറയുന്നു.\nകഴിഞ്ഞ രണ്ടു വര്‍ഷത്തില് സംസ്ഥാനത്ത് വലിയ വിലക്കയറ്റം ഉണ്ടായിരുന്നില്ല. എന്നാല് ഇത്തവണ കുത്തനെ കൂടിയ ഇന്ധനവിലയും കനത്ത മഴയും കാരണം പച്ചക്കറികള്‍ക്ക് അടക്കം ഇപ്പോള് വില കൂടുകയാണ്. നഗരത്തില് മിക്ക പച്ചക്കറികള്‍ക്കും ഒരു മാസത്തിനിടെ ഇരട്ടി വിലയായി. അരി വിലയില് ഒരാഴ്ചക്കിടെ ആറു രൂപയുടെ വരെ വര്‍ധന ഉണ്ടായി.\nപാക്കറ്റില് വരുന്ന എല്ലാ ഭക്ഷ്യ വസ്തുക്കള്‍ക്കും വില കൂടി. മസാലപ്പൊടികള്, മാവിനങ്ങള്, പയറു വര്‍ഗങ്ങള് എന്നിവയെല്ലാം കൂടിയ വിലയ്ക്കാണ് ഇപ്പോള് വിപണിയില് എത്തുന്നത്. കര്‍ണാടകയില് നിന്നുള്ള വടി മട്ട അരിക്ക് ഒരാഴ്ചക്കിടെ എട്ടു രൂപയാണ് കൂടിയത്. ഇതോടെ പല കുടുംബങ്ങളും മട്ട അരി ഉപേക്ഷിച്ച് മറ്റിനം അരികള് ഉപയോഗിച്ച് തുടങ്ങി. പാലക്കാട്, ആലപ്പുഴ ജില്ലകളില് ഉണ്ടായ നെല്‍കൃഷി നാശവും കേരളത്തിലെ അരി വില ഉയരാന് കാരണമാകുമെന്നാണ് വ്യാപാരികള് പറയുന്നത്. തമിഴ്നാട്ടിലെ കനത്ത മഴയാണ് പച്ചക്കറി വിപണിക്ക് തിരിച്ചടിയായത്. തമിഴ്നാട്ടില് നിന്നുള്ള എല്ലാ പച്ചക്കറികള്‍ക്കും വില കൂടി. പെട്രോളിയം ഉല്‍പ്പന്നങ്ങളുടെ വിലക്കയറ്റം രൂക്ഷമായ വില വര്‍ധനയ്ക്ക് ഇടയാക്കിയിരിക്കുകയാണെന്ന് പ്രതിപക്ഷ നേതാവ് വിഡി സതീശന് കുറ്റപ്പെടുത്തി.


Janmabhumi| യുഎസിനും ഇസ്രേയലിനും പിന്തുണ നല്‍കുന്നവര്‍ക്ക് മുസ്ലിം രോഷം നേരിടണം; അമേരിക്കയ്ക്ക് മുസ്ലിം രാഷ്ടങ്ങളോട് അനുകമ്പയില്ലെന്ന് ഇറാന് പ്രസിഡന്റ്\nApril 04, 2022, 11:42 a.m.\nഇറാഖിന്റെ ഐക്യം, സ്വാതന്ത്ര്യം, സുരക്ഷ, എന്നിവ സംരക്ഷിക്കാന് ഇറാന് സഹായിക്കും. വെല്ലുവിളികളെ അതിജീവിക്കുന്നതിന് ഇറാനുമായി ഉഭയകക്ഷി സഹകരണം വര്‍ധിപ്പിക്കണമെന്നും ഇറാഖ് പ്രസിഡന്റ്\nടെഹ്‌റാന് : മുസ്ലിം രാഷ്ട്രങ്ങളോട് അമേരിക്കയ്ക്ക് യാതൊരു അനുകമ്പയുമില്ല. യുഎസിനും ഇസ്രേയലിനും പിന്തുണ നല്‍കുന്നവര്‍ക്ക് മുസ്ലിം രോഷം നേരിടേണ്ടി വരുമെന്നും ഇറാന് പ്രസിഡന്റ് ഇബ്രാഹിം റെയ്സി. ഇറാഖ് സഹമന്ത്രി ബര്‍ഹാം സാലിഹുമായി ഫോണ് സംഭാഷണം നടത്തുന്നതിനിടയിലാണ് റെയ്സി ഇക്കാര്യം പറഞ്ഞത്.\nഅമേരിക്കയുടെയും സയണിസ്റ്റ് ഭരണകൂടത്തിന്റെയും ആധിപത്യ ലക്ഷ്യങ്ങള്‍ക്ക് നേരെ കണ്ണടയ്ക്കുന്ന രാജ്യങ്ങള്‍ക്ക് നേരെ മുസ്ലിം രോഷം ആളിക്കത്തും. ഇറാഖിന്റെ ഐക്യം, സ്വാതന്ത്ര്യം, സുരക്ഷ, എന്നിവ സംരക്ഷിക്കാന് ഇറാന് സഹായിക്കും. വെല്ലുവിളികളെ അതിജീവിക്കുന്നതിന് ഇറാനുമായി ഉഭയകക്ഷി സഹകരണം വര്‍ധിപ്പിക്കണമെന്നും ഇറാഖ് പ്രസിഡന്റ് അറിയിച്ചു.\nഇറാഖിലെ എന്തെങ്കിലും അരക്ഷിതാവസ്ഥയുണ്ടായാല് അത് മുഴുവന് മേഖലയ്ക്കും ഹാനികരമാകും. ഇറാനും ഇറാഖും തമ്മിലുള്ള ബന്ധത്തിന്റെ വ്യാപ്തി കേവലം രണ്ട് അയല്‍രാജ്യങ്ങള്‍ക്കപ്പുറമാണെന്നും റെയ്‌സി പറഞ്ഞു. രാജ്യങ്ങള്‍ക്കിടയിലെ പ്രതിസന്ധികള് ബാഹ്യ ഇടപെടലില്ലാതെ രാജ്യങ്ങള്‍ക്ക് മാത്രമായി പരിഹരിക്കാനാകുമെന്ന് സാലിഹും അഭിപ്രായപ്പട്ടു.\nഏകനാഥ് ഷിന്‍ഡെ ഉള്‍പ്പടെയുള്ള നേതാക്കള് ഗുജറാത്തില്, മഹാരാഷ്ട്ര കൂട്ടുകക്ഷി സര്‍ക്കാര് പ്രതിസന്ധിയില്; രാജിസന്നദ്ധത അറിയിച്ച് ഉദ്ധവ് താക്കറെ\nസമൂഹമാധ്യമങ്ങളില് പ്രവാചകനെക്കുറിച്ചുള്ള സിനിമയുടെ പോസ്റ്ററായി പ്രചരിക്കുന്നത് മോര്‍ഫ് ചെയ്ത ചിത്രമെന്ന് വ്യാജവാര്‍ത്ത കണ്ടെത്തുന്ന ആള്‍ട് ന്യൂസ്


വർഷാവസാനത്തോടെ ഡീലർഷിപ്പുകളുടെ എണ്ണം 205 ആയി ഉയർത്താൻ ജാവ - Malayalam DriveSpark\nഈ വർഷം ഡിസംബറോടെ ഡീലർഷിപ്പുകളുടെ എണ്ണം 205 ആയി ഉയർത്തുമെന്ന് അറിയിച്ച് ജാവ മോട്ടോർസൈക്കിൾസ്. നിലവിൽ 105 ഷോറൂമുകൾ രാജ്യത്തുള്ള കമ്പനി ലോക്ക്ഡൗണിന് 58 പുതിയ ഡീലർഷിപ്പുകൾ ആരംഭിച്ചിരുന്നു.\nഡിസംബറോടെ പുതിയ 42 ഡീലർഷിപ്പുകൾ കൂടി തുടങ്ങനാണ് ക്ലാസിക് ബ്രാൻഡിന്റെ പദ്ധതി. ജാവ മോട്ടോർസൈക്കിളുകളുടെ ഉടമയായ ക്ലാസിക് ലെജന്റ്സ് ഈ ഉത്സവ സീസണിൽ പെറാക് പ്രീമിയം ക്രൂയിസറിന്റെ 2000 യൂണിറ്റുകൾ വിജയകരമായി വിതരണം ചെയ്തതായും അറിയിച്ചു.\nജാവ, ജാവ 42 മോഡലുകളുടെ ബിഎസ്-VI വേരിയന്റുകളാണ് ബ്രാൻഡിന്റെ വിൽപ്പന പ്രകടനം ഉയർത്തിയത്. ഈ വർഷം ആദ്യം ജൂലൈ മാസത്തിലാണ് കമ്പനി പെറാക് പ്രീമിയം ക്രൂയിസറിനായുള്ള ഡെലിവറികൾ ആരംഭിച്ചത്.\nരാജ്യത്തുടനീളം ബൈക്കുകളുടെ ഉത്പാദനവും ഡീലർഷിപ്പ് പ്രവർത്തനങ്ങളും സാധാരണഗതിയിലായതായും കമ്പനി അറിയിച്ചു. ശരിക്കും ജാവ തങ്ങളുടെ മൂന്ന് മോട്ടോര്‍സൈക്കിളുകളുടെയും 2,000-ത്തിലധികം യൂണിറ്റുകള് ഒരു മാസത്തില് വിതരണം ചെയ്യുന്നത് ഇതാദ്യമാണ്.\nഉത്സവ സീസണിന്റെ ഭാഗമായ ദീപാവലി സമത്തും മികച്ച വിൽപ്പന തന്നെയാണ് ബ്രാൻഡ് പ്രതീക്ഷിക്കുന്നതും. ജൂലൈയില് 569 യൂണിറ്റായിരുന്ന വില്‍പ്പന, ഓഗസ്റ്റില് 1,353 യൂണിറ്റായും പിന്നീട് 2020 സെപ്റ്റംബറില് 2,121 യൂണിറ്റായും ഉയര്‍ന്നിരുന്നു.\nശരിക്കും ഡീലർഷിപ്പുകൾ വർധിപ്പിക്കുന്നതിനോടൊപ്പം വിൽപ്പന കണക്കുകളിലും മുന്നേറാൻ സാധിക്കുമെന്ന് ജാവ വിശ്വസിക്കുന്നു. ജാവയുടെ വില 1.73 ലക്ഷം രൂപയും, ജാവ 42 പതിപ്പിന് 1.60 ലക്ഷം രൂപ മുതല് 1.74 ലക്ഷം രൂപ വരെയും മുടക്കണം. അതേസമയം ജാവ പെറാക്കിന് 1,94,500 രൂപയാണ് എക്സ്ഷോറൂം വില.\nജാവ, ജാവ 42 മോട്ടോർസൈക്കിളുകളിൽ ഒരേ ബിഎസ്-VI 293 സിസി, സിംഗിള് സിലിണ്ടര് ഫോര് സ്ട്രോക്ക് ലിക്വിഡ്-കൂള്‍ഡ് എഞ്ചിനാണ് പ്രവർത്തിക്കുന്നത്. ആറ് സ്പീഡ് ഗിയർബോക്സുമായി ജോടിയാക്കിയ യൂണിറ്റ് പരമാവധി 26.51 bhp കരുത്തും 27.05 Nm torque ഉം ഉത്പാദിപ്പിക്കാൻ ശേഷിയുള്ളതാണ്.\nബിഎസ്-VI ജാവ പെറാക്കിന്റെ ഹൃദയം 334 സിസി സിംഗിള് സിലിണ്ടര്, ഫോര് സ്ട്രോക്ക് ലിക്വിഡ്-കൂള്‍ഡ് DOHC എഞ്ചിനാണ്. ഇത് 30.64 bhp പവറിൽ 32.74 Nm torque ആണ് വികസിപ്പിക്കുന്നത്. ആറ് സ്പീഡാണ് ഗിയർബോക്സ്.\nഇന്ത്യയിൽ പുതിയ ഡീലർഷിപ്പുകൾ തുടങ്ങുന്നതിനു പുറമെ മറ്റ് രാജ്യങ്ങളിലേക്കും വിൽപ്പന ശൃംഖല വ്യാപിപ്പിക്കാൻ ക്ലാസിക് ലെജൻഡ്‌സ് പദ്ധതിയിട്ടിട്ടുണ്ട്. യൂറോപ്പിന് പിന്നാലെ അടുത്തിടെ ബ്രാന്‍ഡ് നേപ്പാളിലും പ്രവര്‍ത്തനം ആരംഭിച്ചിരുന്നു.\nJawa Motorcycles To Increase Dealerships By December 2020. Read in Malayalam


aporva shukla tiwari arrested | മകന്റെ ഭാര്യക്ക് മറ്റൊരാളുമായി ബന്ധമുണ്ടായിരുന്നെന്ന് രോഹിത്തിന്റെ അമ്മ; വിവാഹം കഴിച്ചത് സ്വത്ത് തട്ടിയെടുക്കാനെന്നും ആരോപണം; ഭർത്താവിനെ കൊലപ്പെടുത്തിയത് ബന്ധുവായ സ്ത്രീക്കൊപ്പം മദ്യപിച്ച സംഭവത്തിൽ പ്രകോപിപ്പിച്ചതിനാലെന്ന് അപൂർവ - MarunadanMalayali.com\nApril 25, 2019 | 06:38 PM IST | Permalink\nഡൽഹി: ഉത്തർപ്രദേശ് മുൻ മുഖ്യമന്ത്രി എൻഡി തിവാരിയുടെ മകൻ രോഹിത് ശേഖറിന്റെ കൊലപാതകവുമായി ബന്ധപ്പെട്ട് ഭാര്യ അപൂർവയ്‌ക്കെതിരെ കൂടുതൽ ആരോപണവുമായി രോഹിത്തിന്റെ അമ്മ. അപൂർവയ്ക്ക് വിവാഹത്തിന് മുമ്പ് മറ്റൊരാളുമായി ബന്ധമുണ്ടായിരുന്നതായി അവർ പറഞ്ഞു. രോഹിതിനെ വിവാഹം ചെയ്തത് കുടുംബത്തിലെ സ്വത്ത് തട്ടിയെടുക്കാനാണെന്നും അമ്മ ഇജ്വല ആരോപിക്കുന്നു.\n2017ലാണ് ഇരുവരും തമ്മിൽ കാണുന്നത്. ഒരു വർഷത്തോളം പ്രണയ ബന്ധം തുടർന്ന ഇരുവരും 2018 ഏപ്രിലിലാണ് വിവാഹിതരാകുന്നത്. തുടർന്ന് ഇരുവരും തമ്മിൽ കലഹം പതിവായിരുന്നു. പലതവണ വിവാഹമോചനത്തിന് ശ്രമിച്ചിരുന്നു. വീട്ടിൽ തന്നെ പിരിഞ്ഞാണ് താമസിച്ചിരുന്നതെന്നും അമ്മ ഉജ്വല പറഞ്ഞു.\nരോഹിത് ശേഖർ തിവാരിയെ കൊലപ്പെടുത്തിയത് ബന്ധുവായ യുവതിയുമായി മദ്യം കഴിച്ചതുമായി ബന്ധപ്പെട്ടുണ്ടായ തർക്കത്തെ തുടർന്നാണ് അപൂർവ മൊഴി നൽകിയിരിക്കുന്നത്. തലയണ ഉപയോഗിച്ചു ശ്വാസം മുട്ടിച്ചു കൊലപ്പെടുത്തുകയായിരുന്നു എന്നാണ് ഡൽഹി പൊലീസ് കണ്ടെത്തിയത്. രോഹിത് തിവാരി, അമ്മ ഉജ്വല, ബന്ധുവായ സ്ത്രീ, അവരുടെ ഭർത്താവ്, ജീവനക്കാർ എന്നിവർക്കൊപ്പം മൂന്നു കാറുകളിലായിട്ടാണ് ഉത്തരാഖണ്ഡിലേക്ക് വോട്ടു ചെയ്യാൻ പോയത്. രോഹിതും ബന്ധുവായ സ്ത്രീയും ഒരു കാറിൽ ഇരുന്ന് യാത്രയിലുടനീളം മദ്യപിക്കുകയായിരുന്നു.\nയാത്രയിലുടനീളം മദ്യപിച്ച ഇരുവരും ഒരു ബോട്ടിൽ മദ്യം തീർത്തിരുന്നുവെന്ന് ക്രൈംബ്രാഞ്ച് അഡീഷനൽ കമ്മിഷണർ രാജ് രഞ്ജൻ പറഞ്ഞു. ബന്ധുവായ സ്ത്രീയോട് രോഹിത്തിന് സൗഹൃദം മാത്രമാണുണ്ടായിരുന്നതെന്നും പൊലീസ് പറയുന്നു. താനും രോഹിത്തും തമ്മിലുള്ള പ്രശ്‌നങ്ങൾക്ക് കാരണമായി അപൂർവ കണ്ടിരുന്നത് ഈ സ്ത്രീയെ ആയിരുന്നു. ഇവർക്കൊപ്പം പോകുന്നത് അപൂർവ വിലക്കുകയും ചെയ്തു.\nവൈകിട്ട് 5.30ഓടെ രാത്രി ഭക്ഷണത്തെക്കുറിച്ച് തിരക്കുന്നതിന് അപൂർവ രോഹിത്തിനെ വീഡിയോ കോൾചെയ്തു. വിഡിയോയിൽ ഒപ്പമുള്ള സ്ത്രീയെ കാണാതിരിക്കാൻ രോഹിത് ശ്രമിച്ചെങ്കിലും അപൂർവയ്ക്ക് അവർ ഒപ്പമുള്ളതു മനസിലായി. വളയുടെ കിലുക്കവും സ്ത്രീയുടെ വസ്ത്രത്തിന്റെ ഭാഗവും കണ്ടതുമാണ് അപൂർവയ്ക്ക് കാര്യങ്ങൾ മനസിലാകാൻ കാരണമായത്.\nരാത്രി പത്തോടെ വീട്ടിൽ തിരിച്ചെത്തിയ രോഹിത്തിനു ഭക്ഷണം നൽകിയ ശേഷം അവർ ഉറങ്ങാനായി പോയി. 12.45 വരെ അപൂർവ ടെലിവിഷൻ കാണുകയും പിന്നീട് മുറിയിലെത്തി രോഹിത്തുമായി വഴക്കുണ്ടാക്കുകയുമായിരുന്നു. വഴക്കിനിടെ തങ്ങൾ ഒരേ ഗ്ലാസിൽനിന്നാണ് മദ്യപിച്ചതെന്നു പറഞ്ഞ് രോഹിത് അപൂർവയെ പ്രകോപിപ്പിച്ചു. ഇതോടെ തലയിണയെടുത്ത് രോഹിത്തിന്റെ മുഖത്തമർത്തി.\nഅമിതമായി മദ്യപിച്ചതിനാൽ പ്രതിരോധിക്കാൻ കഴിയാത്ത അവസ്ഥയിലായിരുന്നു രോഹിത്. അതിനാൽ കൊലയെക്കുറിച്ച് ആരും പുറത്തറിഞ്ഞിരുന്നില്ല. കൊലയ്ക്കുശേഷം എന്തുചെയ്യണമെന്ന് അറിയാതെ അപൂർവ അവിടെ കറങ്ങി നടന്നു. രണ്ടു മണിയോടെ സ്വന്തം മുറിയിലേക്ക് അപൂർവ മടങ്ങി. രാവിലെ ജോലിക്കാരനാണ് രോഹിത്തിനെ വിളിക്കാനെത്തിയത്. ചില ദിവസങ്ങളിൽ ഉണരാൻ താമസിക്കാറുള്ളതിനാൽ വിളിക്കാതെ അയാൾ തിരിച്ചുപോയി. മാതാവ് ഉജ്വല പലതവണ രോഹിത്തിനെ ഫോണിൽ വിളിച്ചിരുന്നു. അപൂർവ അദ്ദേഹത്തെ ശല്യപ്പെടുത്തരുതെന്ന് പറഞ്ഞ് ഓരോ തവണയും ഫോൺ വയ്‌പ്പിച്ചു.\nപിന്നീട് വൈകിട്ട് 3.30 ആയതോടെ അപൂർവ ജീവനക്കാരനെ രോഹിത്തിനെ വിളിക്കാൻ അയച്ചു. എന്നാൽ മൂക്കിൽനിന്ന് രക്തം വരുന്ന അവസ്ഥയിൽ രോഹിത്തിനെ ഇവിടെ കണ്ടെത്തി. ഉടൻ രോഹിത്തിനെ ആശുപത്രിയിലെത്തിച്ചെങ്കിലും രക്ഷിക്കാനായിരുന്നില്ല. തുടർന്ന് പൊലീസ് നടത്തിയ ചോദ്യം ചെയ്യലിലാണ് അപൂർവ സംഭവങ്ങൾ വിശദീകരിച്ചത്.


Jyothirmayi in Telugu film - Malayalam Filmibeat\n4 min ago ഞാന് വിവാഹിതയല്ല, ഇവന് എന്റെ മകനുമല്ല;ഓണ്‍സ്‌ക്രീനിലെ മകനെ കുറിച്ച് പറഞ്ഞ് ചക്കപ്പഴത്തിലെ പൈങ്കിളി\nജ്യോതിര്‍മയി തെലുങ്ക് ചിത്രത്തില്\nമെയ് 23, 2005\nമലയാളി സംവിധായകന് രാജേഷ്ടച്ച് റിവര് ഒരുക്കുന്ന തെലുങ്ക് ചിത്രത്തില് മലയാളി നടി ജ്യോതിര്‍മയി നായികയാവുന്നു. 10 ദി സ്ട്രെയ്ഞ്ചേഴ്സ് എന്ന് പേരിട്ടിരിക്കുന്ന ചിത്രം ജ്യോതിര്‍മയിയുടെ ആദ്യത്തെ തെലുങ്ക് ചിത്രമാണ്.\nദി നെയിം ഒഫ് ബിദ്ധ എന്ന ചിത്രത്തിലൂടെ പ്രശസ്തനായ സംവിധായകനാണ് രാജേഷ്ടച്ച് റിവര്. നാഗബാബു, നാസര്, ബ്രഹ്മാജി തുടങ്ങിയ തെലുങ്ക്താരങ്ങളാണ് ചിത്രത്തിലെ മറ്റ് അഭിനേതാക്കള്.\nദ്വന്ദ്വവ്യക്തിത്വം എന്ന മാനസികരോഗം ബാധിച്ച ഒരു മധ്യവയസ്കന്റെ കഥ പറയുന്ന ഈ ചിത്രം ഒരു സസ്പെന്‍സ് ത്രില്ലറായാണ് ഒരുക്കുന്നത്. താനറിയാതെ 10 അപരിചിതരെ കൊലപ്പെടുത്തുന്ന വിറ്റല്‍ദാസ് എന്ന മധ്യവയസ്കന്റെ സങ്കീര്‍ണമായ മനോഘടനയിലേക്ക് ഒരു മനശാസ്ത്രജ്ഞന് നടത്തുന്ന അന്വേഷണമാണ് പ്രമേയത്തിന്റെ കാതല്.\nഒരു രാത്രി പത്തുപേരെ കൊന്ന കേസില് വധശിക്ഷക്ക് വിധിക്കപ്പെട്ടയാളാണ് വിറ്റല്‍ദാസ്. ഒരു ഹോട്ടലിലെത്തിച്ചേര്‍ന്ന പത്തുപേരെയാണ് വിറ്റല്‍ദാസ് കൊന്നത്. ഒരു സിനിമാനടിയുടെ ഡ്രൈവര്, പ്രൊഫസര് ദമ്പതികള്, അവരുടെ മകന്, ഒരു പൊലീസ് ഓഫീസര്, ഒരു വേശ്യ, രണ്ട് യുവമിഥുനങ്ങള്, ഹോട്ടല് മാനേജര് എന്നിവരെയാണ് വിറ്റല്‍ദാസ് കൊലപ്പെടുത്തിയത്.\nഎന്നാല് ഇയാളുടെ മാനസികനില പഠിച്ച മനശാസ്ത്രജ്ഞന് വിറ്റല്‍ദാസ് മനോരോഗിയാണെന്ന് കണ്ടെത്താനായി. തുടര്‍ന്ന് അയാളെ വെറുതെ വിടണമെന്ന് മനശാസ്ത്രജ്ഞന് കോടതിയോട് അഭ്യര്‍ഥിച്ചു.\nമലയാളചിത്രം മണിച്ചിത്രത്താഴില് ദ്വന്ദ്വവ്യക്തിത്വം എന്ന രോഗാവസ്ഥ പ്രമേയമായിട്ടുണ്ടെങ്കിലും ഇത്തരത്തില് സസ്പെന്‍സ് ത്രില്ലറിന്റെ പരിവേഷത്തോടെ ഈ പ്രമേയം ഇന്ത്യന് സിനിമയില് കൈകാര്യം ചെയ്യുന്നത് ആദ്യമായിട്ടാവണം.